കൊടിഞ്ഞി ഫൈസലിന്റെ സഹോദരി പുത്രന്മാര്‍ക്കെതിരേ വധഭീഷണി: ആര്‍എസ്എസ് പ്രവര്‍ത്തകനെതിരേ ജാമ്യമില്ലാ വകുപ്പ് ചുമത്തി കേസ്\nSun Jul 21 2019 05:32:44 GMT+0530 (IST)\nSHN14 April 2019 9:41 AM GMT\nമലപ്പുറം: ഇസ്‌ലാമിലേക്ക് മതം മാറിയതിന്റെ പേരില് കൊല ചെയ്യപ്പെട്ട കൊടിഞ്ഞി ഫൈസലിന്റെ സഹോദരി പുത്രന്‍മാര്‍ക്കെതിരെ വധഭീഷണി മുഴക്കിയ ആര്‍എസ്എസ് പ്രവര്‍ത്തകനെതിരേ ജാമ്യമില്ലാ വകുപ്പ് ചുമത്തി കേസെടുത്തു. ആര്‍എസ്എസ് പ്രവര്‍ത്തകന് കൊടിഞ്ഞി ഫാറുഖ് നഗര് പൊന്നാട്ടില് ബൈജുവിനെതിരേയാണ് തിരുരങ്ങാടി പോലിസ് മതസ്പര്‍ദ്ദ വളര്‍ത്തല് (153എ) ചുമത്തി കേസെടുത്തത്.\nകഴിഞ്ഞ ദിവസം രാത്രി പള്ളിയില് നമസ്‌കാരം കഴിഞ്ഞ് തിരിച്ച് വരുമ്പോഴായിരുന്നു സഹോദരിപുത്രന്‍മാര്‍ക്കെതിരേ ബിജുവും സംഘവും വധഭീഷണി മുഴക്കിയത്. കുട്ടികളെ വധിക്കുമെന്നും എല്ലാത്തിനേയും നുള്ളിക്കളയുമെന്നുമായിരുന്നു ഭീഷണി. ഫൈസലിന്റ കൊലപാതകവുമായി ബന്ധപ്പെട്ട് ഇയാളെ തിരൂരങ്ങാടി പോലിസ് മുമ്പെ ചോദ്യം ചെയ്തിരുന്നു. തിരൂരങ്ങാടി സിഐക്ക് മുമ്പാകെ സഹോദരിയും മകനും നല്‍കിയ പരാതിയുടെ അടിസ്ഥാനത്തിലാണ് കേസെടുത്തത്.\nഅതേസമയം, കൊടിഞ്ഞിയില് ഇന്ന് വിവിധ പാര്‍ട്ടി പ്രതിനിധികളുടെ നേതൃത്വത്തില് സമാധാന യോഗം നടന്നു. ആര്‍ടിഒയുടെ നേതൃത്വത്തില് നടന്ന യോഗത്തില് മുസ്‌ലിംലീഗ്, സിപിഎം, ബിജെപി, എസ്ഡിപിഐ തുടങ്ങിയ പാര്‍ട്ടികളുടെ പ്രതിനിധികളും മഹല്ലു ഭാരവാഹികളും തിരൂരങ്ങാടി സിഐയും പങ്കെടുത്തു. 2016 നവംബര് 16നാണ് തിരൂരങ്ങാടി കൊടിഞ്ഞിയില് വച്ച് അനില്‍കുമാറെന്ന ഫൈസല് കൊല്ലപ്പെടുന്നത്. ഇസ്‌ലാമിലേക്ക് മതംമാറിയതായിരുന്നു സംഘപരിവാര കൊലക്കത്തിക്കിരയാവാന് കാരണമായത്.\n20 July 2019 4:55 PM GMT\nസംഘ പരിവാര് ഇന്ത്യയെ അപകടപ്പെടുത്തുന്ന മാരക വൈറസ്, സംഘപരിവാര് പക്ഷത്തേക്കു നീങ്ങുകയാണെന്ന ആരോപണം തള്ളി പി സുരേന്ദ്രന്\n20 July 2019 3:13 PM GMT\n20 July 2019 2:53 PM GMT\nപത്തനംതിട്ടയില് 21, 22 തിയ്യതികളില് യെല്ലോ അലര്‍ട്ട്\n20 July 2019 2:42 PM GMT\nസീരിയല് കില്ലര് സയനൈഡ് മോഹന് മറ്റൊരു കൊലക്കേസില് കൂടി ജീവപര്യന്തം\n20 July 2019 2:37 PM GMT


കമ്മ്യൂണിസ്റ്റ് പാർട്ടി തെറ്റു തിരുത്തൽ സാംസ്‌കാരിക രംഗത്തും വരുത്തുമോ? …കാരൂർ സോമൻ\n26 August, 2019, 1:04 am\nകമ്മ്യൂണിസ്റ്റ് പാർട്ടി (സി.പി.എം) സർവ്വ- മത- മർമ്മ- തൈലവുമായി അമ്പല-പള്ളികളിൽ ദർശനങ്ങൾ നടത്താൻ അണികളെ അനുവദിച്ചിരിക്കുന്നു. ജനങ്ങളെ ആകർഷിക്കപ്പെടുകയും അധീനപ്പെടുത്തുകയും ചെയ്യുന്നവർ ലോക ശക്തികൾ മാത്രമല്ല അനന്തതയിൽ ജീവിക്കുന്ന ദൈവ ശക്തികളുമുണ്ടെന്ന് പാർട്ടി തിരിച്ചറിഞ്ഞിരിക്കുന്നു. ഈ ദൈവങ്ങളെ സമ്പന്ന രാഷ്ടങ്ങൾ ദരിദ്ര രാഷ്ടങ്ങൾക്ക് ദാനമായി നൽകിയതാണ്. ഇന്നിവർക്ക് ഈ ദൈവങ്ങളുടെ ആവശ്യമില്ല. ഇപ്പോൾ നടക്കുന്നത് ആരാധനയെക്കാൾ ആചാരങ്ങളാണ്. കയ്യിൽ കിട്ടിയ ദൈവങ്ങളെ മതങ്ങളും രാഷ്ട്രീയ പാർട്ടികളും വീതിച്ചെടുത്തു. ഏറ്റവും കൂടുതൽ സമ്പത്തു൦ ആൾപെരുപ്പവുമുള്ള ദൈവങ്ങൾ വലിയ മതമായും, അത്ര വലുപ്പമില്ലാത്ത ദേവി-ദേവ-ഗുരുക്കന്മാർ കൊച്ചുമതങ്ങളായും മണിമന്ദിരങ്ങൾ കെട്ടിപൊക്കി ആരാധനകൾ നടത്തുന്നു. ആദ്യകാലത്തു ഈ ദൈവങ്ങളെ ഒപ്പം കൂട്ടിയത് ചക്രവർത്തിമാരും രാജാക്കന്മാരുമായിരുന്നെങ്കിൽ ഇന്ന് അവരുടെ അവകാശികൾ ദരിദ്ര രാജ്യങ്ങളിലെ ജനാധിപത്യ വിശ്വാസികളാണ്. ഭൂമിയിൽ ശാന്തി വേണോ അതോ അരാജകത്വം വിതക്കണോയെന്നു തീരുമാനിക്കുന്നത് ഈ ദൈവങ്ങളാണ്. ഇതിനിടയിൽ ദൈവം വലിച്ചെറിഞ്ഞ കുറെ പിശാചുക്കളും പാവങ്ങളുടെ ജീവനെടുക്കാൻ ചാവേറുകളായി മണ്ണിൽ കാണപ്പെട്ടു. ഇസ്രായേൽ പോലും അമേരിക്കൻ പ്രസിഡന്റ്നെ വിളിക്കുന്നത് ദൈവമെന്നാണ്. ഈ ദൈവങ്ങളുടെ നാട്ടിൽ സി.പി.എം.പിന്നോക്കം പോകാൻ തയ്യാറല്ല. ഇടിഞ്ഞുപൊളിഞ്ഞുകൊണ്ടിരിക്കുന്ന പാർട്ടിയിൽ കാലാനുസൃതമായ മാറ്റങ്ങൾ വരുത്താൻ തീരുമാനിച്ചത് ആശാവഹമായ കാര്യമാണ്. കഴിഞ്ഞ കാല തെറ്റുകൾ ഈ കാലം തിരുത്തുന്നു. ആ കാഴ്ചപ്പാട് ആരും അംഗീകരിക്കും. ആ തിരുത്തൽ മനുഷ്യ മാനസ്സിന് സംതൃപ്തി നൽകുന്നതിനൊപ്പം സമൂഹത്തിന് ബോധ്യപ്പെടുക കുടി വേണമെന്നു മാത്രം. എഴുത്തച്ഛൻ മലയാള ഭാഷയുടെ പിതാവായത് ഭാഷാസിദ്ധി കൊണ്ടു മാത്രമല്ല ത്യാഗ-ഭാവശുദ്ധികൊണ്ടുകൂടിയാണ്. ഇത് രാഷ്ട്രീയ പ്രവർത്തകർക്കും മാതൃകയാക്കാം. നീതിനിഷേധങ്ങൾ പൊലീസിൽ മാത്രമല്ല. പലയിടത്തും നടക്കുന്നുണ്ട്. അതിലൊന്ന് സർക്കാർ പുസ്തകശാലകളിൽ നീണ്ട വര്ഷങ്ങളായി കോൺട്രാക്ട് സൈൻ ചെയ്‌ത പുസ്തകങ്ങൾ പുറത്തിറക്കാതെ പൊടി പിടിച്ചുകിടന്നിട്ടും സ്ഥാപിതതാല്പര്യക്കാരുടെ പുസ്തകങ്ങൾ പെട്ടെന്ന് പുറത്തിറക്കുന്നു. സി.പി.എം. ആശങ്കപ്പെടുന്നത് കേരളത്തിൽ ഭൂരിപക്ഷ വർഗ്ഗിയതയും ന്യൂനപക്ഷ വർഗ്ഗിയതയും വളരുന്നുവെന്നാണ്. അങ്ങനെയെങ്കിൽ ഈ സ്ഥാപനങ്ങളിൽ വളരുന്നത് വർഗ്ഗിയതയാണോ? അതോ വർഗ്ഗ വാഴ്ചയോ?\nനല്ല ഭരണാധിപന്മാർ മാനുഷത്വമുള്ളവരും വിവേകികളുമായി മാറുന്നത് ജീർണ്ണതയുടെ പടുകുഴിയിൽ നിന്നും, അനീതി അക്രമങ്ങളിൽ നിന്നും ജനത്തെ വിടുവിച്ചു അഭയവും ആശ്വാസവും നൽകുമ്പോഴാണ്. ജനസേവകർ വർഗ്ഗ താല്പര്യത്തേക്കാൾ സാമുഹ്യ താല്പര്യങ്ങൾക്ക് മുൻതൂക്കം കൊടുക്കുന്നതുകൊണ്ടാണ് ജനപ്രിയരാകുന്നത്. അവർക്ക് ശത്രുക്കളുണ്ടെങ്കിലും ഒപ്പം മിത്രങ്ങളുമുണ്ട്. സാഹിത്യ ലോകത്തും ഈ ശത്രുത കാണാറുണ്ട്. അസൂയക്കാരെ മാറ്റിനിർത്തിയാൽ അത് എഴുത്തുകാരനും നിരൂപകനും തമ്മിലുള്ള ശത്രുതയാണ്. ഒരു പുസ്തകത്തിന്റ കുറവുകളെ ചുണ്ടി കാട്ടുന്ന നിരൂപകൻ ഒരിക്കലും സാഹിത്യകാരന്റ ശത്രുവല്ല. അതുപോലെ ഭരണകൂടങ്ങൾ ഒരു തുറന്ന പുസ്തകമാണ്. അതിലെ താളുകൾ മറിച്ചു നോക്കി തെറ്റുകുറ്റങ്ങൾ സൂഷ്മമായി പരിശോധിച്ചു തുറന്നു പറഞ്ഞാൽ അത് സമൂഹത്തിന്റ സാംസ്‌കാരിക കാലവറയായി മാറുക മാത്രമല്ല അഹന്താധിഷ്ഠിതമായ സങ്കിർണ്ണതകളിൽ നിന്നും വിടുതൽ പ്രാപിച്ചു് ശിരസ്സുയർത്തി ആഹ്‌ളാദം ശത്രുക്കളുമായി പങ്കിടാനും സഹായിക്കും. തെറ്റ് തിരുത്തൽ രേഖയിൽ ഇതുകൂടി ഉൾപ്പെടുത്തണം. “നേതാക്കന്മാർ പരിസരബോധമില്ലാതെ പ്രസംഗിക്കരുത്. ജനങ്ങളുടെ ഭാഷ സംസാരിക്കണ൦”. ചിലരുടെ മുഖം കണ്ടാൽ രക്തദാഹികളെപോലെയാണ് നോക്കുന്നത്”. അധികാരത്തിൽ വന്നതിന്റ ധാർഷ്‌ട്യാമാണോയെന്നു തോന്നാം. വോട്ടിനു യാചന നടത്തിയപ്പോൾ സ്‌നേഹ ചാരുതകൾ നിറഞ്ഞൊരു മുഖമായിരുന്നു ജനങ്ങൾ കണ്ടത്. വന്ന കാറിന്റ ഡോർ ആരും തുറന്നുകൊടുത്തും കണ്ടില്ല. അധികാരിയായപ്പോൾ രാജാവായതുപോലെ എത്രയോ സേവകർ. ഇതായിരിക്കാം ജനങ്ങൾ അഹന്ത, അഹംങ്കാരം, ധൂർത്തു, ദാർഷ്ട്യം എന്നൊക്കെ വിളിക്കുന്നത്. എന്തായാലും വരാനിരിക്കുന്ന തെരഞ്ഞെടുപ്പുകളെ ഓർത്തെങ്കിലും ഒന്ന് പുഞ്ചിരിക്കണമെന്ന് ജ്ഞാന -വിവേകമുള്ള എം.എ. ബേബി, ബിനോയ് വിശ്വം, സ്പീക്കർ ശ്രീരാമകൃഷ്ണൻ, ഡോ.തോമസ് ഐസക്ക്, ശൈലജ ടീച്ചർ ആരെങ്കിലുമൊന്ന് ധരിപ്പിക്കുന്നത് നല്ലതാണ്. മറ്റ് പാർട്ടികളിലും ഇതുപോലെ ആകാശത്തു നിന്നും പൊട്ടിവീണ വിദ്വാന്മാരുണ്ട്. ഇതിനൊന്നും മാറ്റം വരില്ലെങ്കിൽ നുണക്കഥകൾ പ്രചരിപ്പിക്കുന്ന മാധ്യമങ്ങൾ, സോഷ്യൽ മീഡിയ അതിൽ മത്സരം നടത്തി വേതാളപാട്ടുകൾ പാടി നടക്കും.\nകമ്മ്യൂണിസ്റ്റ് പാർട്ടിയുടെ കഴിഞ്ഞ കാല നയനിലപാടുകളിൽ വന്ന മാറ്റം അണികളിൽപോലും ആശയകുഴപ്പമുണ്ടാക്കിയിട്ടുണ്ട്. പണവും സ്വാധിനവും, തൊഴിലാളി മുതലാളിയാകുന്നു തുടങ്ങിയ ആശങ്കകളുയരുന്നു. ഭരണത്തിൽ തിരിച്ചടികളും തിരിച്ചുവരവും നടത്തിയിട്ടുള്ള പാർട്ടി കാറൽമര്കസിന്റ പുസ്തകങ്ങൾ വായിച്ചു വളർന്ന ലോകം കണ്ട മഹാ പ്രതിഭയും, വിപ്ലവകാരിയും, എഴുത്തുകാരനും റഷ്യയുടെ പിതാവുമായിരുന്ന ലെനിനെ ഓർക്കുന്നത് നല്ലതാണ്. തൊഴിലാളി നേതാവായ അദ്ദേഹം വെറുമൊരു തൊഴിലാളിയെപോലെയാണ് ജീവിച്ചു മരിച്ചത്. അന്ന് നൂറുകണക്കിന് തൊഴിലെടുക്കുന്ന ഫാക്ടറികളും മുതലാളിമാരുമുണ്ടായിരുന്നു. അവർക്കൊപ്പം ചേർന്നിരുന്നെങ്കിൽ ഒരു വൻ കിട മുതലാളിയായി മാറാമായിരിന്നു. കുടുംബം സമ്പന്നർക്കൊപ്പം പാർക്കുമായിരുന്നു. ധീരന്മാരയ ആദർശശാലികൾ ഒരിക്കലും ആ വഴി ചിന്തിക്കില്ല. അതിന് നമ്മുടെ ഗാന്ധിജി, സർദാർ പട്ടേൽ, എ.കെ.ജി, ഇ.എം.എസ്, ആർ.ശങ്കർ, ജോസഫ് മുണ്ടശേരി അങ്ങനെ എത്രയോ മഹത്‌വ്യക്തികൾ. ഇപ്പോഴ്രും ഈ പാർട്ടിയിൽ ദരിദ്ര നേതാക്കന്മാരുണ്ട്. ലെനിൻ സോവിയറ്റ് റഷ്യയുടെ പരമാധികാരിയായി ജീവിച്ചപ്പോഴു൦ സ്വാജനപക്ഷപാത൦ നടത്തിയില്ല. സ്വന്തമായി മണി മാളികകൾ തീർത്തില്ല. കള്ളപ്പണകച്ചവടക്കാരുമായി കുട്ടു കൃഷി നടത്തിയില്ല. വിനയം, അറിവ്, ഇച്ഛാശക്തി, ദൃഢനിഞ്ചങ്ങൾ, സത്യസന്ധത ഇതെല്ലം അദ്ദേഹത്തിന്റ മുഖമുദ്രകളായിരുന്നു. എതിർത്തവരെപ്പോലും ഹ്ര്യദയവിലോലതയോട് കണ്ട മനുഷ്യ സ്‌നേഹി. മരണകിടക്കയിൽ പോലും ശത്രുത പുലർത്തിയവർ അദ്ദേഹത്തിന്റ നിത്യ സന്ദർശകരായിരുന്നു. ആശയ സംഘട്ടനങ്ങളെ മാത്രമല്ല തനിക്കതിരെ എഴുതുന്നവരെപ്പോലും നിരുത്സാഹപ്പെടുത്തിയില്ല. റഷ്യൻ മാധ്യമങ്ങൾ ലെനിനെ പാടിപുകഴ്ത്തിയപ്പോൾ അവരെ ശാസിച്ചു. അദ്ദേഹം മാധ്യമ ശ്രദ്ധക്കും പ്രശസ്തിക്കുമല്ല അരനൂറ്റാണ്ടിലധികം ജനത്തിനായി ത്യാഗങ്ങൾ സഹിച്ചത്. സ്വന്തമായി പത്രം നടത്തിയപ്പോഴു൦ റഷ്യയിലെ പാവങ്ങളുടെ പുരോഗതിക്കായി എഴുതുക മാത്രമല്ല സർ ചക്രവർത്തിമാരുടെ ദുർഭരണവും തകർത്തു. അടിമ ദരിദ്ര ജീവിത൦ അവസാനിപ്പിച്ചു. രോഗികളുടെ പഴുത്ത വ്രണങ്ങൾ ഉണക്കി. തൊഴിലാളികൾക്കൊപ്പം പണിചെയ്തു. ലെനിന്റ മരണശേഷമല്ല മുതലകണ്ണീരൊഴുക്കി മഹാനായ ലെനിനെന്നു വാഴ്ത്തപ്പെട്ടത്. അദ്ദേഹം ജീവിച്ചരിക്കുമ്പോൾ തന്നെയാണ് റഷ്യൻ ജനതയുടെ ദൈവമായത്. നന്മകൾ, പുണ്യപ്രവർത്തികൾ ആര് ചെയ്താലും അവരെല്ലാം മണ്ണിലെ കാണപ്പെട്ട ദൈവങ്ങളാണ്.\nസി.പി.എം തെറ്റുകൾ തിരുത്തിയില്ലെങ്കിൽ ആ പാർട്ടിയുടെ അടിത്തറ ബംഗാൾ, ത്രിപുരപോലെ ഇളകുമെന്ന് ആർക്കുമറിയാം. പാർട്ടിയുടെ തിരുത്തൽ രേഖയിൽ ആദ്യം തിരുത്തേണ്ടത് അണികളല്ല മുകൾത്തട്ടിലുള്ളവരാണ്. ആ കുട്ടത്തിൽ ഓരോ കേസുകളിലും എറിഞ്ഞവനെ പിടിക്കാതെ എറിഞ്ഞത് കിട്ടിയതുകൊണ്ടു നടക്കുന്ന പൊലീസിനെ കുടി തിരുത്താൻ ശ്രമിക്കണം. ഈ പൊലീസ് ഒന്നാം റാങ്കിൽപ്പെട്ട മിടുക്കരോ അതറിയില്ല. ഏത് പാർട്ടി ഭരിച്ചാലും അന്വഷണ ഏജൻസികൾ പാർട്ടികളുടെ ചട്ടുകങ്ങളാണ്. . സർക്കാരുകൾ കൂടുതൽ വിമർശനകൂരമ്പുകൾ ഏൽക്കാതിരിക്കണമെങ്കിൽ അടിയന്തര ചികിത്സ വേണ്ടത് അന്വഷണ എജൻസികൾക്കാണ്. എല്ലും തൊലിയുമായ നമ്മുടെ ഭരണഘടന പൊളിച്ചെഴുതണം. തെറ്റ് തിരുത്തൽ, പൊളിച്ചെഴുത്തോ നടന്നില്ലെങ്കിൽ പൂച്ച എലിയെ കളിപ്പിക്കുംപോലെ സർക്കാരുകളും, പൊലീസും പാവങ്ങളെ തട്ടിക്കളിച്ചുകൊണ്ടരിക്കും. അവിടെയാണ് നീതിനിഷേധങ്ങൾ നടമാടുന്നത്, യാഥാർഥ്യങ്ങൾ തമസ്കരിക്കപ്പെടുന്നത്.\nകേരളത്തെ പ്രളയ ഭൂമികയാക്കുന്നതിൽ രാഷ്ട്രീയക്കാർക്ക് പങ്കില്ലെന്ന് പറയാൻ പറ്റുമോ? ഒരു നേതാവിന്റ അറിവില്ലാതെ പാറമല തുടങ്ങുമോ? കുന്നിടിക്കുമോ? മണൽ മാഫിയ, ഗുണ്ട മാഫിയ വളരുമോ? അനധികൃത കെട്ടിടനിർമ്മാണങ്ങൾ നടക്കുമോ? വനഭൂമി കയ്യേറുമോ? ഭക്ഷണങ്ങളിൽ മായം ചേർക്കുമോ? അഴിമതി നടത്തുന്നതിൽ ഇവരുടെ പങ്ക് ആരെങ്കിലും അന്യഷിക്കാറുണ്ടോ? ഒരാപത്തു വന്നാൽ, അനീതി നടത്തിയാൽ അത് മറ്റുള്ളവരുടെ തലയിൽ കെട്ടിവെച്ചു രക്ഷപ്പെടുക എല്ലാ പാർട്ടികളും ചെയ്യാറുണ്ട്. അതിപ്പോൾ എത്തിനിൽകുന്നത് പ്രക്ർതി വിഭവങ്ങൾ ആഴത്തിൽ കുഴിച്ചെടുക്കുന്നതിലാണ്. മനുഷ്യനായി ഭൂമിദേവി പലതും സംഭാവന ചെയ്തിട്ടുണ്ട്. അതൊക്കെ ചൂക്ഷണം ചെയ്താൽ ഭൂമി പ്രളയഭൂമിയല്ല പ്രേതഭൂമിയായി മാറും. പൊലീസ് നയം മാറേണ്ടതുപോലെ പരിസ്ഥിതി നയവും മാറ്റേണ്ടതാണ്. ശാസ്ത്രജ്ഞർ തന്ന റിപ്പോർട്ടുകൾ എവിടെ? അത് മുക്കി രാഷ്ട്രീയക്കാരെ സമ്പന്നരാക്കുന്ന സൽപ്രവർത്തി അവസാനിപ്പിക്കണം. മനുഷനെ ദുഃഖ ദുരിതത്തിലേക്ക് തള്ളിവിടുന്ന സമ്പന്നർക്ക് കൂട്ടുനിൽക്കുന്ന വികസന പദ്ധതികൾ വരുത്തുന്ന അത്യാപത്തുകൾ സർക്കാർ കണ്ണുമടച്ചു കണ്ടിരിക്കരുത്. ഇതൊക്കെ കണ്ടും കേട്ടും ഒരക്ഷരം പറയാതെ ഇങ്കിലാബ് വിളിക്കുന്ന മത-അധികാര ദൈവങ്ങൾക്ക് പുറകെ പോകുന്ന ജനം ഇന്നും അന്ധന്മാരാണ്. ഭരണ വിരുദ്ധ വികാരങ്ങൾ പാർട്ടിയുടെ സമീപനങ്ങളുമായി തുലനം ചെയ്യേണ്ടതാണ്. ഇച്ഛാശക്തിയുള്ള സർക്കാരിനെ ആരും പ്രതിക്കൂട്ടിലാക്കുമെന്ന് കരുതുന്നില്ല. പ്രധാനമന്ത്രിയായാലും മുഖ്യമന്ത്രിയായാലും നല്ലത് ചെയ്താൽ അവരെ പ്രശംസിക്കണം.\nഇടത്തു പക്ഷ ദൈവങ്ങൾ തെരഞ്ഞെടുപ്പിൽ ആരാധന നടത്തുമ്പോൾ ആകാശത്തു വെള്ളിവെളിച്ചമായിരിന്നു. ആരാധകർ ഇടത്തു ദൈവങ്ങളുടെ ചെവിട്ടത്തടിക്കുമെന്ന് ആരും പ്രതീക്ഷിച്ചില്ല. ഇടതുപക്ഷ ദൈവങ്ങളെല്ലാം പ്രവചിച്ചതാണ് ഇരുപതിൽ പത്തൊൻമ്പത് സീറ്റ് കിട്ടുമെന്ന്. ചുരുക്കത്തിൽ ഗണപതിക്ക് വച്ചത് കാക്ക കൊണ്ടുപോയതുപോലെ വലതുപക്ഷ ദൈവങ്ങൾ ഇടത്തു ദൈവങ്ങളെ നീലാകാശത്തിലാക്കി വെള്ളിവെളിച്ചത്തിലൂടെ പറന്ന് പറന്നു ഡൽഹിയിൽ പ്രതിഷ്ട നടത്തി ആരാധന തുടങ്ങി. പാർട്ടിക്കുള്ളിലെ നയനിലപാടുകളിൽ, സമുഹത്തിൽ കാട്ടികൂട്ടികൊണ്ടിരിക്കുന്ന വെറുപ്പും അറപ്പും നിറഞ്ഞ പ്രവർത്തനശൈലിയിൽ ഇടത്തു ദൈവങ്ങൾ തലകുത്തി വീണു. ഒരാപത്തു വന്നാൽ, അനീതി നടത്തിയാൽ അത് മറ്റുള്ളതിന്റ് തലയിൽ കെട്ടിവെച്ചു രക്ഷപ്പെടുക എല്ലാ പാർട്ടികളും ചെയ്യാറുണ്ട്. അത് വിവാദത്തിന് കളമൊരുക്കുന്നു. ജനം ആഗ്രഹിക്കുന്നത് സത്യം പറയുന്നവരും ഹ്ര്യദയ വിശാലതയുള്ളവരെയുമാണ്. എന്തിനാണ് പ്രളയം മഴയുടെ, ആഗോളതാപനത്തിന്റ മണ്ടയിൽ കെട്ടിവെക്കുന്നത്? എല്ലാം വർഷവും കുറച്ചും കുടുതലുമായി മഴ പെയ്യുന്നു. നദികൾ കവിഞ്ഞൊഴുകുന്നു. ഇനിയും ഒരു പ്രളയം വന്നാൽ എങ്ങനെ ജനങ്ങൾക്ക് സുരക്ഷ ഉറപ്പാക്കാം, ഇതൊക്കെ എന്തുകൊണ്ടുണ്ടാകുന്നു അതിനല്ലേ മുൻഗണന കൊടുക്കേണ്ടത്. മറ്റൊന്ന് തെരെഞ്ഞെടുപ്പ് പരാജയം ശബരിമല അയ്യപ്പ സന്നിധിയിൽ കെട്ടിവെച്ചു. അവിടെ മാത്രമല്ലല്ലോ വോട്ടു കുറഞ്ഞത്. അത് പല കാരണങ്ങളിൽ ഒന്നുമാത്രം. കോടതി വിധി ഭരണഘടനപരമായ ഉത്തരവാദിത്വം സർക്കാർ ചെയ്തു. വിശ്വാസ വിഷയമായതിനാൽ പ്രതിപക്ഷ൦ ചോദിച്ചത് എത്രയോ സുപ്രിം കോടതി വിധികൾ മുന്നിലുണ്ട്. ഇതുമാത്രം നടപ്പാക്കാൻ എന്താണീ തിടുക്കം?\nഇടതുപക്ഷത്തിന്റ ഉത്തരവാദിത്വം വളരെ വലുതാണ്. അവിടെ രാഷ്ട്രീയം നോക്കാതെ നിലപാടുകൾ, തുല്യ നീതി നടപ്പാക്കാനുള്ള ആർജ്ജവമാണ് വേണ്ടത്. രാഷ്ട്രീയ ഫാസിസം പോലെ സാംസ്‌കാരിക ഫാസിസവും വളരുന്നുണ്ട്. രാഷ്ട്രീയ കാഴ്ചപ്പാടുകൾ പോലെ സാഹിത്യസാംസ്കാരിക രംഗത്തും തെറ്റ് തിരുത്തൽ രേഖ ആവശ്യമാണ്. അധികാര ഫാസിസം പൊലീസിലേതുപോലെ സാഹിത്യ സാംസ്‌കാരിക രംഗത്തു പലരെയും കുത്തിനിറച്ചിട്ടുണ്ട്. അത് സ്വാദേശ-വിദേശങ്ങളിലും തെളിഞ്ഞു കാണാം. സാഹിത്യത്തിന് രാഷ്ട്രീയമില്ല, മതമില്ല. അവരുടെ രാഷ്ട്രീയം മധുര മലയാള ഭാഷയാണ്. അതിനപ്പുറം നടക്കുന്നതെല്ലാം സ്വാർത്ഥതാല്പര്യങ്ങളും വഴിവിട്ട മാർഗ്ഗങ്ങളുമാണ്. ഈ അടുത്ത ദിവസങ്ങളിൽ എം.ടി.വാസുദേവൻ നായർ പറഞ്ഞത് സമൂഹത്തിന് വേണ്ടി എഴുതാത്തവർ എഴുത്തുകാർ അല്ലെന്നുള്ളതാണ്. മണ്മറഞ്ഞ എഴുത്തുകാർ ആ ഗണത്തിൽപെട്ടവരായിരിന്നു. സർക്കാരിന്റ അപ്പക്കഷണങ്ങൾ ഭക്ഷിച്ചു സസുഖം വാഴുന്നവർ പോലും അനീതികളെ ചോദ്യം ചെയ്യുന്നില്ല. പാർട്ടി ചെയ്യുന്ന നല്ല കാര്യങ്ങൾപോലും എഴുതുന്നില്ല. സഖാവ് എന്നാൽ നല്ലൊരു സുകൃത്തു എന്നാണ്? വിത്യസ്ത ആശയങ്ങൾ തമ്മിൽ പോരാടുമ്പോഴും ഏത് പാർട്ടിയിലുള്ളവരായാലും അവർ സുകൃത്തുക്കളെന്നു ഈ പാർട്ടിയുടെ ഗുണഭോക്താക്കൾ എന്താണ് മനസ്സിലാക്കാത്തത്?


13 മണിക്കൂര് നീണ്ട ചോദ്യം ചെയ്യല്, ദിലീപിന്റെ വെളിപ്പെടുത്തലുകള്! - Oneindia Malayalam\nPublished : June 29, 2017, 10:05\n13 മണിക്കൂര് നീണ്ട ചോദ്യം ചെയ്യല്, ദിലീപിന്റെ വെളിപ്പെടുത്തലുകള്!\nജൂൺ 28 ബുധനാഴ്ച ഉച്ചമുതൽ മലയാളികളുടെ എല്ലാ കണ്ണുകളും ആലുവ പോലീസ് ക്ലബിലേക്കായിരുന്നു. നടി ആക്രമിക്കപ്പെട്ട കേസുമായി ബന്ധപ്പെട്ട കാര്യങ്ങളിൽ ചോദ്യം ചെയ്യാനായി ബുധനാഴ്ച ഉച്ചയ്ക്ക് 12.30ഓടെയാണ് നടൻ ദിലീപ് ആലുവ പോലീസ് ക്ലബിലെത്തിയത്. ഒടുവിൽ പതിമൂന്ന് മണിക്കൂറിന് ശേഷം അർദ്ധരാത്രി 1.15ഓടെയാണ് നടൻ ദിലീപും നാദിർഷയും ആലുവ പോലീസ് ക്ലബിൽ നിന്നും പുറത്തേക്കെത്തിയത്. വിശദമായി മൊഴിയെടുത്തെന്നും, താൻ ആത്മവിശ്വാസത്തിലാണെന്നുമാണ് ദിലീപ് മാധ്യമങ്ങളോട് പറഞ്ഞത്.


അന്ധകാരനഴി മുഖത്തു പുലിമുട്ടു നിർമിക്കണം : സ്വതന്ത്ര മൽസ്യത്തൊഴിലാളി ഫെഡറേഷൻ – JEEVANAADAM official newspaper of Roman catholics (latin rite) of Kerala, owned by KRLCBC\nഅരൂർ: നൂറുക്കണക്കിനു മൽസ്യബന്ധന വള്ളങ്ങൾ അടുക്കുന്ന അന്ധകാരനഴി മുഖത്തു പുലിമുട്ടു നിർമിച്ച് നിരന്തരമായി ഉണ്ടാകുന്ന പ്രായോഗിക ബുദ്ധിമുട്ടു ഒഴുവാക്കണമെന്നു മൽസ്യത്തൊഴിലാളികൾ. വർഷാവർഷങ്ങളിൽ അഴിമുഖത്തു മണൽ തിട്ട രൂപപ്പെടുന്നതു മൂലം അഴി അടയുകയും വള്ളങ്ങൾക്കു കടലിൽ ഇറക്കുവാൻ കഴിയാത്ത സാഹചര്യവുമാണ് നിലവിലുള്ളത്.\nഇത്തവണ യന്ത്ര സഹായത്താൽ ഒരു മാസത്തെ നിരന്തരമായ പരിശ്രമത്തിനൊടുവിലാണ് മണ്ണു നീക്കം ചെയ്തു അഴി തുറന്നത്. അഴി അടഞ്ഞുകിടന്നതു മൂലം രണ്ടാഴ്ചയായി മൽസ്യ ബന്ധനത്തിനു പോകാൻ കഴിയാതെ കിടന്ന വള്ളങ്ങൾ രണ്ടു ദിവസങ്ങൾക്കു മുൻപാണ് കടലിൽ പോകാൻ കഴിഞ്ഞതെന്നു തൊഴിലാളികൾ പറഞ്ഞു.\nമണൽ തിട്ട വില്ലനായി അഴിമുഖത്തു രൂപപ്പെടുമ്പോൾ തന്നെ വള്ളങ്ങൾ അടുപ്പിക്കുന്നത് ഏറെ അപകടകരമാണെന്നു തൊഴിലാളികൾ പറഞ്ഞു. ഒരോ വർഷവും ലക്ഷങ്ങൾ മുടക്കിയാണ് അധികാരികൾ യന്ത്ര സഹായത്തോടെ മണൽ അഴിമുഖത്തു നിന്നും നീക്കുന്നത്. മണ്ണു അടിയുന്നതു മൂലം വള്ളങ്ങൾക്ക് കടലിൽ പോകാൻ കഴിയാതെ വരുമ്പോൾ തൊഴിലാളികൾ സ്വന്തം ചെലവിലും മണ്ണു നീക്കം ചെയ്യുന്ന നടപടികൾ പലപ്പോഴും ഇവിടെ നടന്നു വരാറുണ്ട്. ആലപ്പുഴ തുമ്പോളി മുതൽ ഏതാണ്ടു പള്ളി ത്തോടുവരെയുള്ള വള്ളങ്ങളാണ് അന്ധകാരനഴി മുഖത്തെ ആശ്രയിക്കുന്നത്.\nഏതു സമയവും അഴി തുറന്നു കിടക്കുന്ന രീതിയിൽ കടലിലേയ്ക്കു പുലിമുട്ടു നിർമിക്കണമെന്നാണ് തൊഴിലാളികളുടെ ആവശ്യം. ഇതു സംബന്ധിച്ച് നിരവധി തവണ സർക്കാരിനും വകുപ്പുമന്ത്രിക്കും എം എൽ എ യ്ക്കും നിവേദനം നല്കിയിട്ടുള്ളതാണെന്നും പരിഹാര മാർഗ്ഗങ്ങൾ ഉണ്ടായിട്ടില്ലെന്നും സ്വതന്ത്ര മൽസ്യത്തൊഴിലാളി ഫെഡറേഷൻ ജില്ല സെക്രട്ടറി ആന്റണി കുരിശിങ്കൽ പറഞ്ഞു.\nയന്ത്ര സഹായത്തോടെ മണൽ നീക്കിയതോടെ അന്ധകാരനഴി മുഖത്ത് മീനുമായി അടുത്ത മത്സ്യബന്ധനവള്ളങ്ങൾ


ശാരദ ചിട്ടി തട്ടിപ്പ്: മുൻകൂർ ജാമ്യം, രാജീവ് കുമാർ കോടതിയിൽ കീഴടങ്ങി | Malayalam UK\nOctober 03 15:33 2019 by News Desk 6\tPrint This Article\nബാംഗ്ലൂർ ഡേയ്‌സ് : ജോൺ കുറിഞ്ഞിരപ്പള്ളി എഴുതുന്ന നോവൽ അധ്യായം 23\nകുന്നത്തുകളത്തില് ജ്വല്ലറി തട്ടിപ്പ് ! ഉടമകളായ നാല് പ്രതികൾ അറസ്റ്റില്; നടന്നത് 200 കോടിയുടെ തട്ടിപ്പ്, പണം തിരികെ കിട്ടുമെന്ന പ്രതീക്ഷയിൽ നിർധനരായ ഉപഭോക്താക്കൾ\nവാദം പൂര്‍ത്തിയായി…! അയോധ്യക്കേസ് ഒത്തുതീര്‍പ്പിലേക്കോ ? അഞ്ച് ജഡ്ജിമാര് ഉള്‍പ്പെടുന്ന ഭരണഘടനാ ബഞ്ച് നാളെ….


രാജേഷ് വധം: പ്രതികളെ കസ്റ്റഡിയില് വാങ്ങാന് ഇന്ന് അപേക്ഷ നല്‍കും | Rajesh murder| Custody\nരാജേഷ് വധം: പ്രതികളെ കസ്റ്റഡിയില് വാങ്ങാന് ഇന്ന് അപേക്ഷ നല്‍കും\nരാജേഷ് വധത്തില് ഉള്‍പ്പെട്ടിട്ടുള്ള പ്രതികള്‍ക്ക് മറ്റേതെങ്കിലും പോലീസ് സ്റ്റേഷനുകളില് കേസുകളുണ്ടോയെന്നത് പോലീസ് പരിശോധിച്ചുവരുന്നു.\nAug 3, 2017, 09:36 AM IST\nതിരുവനന്തപുരം: ശ്രീകാര്യം കല്ലമ്പള്ളിയില് ആര്.എസ്.എസ്. കാര്യവാഹ് രാജേഷ് കൊല്ലപ്പെട്ട സംഭവത്തിലെ പ്രതികളെ കസ്റ്റഡിയില് വാങ്ങാന് പോലീസ് വ്യാഴാഴ്ച അപേക്ഷ നല്‍കും. അറസ്റ്റിലായ 12 പേരെയും അഞ്ചുദിവസത്തെ കസ്റ്റഡിയില് ആവശ്യപ്പെട്ടാകും കോടതിയില് അപേക്ഷ സമര്‍പ്പിക്കുക. കസ്റ്റഡിയില് വാങ്ങുന്ന പ്രതികളെ വിവിധയിടങ്ങളില് തെളിവെടുപ്പിനു കൊണ്ടുപോകും. കേസുമായി ബന്ധപ്പെട്ട് ആദ്യം ഏഴ് പ്രതികളെയും പിന്നീട് അഞ്ചുപ്രതികളെയുമായിരുന്നു പോലീസ് അറസ്റ്റ് ചെയ്തിരുന്നത്.\nകഴിഞ്ഞദിവസം പോലീസ് ഹാജരാക്കിയ പ്രതികളില് വിപിന്, സിബി, മോനി, രതീഷ് എന്നിവര് കൊലപാതകത്തില് നേരിട്ട് ഉള്‍പ്പെട്ടവരാണെന്ന് പോലീസ് പറഞ്ഞു. ഇവരെ ഒളിവില് കഴിയാന് സഹായിച്ചയാളാണ് കാട്ടാക്കട കുറ്റിയാനിക്കാട് സ്വദേശി വിഷ്ണുമോഹന്. അഞ്ചാംപ്രതി വിപിനെതിരേ ആറ്റിങ്ങല് പോലീസ് സ്റ്റേഷനില് ഒരു ക്രിമിനല് കേസും മംഗലപുരം പോലീസ് സ്റ്റേഷനില് രണ്ട് ക്രിമിനല് കേസുമുണ്ടെന്ന് പോലീസ് അറിയിച്ചു. ആറാം പ്രതി സിബിക്കെതിരേ ശ്രീകാര്യം പോലീസ് സ്റ്റേഷനിലും പതിനൊന്നാം പ്രതി രതീഷിനെതിരേ മംഗലപുരം പോലീസ് സ്റ്റേഷനിലും ക്രിമിനല് കേസുണ്ടെന്ന് അന്വേഷണ ഉദ്യോഗസ്ഥനായ മെഡിക്കല് കോളേജ് സര്‍ക്കിള് ഇന്‍സ്‌പെക്ടര് ബിനുകുമാര് പറഞ്ഞു. രാജേഷ് വധത്തില് ഉള്‍പ്പെട്ടിട്ടുള്ള പ്രതികള്‍ക്ക് മറ്റേതെങ്കിലും പോലീസ് സ്റ്റേഷനുകളില് കേസുകളുണ്ടോയെന്നത് പോലീസ് പരിശോധിച്ചുവരുന്നു. ഈ കേസിലെ ഒന്നാം പ്രതി മണിക്കുട്ടനെതിരേ വിവിധ സ്റ്റേഷനുകളിലായി 23 കേസുകളാണുള്ളത്.\nരാജേഷിന്റെ കൊലപാതകം നടന്ന സ്ഥലം, ആയുധങ്ങള് ഉപേക്ഷിച്ച സ്ഥലം, ഓട്ടോറിക്ഷ ഉപേക്ഷിച്ച സ്ഥലം, പ്രതികള് ഒളിവിലായിരുന്ന സ്ഥലം തുടങ്ങിയയിടങ്ങളില് പോലീസ് പ്രതികളെ തെളിവെടുപ്പിനെത്തിക്കും. മറ്റുകാര്യങ്ങള് കസ്റ്റഡിയില് ലഭിച്ചതിനുശേഷം തീരുമാനിക്കും. കനത്ത സുരക്ഷയിലായിരിക്കും ഇവരെ തെളിവെടുപ്പിനെത്തിക്കുക. കൂടുതല് വിവരങ്ങള്‍ക്കായി പ്രതികളെ വീണ്ടും ചോദ്യം ചെയ്യും.\nബി.ജെ.പി. പ്രവര്‍ത്തകനും ആര്.എസ്.എസ്. കല്ലംപള്ളി ശാഖാ കാര്യവാഹകുമായ രാജേഷിനെ രാഷ്ട്രീയമായും മറ്റുമുള്ള കാരണങ്ങള്‍കൊണ്ടാണ് പ്രതികള് ആക്രമിച്ചതെന്ന് പോലീസ് വ്യക്തമാക്കിയിട്ടുണ്ട്. ജൂലായ് 29ന് രാത്രി എട്ടേമുക്കാലോടെ ശ്രീകാര്യം കരുമ്പുക്കോണത്തുവച്ചാണ് രാജേഷിന് വെട്ടേറ്റത്. പത്തേമുക്കാലോടെ സ്വകാര്യ ആശുപത്രിയില് മരിക്കുകയും ചെയ്തു. സംഭവത്തിനുശേഷം കാട്ടാക്കട പന്നിയോട് ഭാഗത്തേക്ക് രക്ഷപ്പെട്ട പ്രതികള് അവിടെ ഒരു വീട്ടില് ഒളിച്ചുകഴിയുന്നതിനിടെ ഷാഡോ പോലീസ് ഉള്‍പ്പെട്ട സംഘം പ്രതികളില് ഭൂരിഭാഗത്തെയും പിടികൂടുകയായിരുന്നു. മറ്റുള്ളവരെ അടുത്ത ദിവസവും പിടികൂടി.\nകേസിലെ 12ാം പ്രതി വിഷ്ണുമോഹനുവേണ്ടി ജാമ്യഹര്‍ജി സമര്‍പ്പിച്ചിട്ടുണ്ട്. ജുഡീഷ്യല് ഒന്നാം ക്ലാസ് മജിസ്‌ട്രേറ്റ് കോടതി മൂന്നിലാണ് ഹര്‍ജി സമര്‍പ്പിച്ചത്. പോലീസ് റിപ്പോര്‍ട്ടിനായി ജാമ്യഹര്‍ജിയില് വാദം കേള്‍ക്കുന്നത് കോടതി മാറ്റിവച്ചിട്ടുണ്ട്. നഗരത്തില് കൂട്ടംകൂടുന്നതിനും പ്രകടനം നടത്തുന്നതിനും ഉണ്ടായിരുന്ന നിരോധനം പിന്‍വലിച്ചിട്ടുണ്ട്.\nനടവഴിയിൽ പ്രാണനെടുത്തവർ ഇപ്പോഴും ഇരുട്ടിന്റെ മറവിൽ


മരടിലെ ഫ്ളാറ്റുകൾ പൊളിക്കാൻ രണ്ട് കമ്പനികളെ സാങ്കേതിക\nHome/സംസ്ഥാനം (State)/മരടിലെ ഫ്ളാറ്റുകൾ പൊളിക്കാൻ രണ്ട് കമ്പനികളെ സാങ്കേതിക സമിതി തെരെഞ്ഞെടുത്തു\nമരടിലെ ഫ്ളാറ്റുകൾ പൊളിക്കാൻ രണ്ട് കമ്പനികളെ സാങ്കേതിക സമിതി തെരെഞ്ഞെടുത്തു\nഎഡ്യി ഫെസ് എഞ്ചിനിയറിംഗ്, വിജയ് സ്റ്റീൽസ് എന്നീ കമ്പിനികളെയാണ് ശരത് സാർവാതെയുടെ നേതൃത്വത്തിലുള്ള വിദഗ്ദ സമിതി തെരഞ്ഞെടുത്തത്.\nThe technical committee chose two companies to demolish the Marad flats\nമരടിലെ ഫ്ളാറ്റുകൾ പൊളിക്കാൻ രണ്ട് കമ്പനികളെ സാങ്കേതിക ഉപദേഷ്ടാവ് ശരത് സർവാതെയുടെ നേതൃത്വത്തിലുള്ള സാങ്കേതിക സമിതി തെരെഞ്ഞെടുത്തു. നാളെ ചേരുന്ന മരട് നഗരസഭ കൗൺസിൽ സാങ്കേതിക സമിതിയുടെ തീരുമാനത്തിന് അംഗീകാരം നൽകുന്നതോടെ ഫ്ളാറ്റുകൾ കമ്പനികൾക്കു കൈമാറും. എഡ്യി ഫെസ് എഞ്ചിനിയറിംഗ്, വിജയ് സ്റ്റീൽസ് എന്നീ കമ്പിനികളെയാണ് ശരത് സാർവാതെയുടെ നേതൃത്വത്തിലുള്ള വിദഗ്ദ സമിതി തെരഞ്ഞെടുത്തത്.\nഫ്ളാറ്റുകൾ പൊളിക്കുന്നതുമായി ബന്ധപ്പെട്ട് പരിസരവാസികൾ ആശങ്കപ്പെടേണ്ട സാഹചര്യമില്ലെന്ന് ശരത് സർവാതെ വ്യക്തമാക്കി. മരടിലെ ഫ്ളാറ്റുകൾ പൊളിക്കാനായി തെരഞ്ഞെടുത്ത രണ്ട് കമ്പനികളും സാങ്കേതിക വൈദഗ്ദ്യമുള്ളവരാണെന്നും ഫ്ളാറ്റുകൾ പൊളിക്കുമ്പോൾ ജനങ്ങൾ ആശങ്കപ്പെടേണ്ടതില്ലെന്നും സബ് കളക്ടർ സ്നേഹിൽ കുമാർ പറഞ്ഞു.\nഅതേസമയം, ഫ്ളാറ്റുകൾ ജില്ലാ ഭരണകൂടം നഗരസഭക്ക് കൈമാറിയെന്നും. ഫ്ളാറ്റുകളിൽ നിന്നും മുഴുവൻ സാധനങ്ങളും താമസക്കാർ മാറ്റിയതായും ജില്ലാ കളക്ടർ എസ് സുഹാസ് പറഞ്ഞു.\nമരട് ഫ്ലാറ്റുകൾ ഒഴിയാനുള്ള കാലാവധി ഇന്ന് അവസാനിക്കും.\nമരട് ഫ്ലാറ്റ് വിഷയം; പുനഃപരിശോധന ഹർജി സുപ്രീംകോടതി തള്ളി.\nമരട് ഫ്ലാറ്റ് വിഷയം; ജെയിൻ ബിൽഡേഴ്സിന്റെ ചെന്നൈയിലെ ഓഫീസിൽ ക്രൈം ബ്രാഞ്ച് റെയ്ഡ്\nമരട് ഫ്ളാറ്റ് മൂന്ന് മാസത്തിനകം പൊളിക്കണമെന്ന് ചീഫ് സെക്രട്ടറി


Kazhchavattam | ജോലിയ്ക്കിടെ ടിക്‌ടോക്ക് കളിക്കുന്നവര് ജാഗ്രതൈ ! ടിക്‌ടോക്കില് അഭിനയിച്ച സര്‍ക്കാര് ഉദ്യോഗസ്ഥര്‍ക്ക് പണികിട്ടി ! വീഡിയോ വൈറലായതിനു പിന്നാലെ ജില്ലാ കളക്ടറുടെ വക സ്ഥലംമാറ്റം\nജോലിയ്ക്കിടെ ടിക്‌ടോക്ക് കളിക്കുന്നവര് ജാഗ്രതൈ ! ടിക്‌ടോക്കില് അഭിനയിച്ച സര്‍ക്കാര് ഉദ്യോഗസ്ഥര്‍ക്ക് പണികിട്ടി ! വീഡിയോ വൈറലായതിനു പിന്നാലെ ജില്ലാ കളക്ടറുടെ വക സ്ഥലംമാറ്റം\nപണി പാലുംവെള്ളത്തില് കിട്ടുക എന്നു പറഞ്ഞാല് ഇതാണ്. സമൂഹ മാധ്യമങ്ങളില് ഇപ്പോള് ടിക് ടോക് തരംഗമാണ്. ജോലിയ്ക്കിടെ ടിക് ടോക് ചെയ്യുന്നതും പലരുടെയും വീക്ക്‌നെസ്സായി മാറിക്കൊണ്ടിക്കുകയാണ്. ജോലി സമയത്ത് ടിക് ടോക്കില് കളിക്കുന്നവര്‍ക്ക് ഇടയ്ക്കിടെ നല്ല എമണ്ടന് പണിയും കിട്ടുന്നുണ്ട്.\nഓഫീസ് ജോലിക്കിടെ ടിക് ടോക് ആപ്പില് അഭിനയിച്ച സര്‍ക്കാര് ഉദ്യോഗസ്ഥര്‍ക്ക് വീഡിയോ വൈറലായതിനു പിന്നാലെ അഭിനന്ദനത്തിനു പകരം കിട്ടിയതാവട്ടെ സ്ഥലംമാറ്റവും.തെലങ്കാനയിലാണ് സംഭവം. തെലങ്കാനയിലെ ഖമ്മം മുന്‍സിപ്പല് കോര്‍പ്പറേഷനിലെ സര്‍ക്കാര് ജീവനക്കാരാണ് ജോലിക്കിടയില് ടിക് ടോക്കില് അഭിനയിച്ച് പണി വാങ്ങിച്ചത്.സിനിമ പാട്ടുകള്‍ക്കും ഡയലോഗുകള്‍ക്കും അനുസരിച്ചായിരുന്നു അഭിനയം. വീഡിയോകളില് പലതും സോഷ്യല്‍മീഡിയയില് വൈറലായിട്ടുണ്ട്. ഇതിന് പിന്നാലെ സര്‍ക്കാര് ഉദ്യോഗസ്ഥര് ജോലി സമയത്ത് ടിക് ടോക്കില് കളിച്ചിരിക്കുകയാണെന്ന വാര്‍ത്തകളും പുറത്തു വന്നു.\nഇതേ തുടര്‍ന്ന് ജില്ലാ കളക്ടര് ഇടപെട്ട് സ്ഥലംമാറ്റ നടപടിക്ക് പുറമെ ഇവരുടെ വേതനം വെട്ടിക്കുറക്കാനും ഉത്തരവിട്ടു. ഇവര്‍ക്കെതിരെയും ഇവരെ അനുകൂലിച്ചും പ്രതികരണങ്ങള് സോഷ്യല് മീഡിയ വഴി വരുന്നുണ്ട്. ഭുവനേശ്വറില് ആശുപത്രി ഡ്യൂട്ടിക്കിടെ ടിക് ടോക് വീഡിയോ ചിത്രീകരിച്ച നഴ്സുമാര്‍ക്ക് ആരോഗ്യവകുപ്പിന്റെ നടപടി നേരിടേണ്ടി വന്നിരിന്നു. ഈ സംഭവത്തിന് പിന്നാലെയാണ് സര്‍ക്കാര് ഉദ്യോഗസ്ഥരുടെ ടിക് ടോക് വാര്‍ത്ത പുറത്തു വരുന്നത്.


മൂവാറ്റുപുഴയില് ജപ്തി ചെയ്ത കുടുംബത്തെ സംരക്ഷിക്കുമെന്ന് മാത്യു കുഴല്‍നാടന് – Christhavachintha\nChristhavachin… > Latest News > മൂവാറ്റുപു…\nമൂവാറ്റുപുഴയില് ജപ്തി ചെയ്ത കുടുംബത്തെ സംരക്ഷിക്കുമെന്ന് മാത്യു കുഴല്‍നാടന്\nApril 3, 2022 April 3, 2022 cchintha\nകൊച്ചി: മൂവാറ്റുപുഴയില് ബാങ്ക് ജപ്തി ചെയ്ത കുടുംബത്തിന്‍റെ ബാധ്യത ഏറ്റെടുക്കുമെന്ന് മാത്യു കുഴല്‍നാടന് എംഎല്‍എ.അജേഷിന്‍റെ വീടിന്‍റെ ആധാരം ബാങ്കില് നിന്ന് വീണ്ടെടുക്കും. അജേഷിന്‍റെ ചികിത്സാ ചെലവും ഏറ്റെടുക്കും. വിഷയം കെപിസിസിയുടെ ശ്രദ്ധയില്‍പ്പെടുത്തി. കുടുംബത്തെ സംരക്ഷിക്കാന് ഏതറ്റം വരെയും പോകുമെന്നും മാത്യു കുഴല്‍നാടന് വ്യക്തമാക്കി.\nമൂവാറ്റുപുഴ പായിപ്ര പയത്തില് വലിയപറമ്ബില് അജേഷിന്‍റെ വീടാണ് അര്‍ബന് ബാങ്ക് ജപ്തി ചെയ്തത്. ജപ്തി സമയം അജേഷും ഭാര്യയും വീട്ടില് ഇല്ലായിരുന്നു. മക്കളായ പ്രായപൂര്‍ത്തിയാകാത്ത കുട്ടികളെ വീട്ടില് നിന്നും പുറത്താക്കി ബാങ്ക് ജപ്തി ചെയ്തത്.\nഹൃദ്രോഗിയായ അജേഷ് എറണാകുളം ജനറല് ആശുപത്രിയില് ചികിത്സയിലാണ്. ഭാര്യയാണ് അജേഷിന് കൂട്ടിരിക്കുന്നത്. ജപ്തി നടപടിയുമായി ബാങ്ക് ഉദ്യോഗസ്ഥര് വീട്ടിലെത്തിയപ്പോള് നാല് കുട്ടികള് മാത്രമായിരുന്നു വീട്ടിലുണ്ടായിരുന്നത്.\nസംഭവമറിഞ്ഞെത്തിയ നാട്ടുകാര് ജപ്തി നടപടിക്ക് സാവകാശം അഭ്യര്‍ഥിച്ചെങ്കിലും ഉദ്യോഗസ്ഥര് വഴങ്ങിയില്ല. ഇവര് ജപ്തി നടപടികള് പൂര്‍ത്തിയാക്കി മടങ്ങി.\nഎന്നാല് വിവരമറിഞ്ഞെത്തിയ മൂവാറ്റുപുഴ എംഎല്‍എ മാത്യു കുഴല്‍നാടന്‍റെ നേതൃത്വത്തില് പ്രാദേശിക നേതാക്കള് എത്തി പ്രതിഷേധിക്കുകയായിരുന്നു. ബാങ്ക് അധികൃതര് നേരിട്ടെത്തി ജപ്തി ചെയ്ത വീട് തുറന്ന് കൊടുക്കുമെന്ന് എംഎല്‍എയെ അറിയിച്ചിരുന്നു.\nരാത്രി വൈകിയിട്ടും ബാങ്കിന്‍റെ ഭാഗത്തു നിന്നും വീട് തുറന്നുകൊടുക്കാനുള്ള നടപടികള് ഒന്നും ഉണ്ടാവാത്തതോടെ എംഎല്‍എ തന്നെ വീടിന്‍റെ പൂട്ട് പൊളിച്ച് കുട്ടികളെ വീട്ടില് പ്രവേശിപ്പിച്ചു.\nഅര്‍ബന് ബാങ്കില് നിന്നും ഒരു ലക്ഷം രൂപയാണ് അജേഷ് ലോണെടുത്തത്. അസുഖം ബാധിച്ചതോടെ തിരിച്ചടവ് മുടങ്ങി. പലിശ ഉള്‍പ്പടെ 1,40,000 രൂപ തിരിച്ചടയ്ക്കാത്തതിനെ തുടര്‍ന്നാണ് ബാങ്ക് ജപ്തി നടപടികളിലേക്ക് കടന്നത്.\nദേശീയ അസംബ്ളി പിരിച്ചുവിട്ടു, പാകിസ്ഥാന് തിരഞ്ഞെടുപ്പിലേക്ക്\nപ്രതിസന്ധി രൂക്ഷമാകുന്നു; ശ്രീലങ്കയില് മന്ത്രിമാരുടെ കൂട്ടരാജി


ഭൈരവ നിരൂപണം; ആദ്യത്തെ 10 മിനിട്ട് പരമ ബോറടിയായിരിക്കും, പിന്നെ അത് തുടര്‍ന്നോളും | Bairavaa Movie Review - Malayalam Filmibeat\n» ഭൈരവ നിരൂപണം; ആദ്യത്തെ 10 മിനിട്ട് പരമ ബോറടിയായിരിക്കും, പിന്നെ അത് തുടര്‍ന്നോളും\nUpdated: Thursday, October 4, 2018, 16:05 [IST]\nStar Cast: Vijay, Keerthy Suresh, Jagapathi Babu\nഅഴകിയ തമിഴ് മകന് പോലൊരു മികച്ച ചിത്രമൊരുക്കിയ ഭദ്രനും വിജയ് യും ഒന്നിക്കുന്നു എന്നത് തന്നെയായിരുന്നു ഭൈരവ എന്ന ചിത്രത്തിലേക്ക് ആദ്യം ആകര്‍ഷിച്ച കാര്യം. പൊങ്കലിന് റിലീസ് ചെയ്യുന്ന ചിത്രം ആഘോഷത്തിന്റെ അന്തരീക്ഷം സൃഷ്ടിയ്ക്കുമെന്നും കരുതി. പക്ഷെ വെറും എന്റര്‍ടൈന്‍മെന്റ് മാത്രം ലക്ഷ്യമിടുമ്പോള് അതൊരു കോമാളിത്തരമായിപ്പോവും എന്നതിന് ഉത്തമ ഉദാഹരണമാണ് ഭൈരവ എന്ന തമിഴ് ചിത്രം.\nവ്യത്യസ്തമായത് എന്തോ ആണ് പറയാന് വരുന്നത് എന്ന തോന്നലുണ്ടാക്കാനുള്ള ശ്രമം പോലും നടത്തിയില്ല. വിജയിയുടെ ഭൈരവയിൽ നന്മയ്ക്ക് വേണ്ടി പൊരുതി വിജയം നേടുന്ന നായകനും പ്രണയവും കുറേ സംഘട്ടനവും പാട്ടും റൊമാന്‍സും. ആഘോഷത്തിന്റെ അന്തരീക്ഷം എന്നാല് മസാല പടം എന്നാണോ അര്‍ത്ഥം എന്ന് ചോദിച്ചു പോകും.\nവിജയ് സ്ഥിരം സ്റ്റൈല്\nഫൈറ്റ്, പാട്ട്, ഡാന്‍സ്.. എന്നത് മാത്രമാണ് തന്നെ സംബന്ധിച്ച് സിനിമ എന്ന എന്റര്‍ടൈന്‍മെന്റ് എന്ന് വിജയ് വീണ്ടും തെളിയിച്ചിരിയ്ക്കുന്നു. കഥകള് തിരഞ്ഞെടുക്കുന്നതില് ഇപ്പോഴും പുതുമ കണ്ടെത്താന് നടന് സാധിയ്ക്കുന്നില്ല. എല്ലാ സിനിമയും ഒരുപോലെ തുടങ്ങുന്നു ഒരുപോലെ അവസാനിയ്ക്കുന്നു എന്നതാണ് വിജയ് ചിത്രത്തിന്റെ പ്രത്യേകത എന്ന് പറയേണ്ടിയിരിയ്ക്കുന്നു. വിജയ് യുടെ ഈ ചിത്രത്തിലെ ഗെറ്റപ്പില് പോലും വെച്ചുകെട്ടല് അനുഭവപ്പെടുന്നു എന്നതാണ് വാസ്തവം.\nസുന്ദരിയായ നായിക. ക്യൂട്ടായിട്ടുള്ള എക്‌സ്പ്രഷന് കൊണ്ടും അഭിനയ മികവുകൊണ്ടും കീര്‍ത്തി സുരേഷിന് തമിഴകത്തിന്റെ മനം കവര്‍ന്നെടുക്കാന് കഴിയുന്നു. മലര്‍വിഴി എന്ന കഥാപാത്രത്തെ മികച്ച രീതിയില് കീര്‍ത്തി കൈകാര്യം ചെയ്തു.\nതമിഴ് സിനിമയിലെ സ്ഥിരം വില്ലന് ഗെറ്റപ്പ്. ബിസിനസ് മാനും രാഷ്ട്രീയക്കാരനുമായ ജെകെ എന്ന വില്ലന് കഥാപാത്രത്തെ അവതരിപ്പിച്ചത് ജഗുപതി ബാബുവാണ്. ലുക്കുകൊണ്ട് പക്ക വുല്ലന് തന്നെ. അഭിനയവും മികച്ച് നില്‍ക്കുന്നു\nകോമഡി ചെയ്യാന് മാത്രമൊരു നടന് തമിഴ് സിനിമയില് നിര്‍ബന്ധമാണല്ലോ. ഭൈരവയില് ആ ചുമതല സതീഷിനായിരുന്നു. പക്ഷെ സ്ഥിരം പൊടിക്കൈകള് കൊണ്ട് പ്രേക്ഷകരെ ചിരിപ്പിയ്ക്കാനുള്ള ശ്രമം പാഴായിപ്പോയി.\nപാട്ടും അടിയും ഇടിയും മാത്രമുള്ള മസാല പടമാണ് നിങ്ങള് ആഗ്രഹിക്കുന്നത് എങ്കില് തീര്‍ച്ചയായും ഭൈരവ കാണണം. വിജയ് ഫാന്‍സ് ഒട്ടും നിരാശപ്പെടേണ്ടതില്ല.. മുന് ചിത്രങ്ങള് പോലെ തന്നെ ഇതും വിജയ് ഫാന്‍സിന് വേണ്ടി മാത്രം ചെയ്തതാണ്... ഫാന്‍സിനെ സംതൃപ്തിപ്പെടുത്തുന്ന മികച്ചൊരു എന്റര്‍ടൈന്‍മെന്റാണ് ഭൈരവ.\nചുരുക്കം: പാട്ടും അടിയും ഇടിയും മാത്രമുള്ള മറ്റൊരു സാധാരണ വിജയ് ചിത്രം മാത്രമാണ് ഭൈരവ. പുതുമക്കായുള്ള ഒരു ശ്രമവും ചിത്രത്തിലില്ല..\nRead more about: bairavaa vijay keerthi suresh review tamil film tamil movie tamil cinema ഭൈരവ വിജയ് കീര്‍ത്തി സുരേഷ് തമിഴ് സിനിമ നിരൂപണം\nBairavaa Movie Review Kollywood’s most awaited flick of Ilayathalapathy Vijay and south latest sensation Keerthy Suresh starring Bairavaa has been released as Pongal festival special to Tamil audience. Bairavaa is an action film written and directed by Bharathan and produced by Vijaya Productions. Distributed by Sri Green Productions.


Rima Kallingal supporting Nayanthara and Tamanna - Malayalam Filmibeat\nകുഡൂസ്, സംവിധായകനെ 'പഞ്ഞിക്കിട്ട' നയന്‍താരയെയും തമന്നയെയും പ്രശംസിച്ച് റിമ കല്ലിങ്കല്\n| Published: Tuesday, December 27, 2016, 9:50 [IST]\nസിനിമ എത്ര തന്നെ പുരോഗമിച്ചു എന്ന് പറഞ്ഞാലും, അഭിനേത്രിമാരോടുള്ള ചിലരുടെയെങ്കിലും കാഴ്ചപ്പാട് മാറിയിട്ടില്ല എന്നതാണ് വാസ്തവം. അതിന് ഏറ്റവും ഒടുവിലത്തെ ഉദാഹരണമാണ് തമിഴ് മസാല സിനിമകളുടെ സംവിധായകന് സൂരജിന്റെ പരമാര്‍ശങ്ങള്.\nനായികമാരെന്നാല് തുണിയഴിക്കുന്നവരല്ല; സംവിധായകനെതിരെ നയന്‍താര\nനായികമാര് വെറും ഗ്ലാമറിന് വേണ്ടിയുള്ളതാണ് എന്ന പരമാര്‍ശത്തിനെതിരെ തെന്നിന്ത്യന് താരസുന്ദരികളായ നയന്‍താരയും തമന്നയും തുറന്നടിച്ചിരുന്നു. ഇപ്പോള് ഇവര് ഇരുവര്‍ക്കും പ്രശംസയുമായി എത്തിയിരിയ്ക്കുകയാണ് റിമ കല്ലിങ്കല്.\nനായികമാര് ഗ്ലാമറസ് വേഷത്തില് അഭിനയിക്കാന് മടികാണിക്കേണ്ടതില്ലെന്നും അതിനാണവര്‍ക്ക് പ്രതിഫലം നല്‍കുന്നതെന്നും സൂരജ് പറഞ്ഞു. കൂടാതെ ഇറക്കംകുറഞ്ഞ വസ്ത്രങ്ങള് ധരിക്കുന്നതില് അവര് സംതൃപ്തി പ്രകടിപ്പിക്കണമെന്നും സൂരജ് പറഞ്ഞിരുന്നു. സൂരജിന്റെ പരാമര്‍ശത്തിനെതിരെ ഇതിനകം തന്നെ പലരും വിമര്‍ശനവുമായി രംഗത്തെത്തിയിട്ടുണ്ട്. തമന്നയെയും വിശാലിനെയും കേന്ദ്ര കഥാപാത്രങ്ങളായി ഒരുക്കുന്ന കത്തി സണ്ടൈ എന്ന ചിത്രത്തിന്റെ പ്രമോഷനില് സംസാരിക്കവെയാണ് സംവിധായകന്റെ ഈ പരമാര്‍ശം\nസിനിമാ മേഖലയില് പ്രവര്‍ത്തിക്കുന്ന ഒരാള് തന്നെ ഇത്തരം നിരുത്തരവാദപരമായ പരാമര്‍ശം എങ്ങിനെ നടത്തിയെന്ന് നയന്‍താര ചോദിക്കുന്നു. ഇത്തരം വിലകുറഞ്ഞ പരാമര്‍ശം നടത്താന് സൂരജ് ആരാണ്? നടിമാരെല്ലാം പ്രതിഫലത്തിനുവേണ്ടി തുണിയഴിക്കുന്നവരാണെന്നാണോ ഇയാള് കരുതിയിരിക്കുന്നത്? സ്വന്തം കുടുംബത്തിലെ സ്ത്രീകളെക്കുറിച്ചും സൂരജ് ഇത്തരം പരാമര്‍ശം നടത്തുമോയെന്നും നയന്‍താര ചോദിക്കുന്നു.\nമാപ്പ് പറയണമെന്ന് തമന്ന\nനടി തമന്നയും സൂരജിനെതിരെ പ്രതികരണവുമായി രംഗത്തെത്തിയിരുന്നു. സൂരജിന്റെ പുതിയ ചിത്രമായ കത്തി സണ്ടൈയിലെ നായികയാണ് തമന്ന. സിനിമയില് തമന്നയുടെ പ്രധാന്യം എത്രത്തോളമാണെന്ന് ചോദിതച്ചപ്പോഴായിരുന്നു നായികമാരെ തരംതാഴ്ത്തിക്കൊണ്ടുള്ള സംവിധായകന്റെ മറുപടി. ഈ പരമാര്‍ശത്തിന് സൂരജ് പരസ്യമായി മാപ്പ് പറയണം എന്നാണ് തമന്നയുടെ ആവശ്യം.\nപിന്തുണയുമായി എത്തിയ റിമ\nഇരുവര്‍ക്കും പിന്തുണ അറിയിച്ചുകൊണ്ട് ഫേസ്ബുക്കില് എത്തിയിരിയ്ക്കുകയാണ് ഇപ്പോള് റിമ കല്ലിങ്കല്. ഇത്തരം സ്ത്രീ വിരോധികള്‍ക്കെതിരെ ഇതുപോലെ ശക്തമായി പ്രതികരിക്കണം എന്ന് റിമ പറയുന്നു. വീട്ടിലും സമൂഹത്തിലും ഈ വലിയ ലോകത്തും സ്ത്രീകള്‍ക്ക് തുല്യപ്രധാന്യമുണ്ട് എന്ന് റിമ പറഞ്ഞു.\nഇതാണ് റിമ കല്ലിങ്കലിന്റെ ഫേസ്ബുക്ക് പോസ്റ്റ്. ഭര്‍ത്താവും സംവിധായകനുമായ ആഷിഖ് അബുവും നായികമാര്‍ക്ക് പിന്തുണയുമായി ഫേസ്ബുക്കില് എത്തിയിട്ടുണ്ട്.\nRead more about: rima kallingal nayanthara tamannah malayalam film malayalam movie malayalam cinema നയന്‍താര തമന്ന റിമ കല്ലിങ്കല് ഫേസ്ബുക്ക് മലയാളം സിനിമ\nKudos to Nayantara and Tamanna for standing up to such blatant sexism and misogyny says Rima Kallingal\nStory first published: Tuesday, December 27, 2016, 9:50 [IST]


From Oommen Chandy to KC Venugopal... Opposition party leaders are in fear on existing cases | ഉമ്മന് ചാണ്ടി മുതല് കെസി വേണുഗോപാല് വരെ... ചങ്കിടുപ്പുമായി നേതാക്കള്; എല്ലാം പിണറായിയുടെ കൈയ്യിൽ - Malayalam Oneindia\nUpdated: Thu, Nov 19, 2020, 16:50 [IST]\nസംസ്ഥാന സര്‍ക്കാരിനെ സ്വര്‍ണക്കടത്ത് കേസുമായി ബന്ധപ്പെട്ട് കേന്ദ്ര ഏജന്‍സികള് വലിഞ്ഞുമുറുക്കിയപ്പോള് ഏറ്റവും അധികം ആഘോഷിച്ചത് കേരളത്തിലെ പ്രതിപക്ഷമായിരുന്നു. ദേശീയ തലത്തില് കേന്ദ്ര ഏജന്‍സികളുടെ 'ശിക്ഷ' ഏറെ ഏറ്റുവാങ്ങിയ കോണ്‍ഗ്രസ് തന്നെ ആയിരുന്നു അതിന് മുന്നില്.\nഎന്നാല് ഇപ്പോള്, കേരളത്തിലെ കോണ്‍ഗ്രസ്, മുസ്ലീം ലീഗ്, ബിജെപി നേതാക്കള് മറ്റൊരു ഭയത്തിലാണ്. മുന് മന്ത്രിയും എംഎല്‍എയും ആയ വികെ ഇബ്രാഹിം കുഞ്ഞ് അറസ്റ്റിലായതോടെയാണ് ഭയം തുടങ്ങുന്നത്. സംസ്ഥാന സര്‍ക്കാര് ഒന്ന് മനസ്സിരുത്തി ശ്രമിച്ചാല് പ്രതിപക്ഷത്തെ പല നേതാക്കളും കുരുങ്ങുമെന്നാണ് റിപ്പോര്‍ട്ടുകള്. പരിശോധിക്കാം...\nഎല്ലാ മേഖലകളില് നിന്നും സര്‍ക്കാര് നേരിടുന്നത് രൂക്ഷമായ ആക്രമണമാണ്. സ്വര്‍ണക്കടത്ത് കേസോടെ ആയിരുന്നു തുടക്കമെങ്കിലും പിന്നീട് സര്‍ക്കാരിന്റെ പ്രധാന പദ്ധതികളെ എല്ലാം പുകമറയ്ക്ക് പിന്നില് നിര്‍ത്തുന്ന രീതിയിലായിരുന്നു അന്വേഷണം. പ്രതിപക്ഷവും ഈ അവസരം നന്നായി മുതലെടുത്തു.\nആരോപണങ്ങള് പ്രതിരോധിച്ചതുകൊണ്ട് ഇനി കാര്യമില്ലെന്ന നിലപാടിലാണ് സിപിഎമ്മും സര്‍ക്കാരും. തദ്ദേശ തിരഞ്ഞെടുപ്പ് എത്തിക്കഴിഞ്ഞു, നിയമസഭ തിരഞ്ഞെടുപ്പിന് അധികനാള് ബാക്കിയും ഇല്ല. ഉതോടെയാണ് പ്രതിരോധത്തില് നിന്ന് ആക്രമണത്തിലേക്ക് തിരിയാനുള്ള തീരുമാനത്തിലെത്തുന്നത്.\nകാസര്‍കോട്ടെ ജ്വല്ലറി തട്ടിപ്പ് കേസില് എംസി കമറുദ്ദീനെതിരെ കടുത്ത നടപടികള് വൈകുന്നതെന്തെന്ന് സിപിഎമ്മിനുള്ളില് നിന്ന് പോലും ചോദ്യങ്ങള് ഉയര്‍ന്നിരുന്നു. ഒടുവില് കമറുദ്ദീനെ പോലീസ് അറസ്റ്റ് ചെയ്തു. അതില് തീര്‍ന്നില്ല കാര്യങ്ങള്...\nഇബ്രാഹിം കുഞ്ഞിനെ തൊട്ടപ്പോള്\nപാലാരിവട്ടം പാലം നിര്‍മാണത്തിലെ അഴിമതി പൊതുജനത്തിന് മുന്നില് തുറന്നിട്ട ഒരു പുസ്തകമാണ്. പ്രമാദമായ കേസില് എന്തുകൊണ്ട് മുന് മന്ത്രി ഇബ്രാഹിംകുഞ്ഞിനെതിരെ നടപടിയില്ലെന്നും ചോദ്യമുയര്‍ന്നു. ഒടുവില് ഇബ്രാഹിം കുഞ്ഞിനേയും അറസ്റ്റ് ചെയ്തുകഴിഞ്ഞു. ഇതോടെയാണ് പ്രതിപക്ഷ നിരയിലെ പ്രമുഖരുടെ ചങ്കിടിപ്പ് ശരിക്കും കൂടിയത്.\n12 പേരുടെ പട്ടിക\nഎല്‍ഡിഎഫ് കണ്‍വീനര് 12 പ്രതിപക്ഷ നേതാക്കളുടെ പട്ടിക തയ്യാറാക്കി നല്‍കിയിട്ടുണ്ടെന്നാണ് കഴിഞ്ഞ ദിവസം കുഞ്ഞാലിക്കുട്ടി പ്രതികരിച്ചത്. അതിനനുസരിച്ചാണ് അറസ്റ്റ് നടക്കുന്നത് എന്ന് പോലും അദ്ദേഹം പറഞ്ഞു. എന്തായാലും അറസ്റ്റ് ഭയക്കേണ്ട 12 പേര് ഉണ്ടോ എന്നറിയില്ല, എന്നാല് കുറച്ച് പ്രമുഖര് ഉണ്ട് എന്നത് യാഥാര്‍ത്ഥ്യവും ആണ്.\nഉമ്മന് ചാണ്ടി മുതല്\nപ്രതിപക്ഷ നിരയിലെ ഏറ്റവും ശക്തനായ ആള് ഉമ്മന് ചാണ്ടിയാണ്. സോളാര് കേസിലെ പ്രതി സരിത നായരുടെ ലൈംഗികാരോപണ കേസ് ഒന്ന് ശക്തമാക്കിയാല് ഉമ്മന് ചാണ്ടിയ്ക്കും കുരുക്ക് മുറുകുമെന്നാണ് റിപ്പോര്‍ട്ട്. ആ കേസുകളില് എല്ലാം അന്വേഷണം തുടര്‍ന്നുകൊണ്ടേയിരിക്കുകയാണ്.\nകോണ്‍ഗ്രസിന്റെ ദേശീയതലത്തിലെ സുപ്രധാന നേതാക്കളില് ഒരാളാണ് കെസി വേണുഗോപാല്. സരിതയുടെ കേസിലെ കുറ്റാരോപിതരില് ഒരാള്. കെസി വേണുഗോപാലിനെിരെയുള്ള കേസ് ശക്തമായാല് അത് ദേശീയ തലത്തില് തന്നെ കോണ്‍ഗ്രസിനെതിരെ ബിജെപി വലിയ ആയുധമാക്കുമെന്ന് ഉറപ്പാണ്.\nആ പരാതിയില് കൃത്യമായ നടപടികള് എടുത്തിരുന്നെങ്കില് ഒരുപക്ഷേ, എപി അബ്ദുള്ളക്കുട്ടി ഇപ്പോള് ബിജെപിയുടെ ദേശീയ ഉപാധ്യക്ഷന് ആകുമായിരുന്നില്ല. എന്തായാലും ആ കേസ് ഇതുവരെ ക്ലോസ് ചെയ്തിട്ടില്ല. സോളാര് വിവാദവുമായി ബന്ധപ്പെട്ട് ആദ്യം രജിസ്റ്റര് ചെയ്ത ആദ്യ ബലാത്സംഗ കേസ്ി എപി അബ്ദുള്ളക്കുട്ടിയ്‌ക്കെതിരെ ആയിരുന്നു.\nസോളാറുമായി ബന്ധപ്പെട്ട ലൈംഗികാരോപണ കേസില് പ്രതികളായ കോണ്‍ഗ്രസ് നേതാക്കള് ഇനിയും ഉണ്ട്. മുന് മന്ത്രി എപി അനില് കുമാറും നിലവിലെ ലോക്‌സഭ എംപിമാരായ അടൂര് പ്രകാശും ഹൈബി ഈഡനും ആണ് അതില് പ്രധാനികള്. അനില് കുമാറിനെതിരെയുള്ള പരാതിയില് ഇരയുടെ മൊഴിയും അടുത്തിടെ രേഖപ്പെടുത്തിയിട്ടുണ്ട്.\nപ്രതിപക്ഷ നേതാവ് രമേശ് ചെന്നിത്തലയും അത്ര സുരക്ഷിതനല്ല. ടൈറ്റാനിയം കേസ് സിബിഐ ഏറ്റെടുത്തിട്ടില്ല എന്നേ ഉള്ളൂ. ഈ കേസില് അന്വേഷണം മുറുകിയാല് അത് ചെന്നിത്തലയ്ക്കും തിരിച്ചടിയാകും എന്നാണ് റിപ്പോര്‍ട്ടുകള്.\nആരോപണ വിദഗ്ധന് പിടി തോമസ്\nപിടി തോമസ് എംഎല്‍എ ആണ് പിണറായി വിജയനെതിരേയും അദ്ദേഹത്തിന്റെ കുടുംബാംഗങ്ങള്‍ക്കെതിരേയും തുടര്‍ച്ചയായി ആരോപണങ്ങള് ഉന്നയിക്കുന്ന ഒരാള്. ആരോപണങ്ങള് മാത്രമേ ഉണ്ടാകാറുള്ളു, തെളിവുകള് ഒന്നും പുറത്ത് വിടാറില്ല. എന്തായാലും പിടി തോമസിനെതിരേയും ഭൂമി ഇടപാടുമായി ബന്ധപ്പെട്ട അന്വേഷണം നടക്കുകയാണ്.\nപ്ലസ് ടു കോഴക്കേസില് കെഎം ഷാജി വിജിലന്‍സ് അന്വേഷണവും ഇഡി അന്വേഷണവും നേരിടുകയാണ്. അതിനിടെയാണ് അനധികൃത സ്വത്ത് സമ്പാദനം സംബന്ധിച്ച ആരോപണം ഉയര്‍ന്നത്. അതിനൊപ്പം ഭൂമി ഇടപാട് കേസില് എംകെ മുനീറിന്റെ പേര് കൂടി ഉയര്‍ന്നുവന്നിട്ടുണ്ട്. ഇത് മുസ്ലീം ലീഗിനെ നന്നായി ഭയപ്പെടുത്തുന്നുണ്ട്.\noommen chandy kc venugopal ramesh chennithala ap abdullakutty cpm രമേശ് ചെന്നിത്തല എപി അബ്ദുള്ളക്കുട്ടി സിപിഎം ഉമ്മന് ചാണ്ടി കെസി വേണുഗോപാല് politics\nFrom Oommen Chandy to KC Venugopal... Opposition party leaders are in fear on existing cases


ആരെയും വിശ്വസിക്കുന്ന നക്ഷത്രക്കാര് - Astrology Articles | Astrology News\nHome/നക്ഷത്രവിചാരം/ആരെയും വിശ്വസിക്കുന്ന നക്ഷത്രക്കാര്\nadmin June 10, 2019 June 22, 2019\nപൊതുവേ ചഞ്ചലസ്വഭാവക്കാരാണെങ്കിലും ഏറ്റെടുക്കുന്ന പ്രവൃത്തികള് കൃത്യനിഷ്ഠയോടെ ചെയ്യുന്നതില് വൈദഗ്ധ്യം പ്രകടിപ്പിക്കുന്നവരാണ് മകയിരം നക്ഷത്രക്കാര്. ശരീരപുഷ്ടിയും സൗന്ദര്യവുമുണ്ടായിരിക്കും. സ്വന്തം കാര്യം നോക്കിജീവിക്കുന്നതിനാല് സ്വാര്‍ത്ഥമതികളെന്നും വിശേഷിപ്പിക്കാം.\nസ്വപരിശ്രമത്താല് ഉന്നതനിലവാരത്തില് എത്തിച്ചേരും. നല്ല വീടും ദാമ്പത്യജീവിതവും ഇവരുടെ ലക്ഷ്യമായിരിക്കും. ഒരു കാലഘട്ടം വരെ ക്ലേശങ്ങള് അനുഭവിച്ചേക്കാം. മാതൃപിതൃഭക്തരും ദൈവഭക്തരുമായിരിക്കും. കാഴ്ചയില് ശക്തരാണെങ്കിലും കാര്യത്തില് ദുര്‍ബലരായിരിക്കും. പെട്ടെന്ന് ആരേയും വിശ്വസിക്കുന്ന പ്രകൃതക്കാരാണ്. സ്ത്രീസമ്പര്‍ക്കം ഇവര്‍ക്ക് ചീത്തപ്പേരുണ്ടാക്കാനും ഇടയുണ്ട്.\nമകയിരം നക്ഷത്രം ശുഭകാര്യങ്ങള് ആരംഭിക്കുന്നതിനും വിവാഹം, പൂണൂല്‍ധാരണം എന്നീ സത്കര്‍മങ്ങള്‍ക്കും ശുഭകരമാണ്.സ്ത്രീകള് ഭൂരിഭാഗവും സുന്ദരികളായിരിക്കും. സുഖഭോഗങ്ങളില് അതിയായ താത്പര്യം പ്രകടിപ്പിക്കും. ശുദ്ധമനസ്ഥിതിയായതിനാല് പെട്ടെന്ന് മനസമാധാനം നഷ്ടപ്പെടാനും ഇടയുണ്ട്. ഒരുകാര്യവും പെട്ടെന്ന് വിസ്മരിക്കാത്ത പ്രകൃതമായിരിക്കും. കാലതാമസമില്ലാതെ വിവാഹം നടക്കാനും ഭാഗ്യമുണ്ടാകും.\nപട്ടാളം, യന്ത്രപ്പണികള്, മൃഗസംരക്ഷണം, എസ്‌റ്റേറ്റുകള് എന്നിവയില് വിജയിക്കും. തിമിരം, കിതപ്പ്, മോഹാലസ്യം, വായുകോപം എന്നിവ പെട്ടെന്ന് ബാധിച്ചേക്കാം.\nതേങ്ങാക്കണ്ണുപോലെ തോന്നിപ്പിക്കുന്ന മൂന്നുനക്ഷത്രങ്ങള് ചേര്‍ന്നതാണ് മകയിരം നക്ഷത്രം. ദേവത-ചന്ദ്രന്, ഗണം-ദൈവം, യോനി-സ്ത്രീ, ഭൂതം-ഭൂമി, മൃഗം-പാമ്പ്, പക്ഷി-പുള്ള്, വൃക്ഷം-കരിങ്ങാലി.


മെഡെക്സ് 2017: മെഡിക്കൽ കോളജൊരുക്കുന്ന മനുഷ്യശരീരത്തിന്റെ മഹാപ്രദർശനം\nWed Nov 21 2018 22:42:16 GMT+0530 (IST)\nStaff Reporter| Updated On: 2017-01-02 05:14:38.0 | Location :\nറെറ്റിനയിൽ പതിക്കുന്ന പ്രതിബിംബത്തെ ന്യൂറോണുകൾ എങ്ങനെ യഥാർത്ഥ കാഴ്ചയാക്കി മാറ്റുന്നുവെന്ന് നേരിൽ കണ്ടു മനസിലാക്കാം. ഹൃദയവും ശ്വാസകോശവും ആമാശയവും തലച്ചോറുമെല്ലാം ഇതുപോലെ കയറിയിറങ്ങി കാണാം. സ്വന്തം ശരീരത്തിന്റെ ഉള്ളറകളെ നേരിൽ കണ്ടു വിസ്മയിക്കാം. വിർച്വൽ റിയാലിറ്റി, ഹോളോഗ്രാം തുടങ്ങിയ സാങ്കേതികവിദ്യകളുടെ സഹായത്തോടെ മനുഷ്യശരീരത്തെ അക്ഷരാർത്ഥത്തിൽ നേരിൽ പരിചയപ്പെടുത്തുകയാണ് മെഡെക്സ് 2017.\nമനുഷ്യശരീരമെന്ന മഹാത്ഭുതങ്ങളുടെ മാന്ത്രികവിസ്മയം രണ്ടേകാൽ ലക്ഷം ചതുരശ്ര അടി വിസ്തൃതിയിൽ പ്രദർശനത്തിനു തയ്യാറാവുന്നു. സൗന്ദര്യശാസ്ത്രത്തിന്റെ അഴകളവുകളിൽ തയ്യാറാക്കപ്പെട്ട ഒരു മെഡിക്കൽ എക്സിബിഷൻ ഒരുപക്ഷേ, ലോകത്തിൽ ആദ്യത്തേതാകാം. അതെന്തായായാലും തിരുവനന്തപുരം മെഡിക്കൽ കോളജ് ചരിത്രം സൃഷ്ടിക്കുകയാണ്, മെഡക്സ് 2017ലൂടെ. പ്രദർശനം നാളെ മുഖ്യമന്ത്രി പിണറായി വിജയൻ ഉദ്ഘാടനം ചെയ്യും.\nകാഴ്ചയുടെ ശാസ്ത്രം വിശദമാക്കാൻ കണ്ണിന്റെ മാതൃകയിലൂടെ കയറിയിറങ്ങാം. വിർച്വൽ റിയാലിറ്റി, ഹോളോഗ്രാം തുടങ്ങിയ സാങ്കേതികവിദ്യ റെറ്റിനയിൽ പതിക്കുന്ന പ്രതിബിംബത്തെ ന്യൂറോണുകൾ എങ്ങനെ യഥാർത്ഥ കാഴ്ചയാക്കി മാറ്റുന്നുവെന്ന് നേരിൽ കണ്ടു മനസിലാക്കാം. ഹൃദയവും ശ്വാസകോശവും ആമാശയവും തലച്ചോറുമെല്ലാം ഇതുപോലെ കയറിയിറങ്ങി കാണാം. സ്വന്തം ശരീരത്തിന്റെ ഉള്ളറകളെ നേരിൽ കണ്ടു വിസ്മയിക്കാം.വിർച്വൽ റിയാലിറ്റി, ഹോളോഗ്രാം തുടങ്ങിയ സാങ്കേതികവിദ്യകളുടെ സഹായത്തോടെ മനുഷ്യശരീരത്തെ അക്ഷരാർത്ഥത്തിൽ നേരിൽ പരിചയപ്പെടുത്തുകയാണ് മെഡെക്സ് 2017.\n[caption id="attachment_70660" align="aligncenter" width="600"] കണ്ണിന്റെ മാതൃക- മെഡെക്സ് 2017[/caption]\nഅറിവിന്റെ വിന്യാസം ഏറ്റവും ആധുനികമായി\nവൈദ്യശാസ്ത്ര വിദ്യാർത്ഥികൾ പഠിക്കാനുപയോഗിക്കുന്ന ആയിരക്കണക്കിനു സ്പെസിമെനുകൾ പൊതുജനങ്ങൾക്കു കാണാം. പണ്ടും അവ പ്രദർശിപ്പിച്ചിട്ടുണ്ടെങ്കിലും ഇക്കുറി കലാപരമായാണ് സജ്ജീകരണം. രോഗാവസ്ഥയിലുള്ളതും അല്ലാത്തതുമായ അവയവങ്ങൾ, ആനിമേഷനുകൾ, വീഡിയോകൾ, ഇല്ലസ്ട്രേഷനുകൾ, ഇംഗ്ലീഷിലും മലയാളത്തിലും കാര്യങ്ങൾ വിശദീകരിക്കുന്ന പതിനായിരക്കണക്കിനു പോസ്റ്ററുകൾ, വിർച്വൽ റിയാലിറ്റി കാബിനുകൾ, ഇന്റർ ആക്ടീവ് സംവിധാനങ്ങൾ എന്നിങ്ങനെ ലഭ്യമായ എല്ലാ സങ്കേതങ്ങളും ഉപയോഗിച്ചാണ് അറിവിന്റെ വിന്യാസമൊരുക്കിയിരിക്കുന്നത്.\nഓപ്പറേഷൻ തീയേറ്ററുകളും ഇന്റൻസീവ് കെയർ യൂണിറ്റും അവയവമാറ്റ യൂണിറ്റുകളും അവയവ വ്യവസ്ഥയും ഫോറൻസിക് ശാസ്ത്രവുമൊക്കെ നേരിൽ കണ്ടു മനസിലാക്കാം.\nബോധവത്കരണത്തിന് പ്രത്യേകവിഭാഗമുണ്ട്. മദ്യം, മയക്കുമരുന്ന്, പുകവലി, ട്രാഫിക് അപകടങ്ങൾ, ജീവിതശൈലീ രോഗങ്ങൾ എന്നിവയ്ക്കൊക്കെ പ്രത്യേകം പ്രത്യേകം ബോധവത്കരണ വിഭാഗം ഏർപ്പെടുത്തിയിരിക്കുന്നു. കോശ തന്മാത്രകളെയും ജനിതക ശാസ്ത്രത്തെയും പരിചയപ്പെടുത്താൻ ഏറ്റവും ഉയർന്ന ക്വാളിറ്റിയിൽ ത്രീഡി അനിമേഷനുകൾ.\nമനുഷ്യോൽപത്തിയും മരുന്നിന്റെ ചരിത്രവും മുതൽ ഫിസിയോളജിയിലെയും വൈദ്യശാസ്ത്രത്തിലെയും നോബൽ ജേതാക്കളെയും അവരുടെ ഗവേഷണങ്ങളെയും പരിചയപ്പെടുത്തി ശാസ്ത്രത്തിന്റെ വികാസമാണ് ആന്ത്രപ്പോളജി വിഭാഗം തയ്യാറാക്കിയിരിക്കുന്നത്. സൗജന്യനിരക്കുകളിൽ വിവിധ പരിശോധനകൾക്കുള്ള സൗകര്യവുമൊരുക്കിയിട്ടുണ്ട്.\nസൗമ്യവധം : ഫോറൻസിക് കാഴ്ച\nകോളിളക്കം സൃഷ്ടിച്ച സൗമ്യ വധക്കേസിന്റെ ഫോറൻസിക് കാഴ്ചയാണ് മെഡെക്സിലെ ശ്രദ്ധേയമായ ഇനങ്ങളിലൊന്ന്. ഷൊർണൂർ പാസഞ്ചറിന്റെ ബോഗിയും സൗമ്യയുടെ മൃതശരീരവുമൊക്കെ യഥാർത്ഥമായി സജ്ജീകരിച്ചിരിക്കുന്നു. ബോഗിയ്ക്കുള്ളിൽ നിന്നു നോക്കിയാൽ ട്രാക്കിൽ മരിച്ചു കിടക്കുന്ന സൗമ്യയുടെ മൃതശരീരം കാണാവുന്ന വിധത്തിലാണ് പ്രദർശനം.\nഫോറൻസിക് പരിശോധനാ രീതികളെക്കുറിച്ചുള്ള ബോധവത്കരണമാണ് ഈ ദൃശ്യത്തിലൂടെ ഉദ്ദേശിക്കുന്നത്. പരിക്കുകളെക്കുറിച്ചും മരണകാരണത്തെക്കുറിച്ചുമൊക്കെയുള്ള നിഗമനങ്ങളിൽ വൈദ്യശാസ്ത്രം എങ്ങനെ എത്തിച്ചേരുന്നുവെന്ന് ഉദാഹരണ സഹിതം വിശദീകരിക്കുന്നു.\nഈ വധക്കേസിലെ ഫോറൻസിക് നിഗമനങ്ങളെക്കുറിച്ചുയർന്ന വിവാദങ്ങളിൽ തൃശൂർ മെഡിക്കൽ കോളജിലെ അസോസിയേറ്റ് പ്രൊഫസർ ഡോ. എ കെ ഉമേഷിന്റെ വാദങ്ങളോടു ചേർന്നു നിൽക്കുന്ന നിഗമനങ്ങളാണ് സംഘാടകർ വിശദീകരിക്കുന്നത്.\nഎല്ലാ ദിവസവും വൈകുന്നേരം മെഡിക്കൽ മേഖലയുമായി ബന്ധപ്പെട്ട വിദഗ്ധരുടെ പ്രഭാഷണങ്ങളുമുണ്ട്. കുട്ടികൾക്കു വേണ്ടി പ്രത്യേകം ഇന്റർആക്ടീവ് സെഷനുകളും സജ്ജീകരിച്ചിരിക്കുന്നു. ജനുവരി 31 വരെ നീളുന്ന പ്രദർശനം കാണാൻ അഞ്ചു ലക്ഷം പേരെങ്കിലും എത്തുമെന്നാണ് പ്രതീക്ഷ.


ചായക്കോപ്പയിലെ ഹീറോയിൻ : Deepika.com Youth News\nപ്രളയം തകർത്തെറിഞ്ഞ കേരളത്തെ കൈപിടിച്ചു കയറ്റാൻ ലോകമെന്പാടുമുള്ള മലയാളികൾ കൈകോർത്തപ്പോൾ ‘എന്നാലാകുന്നത് എനിക്കും ചെയ്യണം’ എന്നു പറഞ്ഞ് ഒരു കൊച്ചു മിടുക്കി മുന്നോട്ടു വന്നു.\nപച്ച, മഞ്ഞ, നീല, ചുവപ്പ് എന്നിങ്ങനെ നിറങ്ങൾ പുരണ്ട കൈകളാൽ അവൾ കേരളത്തിനു വാക്കു നൽകി, പ്രളയത്തിന്‍റെ മുറിവുകൾ മായ്ക്കാൻ, ഉൗർജത്തോടെ അതിജീവിക്കാൻ താനും ഒപ്പമുണ്ടാകുമെന്ന്.\nമുഖ്യമന്ത്രിയുടെ ദുരിതാശ്വാസ നിധിയിലേക്ക് 1.3 ലക്ഷം രൂപ നൽകാനുള്ള തയാറെടുപ്പിലാണ് തിരുവനന്തപുരം സ്വദേശി അപർണ നായർ. വരും തലമുറയുടെ നല്ല നാളേയ്ക്കായുള്ള ഒരു കൈത്തിരി വെട്ടമാണ് ഈ പ്ലസ് ടു വിദ്യാർഥിനി.\nപ്രളയകാലത്ത് തങ്ങളാൽ കഴിയുന്ന സഹായങ്ങളുമായി അപർണയും കൂട്ടുകാരും തിരുവനന്തപുരത്തെ ക്യാംപുകളിൽ മുഴുവൻ സമയവുമുണ്ടായിരുന്നു. പക്ഷേ സ്കൂളിലെ അവധി കഴിഞ്ഞപ്പോഴേക്കും അതു നിർത്തേണ്ടിവന്നത് അപർണയെ വല്ലാതെ വിഷമത്തിലാക്കി. ദുരിതത്തിൽ നിന്ന് കരകയറുന്ന കേരളത്തിനായി ഇനിയും എന്തെങ്കിലും ചെയ്യണം എന്ന്് അപർണ അമ്മയോടു പറഞ്ഞു.\n‘ക്യാംപിലും സൈറ്റിലും നേരിട്ടു പോകുന്നില്ലെങ്കിലും നിനക്ക് ഒരുപാടു കാര്യങ്ങൾ ചെയ്യാൻ സാധിക്കും’ അമ്മ രേഖ അപർണയെ ആശ്വസിപ്പിച്ചു. അമ്മയുടെ വാക്കു കേട്ട് അപർണയുടെ കണ്ണുകൾ തിളങ്ങി. പിന്നെ ഒട്ടും വൈകിയില്ല. തനിക്കിഷ്ടപ്പെട്ട നിറങ്ങൾ ഓരോന്നായി അപർണ കാൻവാസിലേക്ക് പകർത്തി. പ്രളയത്തിന്‍റെ ഭീകരതയും ദുരിതവും വേണ്ടെന്ന് അപർണ നേരത്തെ തീരുമാനിച്ചതാണ്.\nകേരളം കണ്ട മഹാപ്രളയത്തിൽ നിന്ന് നമ്മെ കൈ പിടിച്ചു കയറ്റിയ ധീരന്മാരുടെ ചിത്രമാണ് ആദ്യം വരച്ചത്. ആർമി, എയർഫോഴ്സ്, നേവി, പോലീസ്, കെഎസ്ഇബി ഉദ്യോഗസ്ഥരും മത്സ്യത്തൊഴിലാളികളും ‘ഹീറോസ് 2018’ എന്ന ആദ്യ സീരീസിൽ ഇടംനേടി. കളർ ടോണും ആശയങ്ങളും പങ്കുവച്ച് അച്ഛൻ ഹരി ഒപ്പം കൂടിയത് അപർണയ്ക്ക് ആത്മവിശ്വാസം കൂട്ടി.\nപ്രധാനമന്ത്രി നരേന്ദ്രമോദി, മുഖ്യമന്ത്രി പിണറായി വിജയൻ, പ്രളയസമയത്ത് മുന്നിട്ടിറങ്ങിയ സന്നദ്ധപ്രവർത്തകർ എന്നിവർ ‘ട്രിവാൻഡ്രം 2018’ എന്ന രണ്ടാമത്തെ സീരീസിൽ പ്രത്യക്ഷപ്പെട്ടു.\nനന്മ നിറഞ്ഞ സമ്മാനം\nഅപർണ ഒരുക്കുന്ന ഒരു കപ്പിന് 350 രൂപയാണ് വില. ഇതിൽ 160രൂപ വരെ നിർമാണത്തിനായി ചെലവാകും. കപ്പിൽ ഉപയോഗിക്കുന്ന നിറമനുസരിച്ച് ചെലവിൽ മാറ്റം വരാം. ചെലവു കിഴിച്ച് 200രൂപയാണ് ഒരു കപ്പിൽ നിന്നു ദുരിതാശ്വാസ നിധിയിലേക്ക് അപർണ നീക്കി വയ്ക്കുന്നത്. സുഹൃത്തുക്കളും അധ്യാപകരും ബന്ധുക്കളുമാണ് അപർണയിൽ നിന്ന് ആദ്യം കപ്പ് വാങ്ങാനെത്തിയത്. ഈ കുഞ്ഞു കലാകാരിയുടെ നന്മയറിഞ്ഞ് കോർപറേറ്റ് കന്പനികളുൾപ്പെടെ ബൾക്ക് ഓർഡറുമായി എത്തി.\nഓരോ കപ്പും വിറ്റശേഷം ആ തുക വാങ്ങുന്പോൾ തനിക്ക് ഏറെ അഭിമാനവും സന്തോഷവും തോന്നാറുണ്ടെന്ന് അപർണ പറയുന്നു. ഓണ്‍ലൈൻ വഴിയായിരുന്നു വിൽപ്പന. ആവശ്യക്കാർക്ക് നേരിട്ട് എത്തിച്ചുകൊടുക്കുകയും ചെയ്യും.\n20,000രൂപ എന്ന ലക്ഷ്യത്തോടെയാണ് മഗ് പ്രിന്‍റിംഗ് ആരംഭിച്ചതെങ്കിലും ഇതിനോടകം 1.3 ലക്ഷം രൂപ വരെ അപർണ സമാഹരിച്ചു. അടുത്തയാഴ്ച മുഖ്യമന്ത്രി പിണറായി വിജയനെ നേരിൽ കണ്ട് തുക മുഖ്യമന്ത്രിയുടെ ദുരിതാശ്വാസ നിധിയിലേക്ക് കൈമാറുമെന്ന് രേഖ പറഞ്ഞു.\nഎട്ടാം ക്ലാസ് മുതൽ സാമൂഹ്യ സേവനം\nഎട്ടാം ക്ലാസിൽ പഠിക്കുന്പോൾ മുതൽ അപർണ സമൂഹ്യസേവന രംഗത്ത് സജീവമായിരുന്നു. ഐടി പ്രഫഷണലുകളായ ഹരി ഗോപിനാഥനും ഭാര്യ രേഖ മേനോനും കുടുംബത്തോടെ കലിഫോർണിയയിലായിരുന്നു താമസം. അപർണ ജനിച്ചതും പന്ത്രണ്ടു വയസുവരെ ജീവിച്ചതും അവിടെയാണ്. നാടിന്‍റെ സംസ്കാരം അറിഞ്ഞു മക്കൾ വളരണം എന്ന ഈ ദന്പതികളുടെ തീരുമാനത്തെത്തുടർന്ന് അഞ്ചു വർഷം മുൻപാണ് കുടുംബം കേരളത്തിലേക്കു മടങ്ങിയെത്തിയത്. ചെറുപ്പം മുതൽ ചിത്രരചനയിൽ താത്പര്യമുണ്ടായിരുന്ന അപർണ കേംബ്രിജ് കരിക്കുലമാണ് പഠിച്ചത്. കരിക്കുലത്തിന്‍റെ ഭാഗമായി ഒൻപതാം ക്ലാസിൽ അപർണ തെരഞ്ഞെടുത്തത് ചിത്രകലയായിരുന്നു.\nഅന്നും തന്‍റെ ഇഷ്ട കലയായ ചിത്രരചന വഴിയാണ് അപർണ ചാരിറ്റി പ്രവർത്തനങ്ങൾക്കുള്ള പണം കണ്ടെത്തിയിരുന്നത്. മാഗ്നറ്റ്, മഗ് തുടങ്ങിയവയിൽ ചിത്രം വരച്ച് പ്രിന്‍റ് ചെയ്ത് അതു സുഹൃത്തുക്കൾക്കും ബന്ധുക്കൾക്കും വിൽക്കുന്നതു വഴി ലഭിക്കുന്ന പണം തിരുവനന്തപുരം ജനറൽ ആശുപത്രി, പൂജപ്പുര ഓൾഡ് ഏജ് ഹോം, വയനാട്ടിലെ ആദിവാസി മേഖലയിൽ കുട്ടികളുടെ ഭക്ഷണം തുടങ്ങി വിവിധ സേവനങ്ങൾക്കായി അപർണ നീക്കിവച്ചു.\nപഠനത്തിന്‍റെ ഭാഗമായി ചെയ്യുന്ന ഐബി (International Baccalaureate) ഡിപ്ലോമ കോഴ്സിനേയും ഇതിന്‍റെ ഭാഗമായി പ്രയോജനപ്പെടുത്താൻ അപർണ പ്രത്യേകം ശ്രദ്ധിച്ചു. ട്രിവാൻഡ്രം ഇന്‍റർനാഷണൽ സ്കൂളിലെ പ്ലസ് ടു വിദ്യാർഥിനിയാണ് അപർണ. സയൻസ് വിദ്യാർഥിനിയാണെങ്കിലും ചിത്രകലയുമായി മുന്നോട്ടു പോകണം എന്നതാണ് അപർണയുടെ ആഗ്രഹം.\nഅനിയത്തി അർച്ചന നായർ എട്ടാം ക്ലാസ് വിദ്യാർഥിനിയാണ്.


case against husband of women who died in accident | വാഹനാപകടത്തിൽ ഭാര്യ മരിച്ചു; വാഹനമോടിച്ചിരുന്ന ഭർത്താവിനെതിരെ കേസെടുത്തു - Malayalam Oneindia\nവാഹനാപകടത്തിൽ ഭാര്യ മരിച്ചു; വാഹനമോടിച്ചിരുന്ന ഭർത്താവിനെതിരെ കേസെടുത്തു\nPublished: June 18 2018, 17:13 [IST]\nതിരൂർ: ഭാര്യ സ്കൂട്ടറിൽ നിന്നും വീണുമരിച്ച സംഭവത്തിൽ ഭർത്താവിനെതിരെ കേസെടുത്തു. ഭർത്താവിനൊപ്പം ബൈക്കിൽ സഞ്ചരിക്കവെ റോഡിലെ ഗട്ടറിൽ വീണ് ബൈക്ക് മറിയുകയായിരുന്നു. തിരൂർ സ്വദേശിനി ഷാജിദയാണ് മരിച്ചത്. തലയ്ക്ക് പരുക്കേറ്റ ഷാജിദയെ ആശുപത്രിയിൽ എത്തിച്ചെങ്കിലും ജീവൻ രക്ഷിക്കാനായില്ല.\nഅശ്രദ്ധമായി വാഹനമോടിച്ചെന്ന പേരിലാണ് ഷാജിദയുടെ ഭർത്താവിനെതിരെ മനപ്പൂർവ്വമല്ലാത്ത നരഹത്യയ്ക്ക് കേസെടുത്തിരിക്കുന്നത്. െഎപിസി 270,279,304 എ എന്നി വകുപ്പുകളാണ് ഇയാൾക്കെതിരെ ചുമത്തിയിരിക്കുന്നത്. ഇയാൾ അലക്ഷ്യമായി വാഹനം ഒാടിച്ചതാണ് അപകടകാരണമെന്നാണ് പോലീസ് പറയുന്നത്. എന്നാൽ പോലീസ് അകാരണമായി തനിക്ക് മേൽ കുറ്റം ആരോപിക്കുകയാണെന്നാണ് യുവതിയുടെ ഭർത്താവ് പറയുന്നത്.\nഏറെ പൊട്ടിപ്പൊളിഞ്ഞ് കിടക്കുന്ന ചമ്രമട്ടം - തിരൂർ റോഡിലാണ് അപകടം ഉണ്ടായത്. നാട്ടുകാരുടെ പ്രതിഷേധത്തെ തുടർന്നാണ് ഇവിടെ റോഡ് പണി ആരംഭിച്ചത്. പി ഡബ്ലൂ ഡി ഉദ്യോഗസ്ഥരെയും കരാറുകാരനെയും രക്ഷിക്കാനാണ് പോലീസ് നടപടിയെന്നാണ് ആരോപണം. എന്നാൽ രണ്ടുപേർ ഒരുമിച്ച് വാഹനത്തിൽ യാത്രചെയ്യുമ്പോൾ ഒരാൾ അപകടത്തിൽ മരിച്ചാൽ മറ്റെയാൾക്കെതിരെ മനപൂർവ്വമല്ലാത്ത നരഹത്യയ്ക്ക് തന്നെയാണ് കേസെടുക്കകയെന്നാണ് പോലീസിൻരെ ന്യായം\nദില്ലി കലാപം; ആസൂത്രണം വാട്സ് ആപിലൂടെ, നിരവധി ഗ്രൂപ്പുകള് ഉണ്ടാക്കിയതായി പോലീസ്\ncase husband accident thirur police അപകടം ഭർത്താവ് ഭാര്യ കേസ് നരഹത്യ\ncase against husband of women who died in accident


ഏറ്റവും വേഗതയേറിയ സ്രാവിനെ സംരക്ഷിക്കാനായി നിരവധി രാജ്യങ്ങള് രംഗത്ത്. - FUTURE KERALA - Future Kerala\nby വെബ് ഡെസ്ക്\t,\t2 September 2019\nജനീവ: വംശനാശ ഭീഷണി നേരിടുന്ന ലോകത്തിലെ ഏറ്റവും വേഗതയേറിയ സ്രാവിനെ സംരക്ഷിക്കാനായി നിരവധി രാജ്യങ്ങള് രംഗത്ത്. മാകോ ഷാര്‍ക്ക് എന്ന സ്രാവ് സമുദ്രങ്ങളിലെ ചീറ്റ എന്നാണ് അറിയപ്പെടുന്നത്. ഇവയുടെ സംരക്ഷണത്തിനായി നടപടിയെടുക്കണമെന്ന് ആവശ്യപ്പെട്ടാണു കഴിഞ്ഞയാഴ്ച ജനീവയില് വച്ചു നിരവധി രാജ്യങ്ങള് രംഗത്തുവന്നത്. കണ്‍വെന്‍ഷന് ഓണ് ഇന്റര്‍നാഷണല് ട്രേഡ് ഇന് എന്‍ഡേഞ്ചേഡ് സ്പീഷ്യസിന്റെ (സൈറ്റ്‌സ്) 18-ാം സമ്മേളനത്തിന്റെ ഭാഗമായി കഴിഞ്ഞ ആഴ്ച ജനീവയില് നിരവധി രാജ്യങ്ങള് ഒത്തുചേര്‍ന്നിരുന്നു. ഇവരാണ് മാകോ ഷാര്‍ക്കിനെ സംരക്ഷിക്കാന് നടപടി വേണമെന്ന് ആവശ്യപ്പെട്ടത്. വംശനാശഭീഷണിയുള്ള ജീവവര്‍ഗ്ഗങ്ങളുടെ സംരക്ഷണത്തിനായുള്ള ഒരു ബഹുരാഷ്ട്ര ഉടമ്പടിയാണ് സൈറ്റ്‌സ്.\nലോകമെങ്ങും മാകോ ഷാര്‍ക്കിനെ മത്സ്യബന്ധനത്തിന്റെ ഭാഗമായി വന്‍തോതില് പിടികൂടുന്നുണ്ട്. വടക്കന് അറ്റ്‌ലാന്റിക്കില് കാണപ്പെടുന്ന ഷോര്‍ട്ട്ഫിന് മാകോ ഷാര്‍ക്കാണു ഏറ്റവുമധികം വംശനാശ ഭീഷണി നേരിടുന്നത്. സ്‌പെയന്, പോര്‍ച്ചുഗല് തുടങ്ങിയ രാജ്യങ്ങളില്‍നിന്നുള്ള മത്സ്യബന്ധന ബോട്ടുകള് ഷോര്‍ട്ട്ഫിന് മാകോ ഷാര്‍ക്കിനെ വന് തോതില് പിടികൂടുന്നതായും റിപ്പോര്‍ട്ടുണ്ട്.\nശാസ്ത്രജ്ഞരും സംരക്ഷണവാദികളും പ്രധാനപ്പെട്ട ജീവിവര്‍ഗങ്ങളെ വന്‍തോതില് വേട്ടയാടുന്നതിനെതിരേ മുന്നറിയിപ്പുമായി രംഗത്തുവരാറുണ്ടെങ്കിലും അതെല്ലാം പലപ്പോഴും ഒറ്റപ്പെട്ട ശബ്ദമായി പോവുകയും ചെയ്യുന്നു. ഈ വര്‍ഷം ഷോര്‍ട്ട്ഫിന്, ലോങ്ഫിന് മാക്കോ ഷാര്‍ക്കിനെ വംശനാശ ഭീഷണി നേരിടുന്ന ജീവിവര്‍ഗങ്ങളായി ഇന്റര്‍നാഷണല് യൂണിയന് ഫോര് ദ കണ്‍സര്‍വേഷന് ഓഫ് നേച്ചര് പട്ടികയില് ഉള്‍പ്പെടുത്തുകയും ചെയ്യുകയുണ്ടായി. മാക്കോ ഷാര്‍ക് കരുതിയതിലും വേഗത്തില് ഉന്മൂലനം ചെയ്യപ്പെടുകയാണെന്നു ചൂണ്ടിക്കാണിച്ച് ഈ വര്‍ഷം ജൂണില് ശാസ്ത്രജ്ഞര് രംഗത്തുവന്നിരുന്നു.\nസൂപ്പിനുള്ള ആവശ്യം വര്‍ധിക്കുന്നതാണ് സമുദ്രത്തില് സ്രാവുകളുടെ എണ്ണം കുറയാന് കാരണമായി പറയപ്പെടുന്നത്. സ്രാവുകളും അവയില്‍നിന്നുള്ള ഉല്‍പ്പന്നങ്ങള് എന്നിവയുടെ ആഗോളവ്യാപാരത്തിന് നിയന്ത്രണവുമില്ല. ഇത്തരം ഘടകങ്ങള് സ്രാവുകളെ വംശനാശത്തിലേക്കു നയിച്ചെന്നാണു കണ്ടെത്തിയിരിക്കുന്നത്.\nTags:\tSea cheetah, Sea shark\nമഹാഭാരത ; ഇത് ഭാരതസംസ്‌കാരത്തോടുള്ള എന്റെ പ്രതിബദ്ധത: ബി ആര് ഷെട്ടി\nഇസ്താന്‍ബുള്ളില് വെടിവെപ്പ്: കൊല്ലപ്പെട്ടവരില് രണ്ട് ഇന്ത്യക്കാര്\nമയക്കുമരുന്ന് മാഫിയ തലവന് എല് ചാപ്പോ ഗസ്മനെ യുഎസിനു കൈമാറി\nപ്രോപ്പര്‍ട്ടി നിയന്ത്രണങ്ങള് സിംഗപ്പുര് എടുത്തുകളയുന്നു\nവര്‍ത്തൂര് തടാകം പതഞ്ഞു പൊങ്ങിയ സംഭവം, വര്‍ഷത്തിലൊരിക്കലുള്ള പ്രതിഭാസമെന്ന് മുഖ്യമന്ത്രി\n60കളുടെ ബാറ്റ്മാന് ഇനി ഇല്ല\nടിസിഎസ് മൂന്നാംപാദ ലാഭം ഉയര്‍ന്ന് 8118 കോടി രൂപ\nപോകോയെ സ്വതന്ത്ര ബ്രാന്‍ഡാക്കും: ഷഓമി\nയുഎഇ ഓഹരിവിപണികളിലെ വിദേശ നിക്ഷേപം അഞ്ചുവര്‍ഷത്തെ ഉയര്‍ന്ന നിലയില്\nറിയല്‍മി പശ്ചിമേഷ്യയിലേക്ക്; ചരക്ക് നീക്കത്തില് ലക്ഷ്യമിടുന്നത് അഞ്ചിരട്ടി വളര്‍ച്ച\nഭൂരിഭാഗം കുടിയേറ്റ തൊഴിലാളികളുടെയും എക്‌സിറ്റ് വിസ ഖത്തര് എടുത്തുകളഞ്ഞു\nയാനൂബിലെ രാസവസ്തു നിര്‍മാണശാല; തീരുമാനം അടുത്ത പാദത്തിലെന്ന് സാബിക് സിഇഒ\nഅല് ഹിലാല് ബാങ്കിന്റെ ഇസ്ലാമിക് ഇന്‍ഷുറന്‍സ് ബിസിനസ് വില്‍ക്കാന് ധാരണ\nഎംജി ഇസഡ്എസ് ഇവി പ്രീ-ബുക്കിംഗ് നിര്‍ത്തിവെച്ചു\nഎംജി മോട്ടോര് പതിനാല് വാഹനങ്ങള് പ്രദര്‍ശിപ്പിക്കും\nടാറ്റ നെക്‌സോണ് ഇവി ജനുവരി 28 ന് എത്തും\nടാറ്റ നെക്‌സോണ് ഇവി ഒന്നാന്തരം കണക്റ്റഡ് കാര്\nറിക്കി ബ്രാബെക്, കാര്‍ലോസ് സെയ്ന്‍സ് ഡാക്കര് ജേതാക്കള്\nപക്ഷാഘാതരോഗികള്‍ക്ക് ഹൃദ്രോഗസാധ്യത കൂടുതല്\nറൂര്‍ക്കി ഐഐടി പുതിയ ആന്റി ബാക്ടീരിയല് തന്മാത്ര കണ്ടെത്തി\nഹുക്കവലി ഹൃദയാഘാത സാധ്യത വര്‍ദ്ധിപ്പിക്കും\nബ്ലൂ ലൈറ്റ് തെറാപ്പി മസ്തിഷ്‌കാഘാതം ഭേദമാക്കും\nപരിധി വിട്ടുയരുന്ന വായുമലിനീകരണം\nജയ് മമ്മി ദി (ഹിന്ദി)\nചാന്ദ്ര യാത്രയില് പൂവണിയുമോ മെയ്‌സാവയുടെ പ്രണയ സ്വപ്‌നം\nധനികരായ ന്യൂജന് സ്റ്റാര്‍ട്ടപ്പ് സംരംഭകര്\nലക്ഷാധിപതിയില് നിന്നും കോടിപതിയിലേക്ക്\nവോഡഫോണ് ഐഡിയയുടെ ഭാവി തുലാസില്\nമിസൈല് സുരക്ഷാ കവചം 2025 ല് സജ്ജമാകും


പെട്രോളിനും ഡീസലിനും പിന്നാലെ അടിവസ്ത്രങ്ങൾക്കും വില വർധിക്കുന്നു; കാരണം ഇത് - Media Vision News\nHome Latest news പെട്രോളിനും ഡീസലിനും പിന്നാലെ അടിവസ്ത്രങ്ങൾക്കും വില വർധിക്കുന്നു; കാരണം ഇത്\nപെട്രോളിനും ഡീസലിനും പിന്നാലെ അടിവസ്ത്രങ്ങൾക്കും വില വർധിക്കുന്നു; കാരണം ഇത്\nരാജ്യത്ത് ഭൂരിഭാഗം സാധനങ്ങളുടെയും വില കുത്തനെ ഉയരുകയാണ്. നിത്യോപയോഗ സാധനങ്ങളുടെ വില വർധിക്കുന്നത് അനുദിനം ജനജീവിതത്തെ ദുസ്സഹമാക്കികൊണ്ടിരിക്കുന്നു. ഇതിനെല്ലാമൊപ്പം കനത്ത അടിയെന്നപോലെ ഇപ്പോൾ അടിവസ്ത്രങ്ങളുടെ (vests and briefs) വിലയും വർധിക്കുന്നു. കോട്ടൺന്റെ വില വർധിച്ചതാണ് അടിവസ്ത്രങ്ങളുടെ വില ഉയരാൻ കാരണം.\nകോട്ടൺന്റെ നൂൽ വില (yarn price) കിലോഗ്രാമിന് 40 രൂപയാണ് വർധിച്ചത്. ഇതിനെ തുടർന്ന് വിപണിയിൽ നിന്നും നേരിടുന്ന നഷ്ടം നികത്താനായാണ് നിർമ്മാതാക്കൾ വില വർധിപ്പിക്കുന്നത്. 15 ശതമാനത്തോളം വില വർധിപ്പിക്കാനുള്ള നീക്കം സൗത്ത് ഇന്ത്യൻ ഹോസിയറി മാനുഫാക്‌ചേഴ്‌സ് അസോസിയേഷൻ ആരംഭിച്ചു കഴിഞ്ഞു.\nഅടിവസ്ത്രങ്ങളുടെ നിരക്ക് 10 മുതൽ 15 വരെ വർധിപ്പിക്കുമെന്ന് അസോസിയേഷൻ പ്രസിഡന്റ് എ സി ഈശ്വരൻ പറഞ്ഞു. നിലവിൽ പുരുഷൻമാരുടെ അടിവസ്ത്രങ്ങൾക്ക് 50 മുതൽ വിലയുണ്ട്. പരുത്തി വില കുതിച്ചുയരുന്നതിനാൽ വസ്ത്ര വ്യവസായം കടുത്ത പ്രതിസന്ധി നേരിടുകയാണ്. സമീപകാലത്ത് നൂൽ വിലയിൽ വലിയ വർധനവാണ് ഉണ്ടായതെന്ന് അദ്ദേഹം കൂട്ടിച്ചേർത്തു. അടിവസ്ത്രങ്ങളുടെ വില വർധിപ്പിക്കുന്നത് നിലവിൽ നിർമ്മാതാക്കളുടെ ലാഭം വര്ധിപ്പിക്കാനല്ല എന്നും നഷ്ടം വരുന്നതിൽ നിന്നും കരകയറാൻ മാത്രമാണെന്നും എ സി ഈശ്വരൻ വ്യക്തമാക്കി.\nമൺസൂൺ സീസണിൽ കോട്ടൺ അടിവസ്ത്രങ്ങൾക്ക് വൻ ഡിമാൻഡാണ്. പ്രത്യേകിച്ച് പുരുഷന്മാരുടെ അടിവസ്ത്രത്തിന്. മൺസൂൺ സീസൺ വരാനിരിക്കെ അടിവസ്ത്രങ്ങളുടെ വില വർധിക്കുന്നത് സാധാരക്കാർക്കുള്ള കനത്ത പ്രഹരമാണ്.\nPrevious articleരാജിവച്ച പ്രധാനമന്ത്രി രജപക്‌സെയുടെ വീടിന് തീയിട്ടു; കലാപം വ്യാപിക്കുന്നു, ശ്രീലങ്കയില് അഞ്ചുപേര് കൊല്ലപ്പെട്ടു\nNext articleരാജ്യദ്രോഹക്കുറ്റത്തിനെതിരായ നിയമം: നിലപാട് മാറ്റി കേന്ദ്രം, പുന:പരിശോധിക്കുമെന്ന് സുപ്രീം കോടതിയെ അറിയിച്ചു


നസ്രിയയ്ക്ക് ഫഹദ് നല്‍കിയ സമ്മാനങ്ങളില് ഏറ്റവും മികച്ചത് ഓറിയോ!വാചാലയായി താരം! - Malayalam Filmibeat\n| Updated: Thursday, August 1, 2019, 14:49 [IST]\nപ്രേക്ഷകര്‍ക്ക് ഏറെ പ്രിയപ്പെട്ട താരങ്ങളിലൊരാളാണ് നസ്രിയ നസീം. ബാലതാരമായി സിനിമയിലേക്കെത്തി പിന്നീട് നായികയായി എത്തിയപ്പോഴും താരത്തിന് മികച്ച സ്വീകരണമായിരുന്നു ലഭിച്ചത്. നായകന്‍മാര്‍ക്കൊപ്പമുള്ള കെമിസ്ട്രിക്കും ഗംഭീര സ്വീകരണമായിരുന്നു ലഭിച്ചത്. ഏത് തരത്തിലുള്ള കഥാപാത്രവും തന്നില് ഭദ്രമാണെന്ന് ഈ താരം തെളിയിക്കുകയായിരുന്നു. ചുരുങ്ങിയ കാലം കൊണ്ട് തന്നെ മലയാളത്തിന്റെ പ്രിയ നായികയായി മാറുകയായിരുന്നു നസ്രിയ. ഫഹദുമായുള്ള പ്രണയത്തെക്കുറിച്ചും ആ ബന്ധം വിവാഹത്തിലേക്ക് എത്തിയതിനെക്കുറിച്ചുമൊക്കെ താരം തുറന്നുപറഞ്ഞിരുന്നു. ഓണ്‍സ്‌ക്രീനിലെ മികച്ച കെമിസ്ട്രി ജീവിതത്തിലും ആവര്‍ത്തിച്ച് മുന്നേറുകയാണ് ഇരുവരും.\nവിവാഹത്തോടെ സിനിമയില് നിന്നും ഇടവേളയെടുത്ത് മാറിനിന്നിരുന്നുവെങ്കിലും ശക്തമായ തിരിച്ചുവരവാണ് നസ്രിയ നടത്തിയത്. ബാംഗ്ലൂര് ഡേയ്‌സിന് ശേഷം ഇരുവരും ഒരുമിച്ചെത്തുന്ന സിനിമയ്ക്കായി കാത്തിരിക്കുകയാണ് ആരാധകര്. അന്‍വര് റഷീദിന്റെ ട്രാന്‍സില് നസ്രിയയും ഫഹദും ഒരുമിച്ച് അഭിനയിക്കുന്നുണ്ട്. സോഷ്യല് മീഡിയയില് ഏറെ സജീവമായ നസ്രിയ പങ്കുവെച്ച വീഡിയോ വൈറലായിക്കൊണ്ടിരിക്കുകയാണ് ഇപ്പോള്. മമ്മിയും ഓറിയോ ബേബിയും എന്ന ക്യാപ്ഷനുമായാണ് നസ്രിയ വീഡിയോ പങ്കുവെച്ചത്.\nപ്രണയിച്ച് വിവാഹിതരായവരാണ് ഫഹദ് ഫാസിലും നസ്രിയയും. അഞ്ജലി മേനോന് സംവിധാനം ചെയ്ത ബാംഗ്ലൂര് ഡേയ്‌സിനിടയിലായിരുന്നു ഇവരുടെ പ്രണയം തുടങ്ങിയത്. ഷൂട്ടിംഗ് തീരുന്നതിന് മുന്‍പ് തന്നെ ഇവരുടെ ബന്ധത്തെക്കുറിച്ച് എല്ലാവരും മനസ്സിലാക്കിയിരുന്നു. അധികം വൈകാതെ ഇരുവരും വിവാഹിതരാവുമെന്ന് അന്നേ സഹതാരങ്ങള് പറഞ്ഞിരുന്നു. ഫഹദ് ധാരാളം സമ്മാനങ്ങള് നല്‍കിയിട്ടുണ്ടെങ്കിലും ഏറെ പ്രിയപ്പെട്ടതാണ് ഓറിയോ എന്ന് നസ്രിയ പറയുന്നു. മാതൃഭൂമിക്ക് നല്‍കിയ അഭിമുഖത്തിനിടയിലാണ് നസ്രിയ വിശേഷങ്ങള് പങ്കുവെച്ചത്.\nനസ്രിയയ്‌ക്കൊപ്പം മിക്കപ്പോഴും ഓറിയോയും കൂടെയുണ്ടാവാറുണ്ട്. നസ്രിയയ്ക്ക് മാത്രമല്ല ഫഹദിനും ഫര്‍ഹാനുമൊക്കെ ഏറെ ഇഷ്ടമാണ് ഓറിയോയോട്്. ഓറിയോയെ എടുത്ത് നില്‍ക്കുന്ന ഇവരുടെ ചിത്രങ്ങള് നേരത്തെ സോഷ്യല് മീഡിയയിലൂടെ പ്രചരിച്ചിരുന്നു. ഓറിയോയെ അറിയാത്ത സിനിമാക്കാരും വിരളമാണ്. കൂടെയുടെ ഊട്ടി ലൊക്കേഷനില് നസ്രിയയ്‌ക്കൊപ്പം ഓറിയോയും ഉണ്ടായിരുന്നു. ഓറിയോയുമായുള്ള ചങ്ങാത്തത്തെക്കുറിച്ചും ആ സന്തോഷത്തെക്കുറിച്ചുമൊക്കെ നസ്രിയ തുറന്നുപറയാറുമുണ്ട്.\nവിവാഹം കഴിഞ്ഞ് ഒരു വര്‍ഷം പിന്നിടുന്നത് വരെ തനിക്ക് നായകളെ പേടിയായിരുന്നുവെന്നും ഇതുമായി ബന്ധപ്പെട്ട് എല്ലാവരും തന്നെ കളിയാക്കിയിരുന്നുവെന്നും നസ്രിയ പറയുന്നു. ഫഹദിനും സഹോദരനും പട്ടികളെ ഭയങ്കര ഇഷ്ടമാണ്. ഫഹദ് കാരണമാണ് താനും നായ പ്രേമിയായതെന്നും അങ്ങനെയാണ് തന്‍രെ ഭയം ഇല്ലാതായതെന്നും നസ്രിയ പറയുന്നു. ഓറിയോ ശരിക്കും തന്റെ ആത്മാര്‍ത്ഥ സുഹൃത്താണ്. ഫഹദ് തന്ന സമ്മാനം കൂടിയാണ് അവന്.\nവെളുപ്പും കറുപ്പും ഇടകലര്‍ന്ന് ഓറിയോ ബിസ്‌കറ്റിനെ ഓര്‍മ്മപ്പെടുത്തുന്ന ലുക്കായതിനാലാണ് ഈ പേര് നല്‍കിയതെന്നും താരം പറയുന്നു. ഫഹദിന്റെ സഹോദരിയായ അമ്മുവാണ് ഈ പേര് നല്‍കിയത്. ഓറിയോ വന്നതിന് ശേഷമാണ് തനിക്ക് നായക്കുട്ടികളോടുള്ള സമീപനം മാറിയതെന്നും താരം പറയുന്നു. പോവുന്നിടത്തെല്ലാം ഓറിയോയും നസ്രിയയ്ക്കും ഫഹദിനുമൊപ്പം ഉണ്ടാവാറുണ്ട്. വിവാഹ ശേഷം ജീവിതത്തില് വന്ന മാറ്റങ്ങളെക്കുറിച്ച് വാചാലരായി ഇരുവരും നേരത്തെ എത്തിയിരുന്നു.\nഓണ്‍സ്‌ക്രീനില് മികച്ച പ്രകടനമാണ് ഫഹദും നസ്രിയയും കാഴ്ച വെച്ചത്. അതിനാല്‍ത്തന്നെ ഇരുവരും ഒരുമിച്ചുള്ള സിനിമയ്ക്കായുള്ള കാത്തിരിപ്പിലാണ് ആരാധകര്. ബാംഗ്ലൂര് ഡേയ്‌സിന് ശേഷം ട്രാന്‍സിലൂടെ ഇരുവരും ഒരുമിച്ചെത്തുകയാണ്. അന്‍വര് റഷീദ് സംവിധാനം ചെയ്യുന്ന സിനിമയുടെ ചിത്രീകരണം പുരോഗമിച്ച് വരികയാണ്. വിന്‍സന്റ് വടക്കനാണ് ചിത്രത്തിന് തിരക്കഥയൊരുക്കിയത്. അമല് നീരദാണ് ഛായാഗ്രാഹണം നിര്‍വഹിക്കുന്നത്. ചെമ്പന് വിനോദ്, ശ്രീനാഥ് ഭാസി, അല്‍ഫോണ്‍സ് പുത്രന്, ഷെയ്ന് നിഗം തുടങ്ങി വന്‍താരനിര തന്നെ ചിത്രത്തിനായി അണിനിരക്കുന്നുണ്ട്. ഓണത്തിന് തിയേറ്ററുകളിലേക്കുമെന്നുള്ള റിപ്പോര്‍ട്ടുകളായിരുന്നു നേരത്തെ പ്രചരിച്ചിരുന്നതെങ്കിലും ക്രിസ്മസാണ് അണിയറപ്രവര്‍ത്തകര് ലക്ഷ്യമാക്കുന്നതെന്നുള്ള വിവരങ്ങളാണ് ഇപ്പോള് പുറത്തുവന്നിട്ടുള്ളത്.\nസോഷ്യല് മീഡിയയിലെ താരമാണ് നസ്രിയ. ഇടക്കാലത്ത് സിനിമയില് നിന്നും മാറി നിന്നപ്പോഴും താരത്തിന്റെ വിശേഷങ്ങള് ആരാധകര് അറിയുന്നുണ്ടായിരുന്നു. നിമിഷനേരം കൊണ്ടാണ് താരത്തിന്റെ പോസ്റ്റ് വൈറലായി മാറുന്നത്. നസ്രിയയ്ക്ക് പിന്നാലെയായി സഹോദരനും സിനിമയിലേക്ക് എത്തുകയാണ്. അമ്പിളിയിലൂടെയാണ് നവീന് അരങ്ങേറുന്നത്. ഓറിയോയ്ക്ക് ഭക്ഷണം നല്‍കുന്ന നസ്രിയയുടെ വീഡിയോയാണ് ഇപ്പോള് സമൂഹ മാധ്യമങ്ങളിലൂടെ പ്രചരിക്കുന്നത്.\nRead more about: nazriya nazim fahadh fazil നസ്രിയ നസീം ഫഹദ് ഫാസില്\nNazriya Nazim Talking About Fahadh Fazil's Gift.


യെച്ചൂരിക്കെതിരായ കുറ്റപത്രം ഞെട്ടിച്ചെന്ന് തരൂര്\n'രാജ്യത്തിന് എന്താണ് സംഭവിക്കുന്നത്?' യെച്ചൂരി ഉള്‍പ്പെടെയുള്ളവര്‍ക്കെതിരായ കുറ്റപത്രം ഞെട്ടിച്ചെന്ന് തരൂര്\nഇങ്ങനെയാണെങ്കില് ശരിക്കും അക്രമത്തിന് പ്രേരിപ്പിക്കുകയും കുറ്റകൃത്യങ്ങളുടെ ഭാഗമാവുകയും ചെയ്തവരെ വെറുതെ വിടുമോ?\n13 Sep, 2020 at 04:54 AM\nസിപിഎം ജനറല് സെക്രട്ടറി സീതാറാം യെച്ചൂരി ഉൾപ്പെടെയുള്ളവർക്കെതിരായ കുറ്റപത്രം ഞെട്ടിക്കുന്നതാണെന്ന് കോൺഗ്രസ് എം.പി ശശി തരൂർ. ഇങ്ങനെയാണെങ്കില് ശരിക്കും അക്രമത്തിന് പ്രേരിപ്പിക്കുകയും കുറ്റകൃത്യങ്ങളുടെ ഭാഗമാവുകയും ചെയ്തവരെ വെറുതെ വിടുമോ? നമ്മുടെ രാജ്യത്തിന് എന്താണ് സംഭവിക്കുന്നതെന്നും തരൂര് ട്വീറ്റില് ചോദിച്ചു.\nഡൽഹി കലാപ കേസിൽ സീതാറാം യെച്ചൂരി അടക്കമുള്ളവരെ പ്രതി ചേ൪ക്കാനാണ് ഡൽഹി പൊലീസ് ശ്രമം. യെച്ചൂരിക്ക് പുറമെ പ്രശസ്ത എകണോമിസ്റ്റ് ജയതി ഘോഷ്, ഡൽഹി സ൪വകലാശാല പ്രൊഫസർ അപൂർവ്വാനന്ദ്, സാമൂഹ്യ പ്രവ൪ത്തകൻ യോഗേന്ദ്ര യാദവ്, ഡോക്യുമെന്ററി സംവിധായകൻ രാഹുൽ റോയ്, ആപ് എംഎൽഎ അമാനത്തുല്ല ഖാൻ എന്നിവരുടെ പേരും കുറ്റപത്രത്തിലുണ്ട്.\nജാഫറാബാദിൽ നടന്ന അക്രമവുമായി ബന്ധപ്പെട്ട കേസിലെ അനുബന്ധ കുറ്റപത്രത്തിലാണ് സീതാറാം യെച്ചൂരിയുടെ പേരുള്ളത്. കലാപാസൂത്രണവുമായി ബന്ധപ്പെട്ട യുഎപിഎ കേസിൽ അറസ്റ്റിലായ ഗുൽഫിഷയുടെ കുറ്റസമ്മത മൊഴിയിലാണ് യെച്ചൂരിയുടെ പേരുള്ളത്. യെച്ചൂരി അടക്കമുള്ളവ൪ ജാഫറാബാദിലെ പൗരത്വ പ്രക്ഷോഭകരെ പ്രകോപിപ്പിച്ചുവെന്നാണ് മൊഴി.\nപൗരത്വ നിയമത്തിനെതിരായ പ്രതിപക്ഷ പ്രതിഷേധം ഇല്ലാതാക്കാനുള്ള ശ്രമമാണ് ഇതിന് പിന്നിലെന്ന് യെച്ചൂരി പ്രതികരിച്ചു. മോദി സർക്കാരിന് ചോദ്യങ്ങളെ ഭയമാണ്. പൗരത്വ നിയമ ഭേദഗതി പോലുള്ളവയെ ഇനിയും ശക്തമായി എതിർക്കുമെന്നും യെച്ചൂരി വ്യക്തമാക്കി.\nShashi TharoorSitaram Yechurydelhi riot


മലയാള സിനിമയുടെ നവതിയാഘോഷം; കലാകാരന്‍മാരെ ആദരിച്ചു\nSun Feb 24 2019 07:51:27 GMT+0530 (IST)\nകോഴിക്കോട്: കലാസ്വാദകര്‍ക്ക് കാഴ്ചവിരുന്നൊരുക്കി മലയാള ചലച്ചിത്ര നവതി ആഘോഷ സംഘടിപ്പിച്ചു. ടൗണ് ഹാളില് മലയാള ചലച്ചിത്ര സൗഹൃദ വേദി, എയറോസിസ് കോളജ് ഓഫ് ഏവിയേഷന് ആന്റ് മാനേജ്‌മെന്റ് സ്റ്റഡീസ്, ലയണ്‍സ് ക്ലബ് ഓഫ് കാലിക്കറ്റ്, മലയാളം ടെലിവിഷന് വ്യൂവേഴ്‌സ് അസോസിയേഷന് എന്നിവയുടെ ആഭിമുഖ്യത്തിലാണ് ആഘോഷം സംഘടിപ്പിച്ചത്. പരിപാടി ഡോ. റോഷന് ബിജിലി ഉദ്ഘാടനം ചെയ്തു.\nആദ്യ മലയാള ചലച്ചിത്രം വിഗതകുമാരന് പുറത്തിങ്ങിയിട്ട് 90 വര്‍ഷമായി. ഈ ചിത്രത്തിന്റെ സംവിധായകന് ജെ സി ഡാനിയേലിന്റെ ഇളയമകന് ഹാരിസ് ഡാനിയേലായിരുന്നു നവതിയാഘോഷത്തില് മുഖ്യഅതിഥി. അദ്ദേഹത്തെയും ചലചിത്ര ഗാനരചയിതാവും സംഗീത സംവിധായകനുമായ കൈതപ്രം ദാമോദരന് നമ്പൂതിരി, ചലച്ചിത്ര നിര്‍മാതാവ് പി വി ഗംഗാധരന്, നടന് കോഴിക്കോട് നാരായണന് നായര്, നടി കുട്ട്യേട്ടത്തി വിലാസിനി, തിരക്കഥാകൃത്ത് ദീദി ദാമോദരന്, ജോസ് മാവേലി, ഫിലിം ഡിസ്ട്രിബ്യൂട്ടേഴ്‌സ് അസോസിയേഷന് മലബാര് മേഖലാ സെക്രട്ടറി പി ജി രാജേഷ്, ഗായകരായ രാകേഷ് ബ്രഹ്മാനന്ദന്, സിബെല്ല സദാനന്ദന്, അജിത്ത് നാരായണന്, റോഷ്‌നി രൂപേഷ്, പ്രൊഡക്ഷന് കണ്‍ട്രോളര് ഷാഷി പട്ടിക്കര, ‘ഡോ. ജെ സി ഡാനിയേല്’ എന്ന പുസ്തകം രചിച്ച ജെ ജയന്തി എന്നിവരെ ആദരിച്ചു.\nചടങ്ങില് ഒതയമംഗലത്ത് മദനമോഹനന്റെ ‘നദികള്‍ക്ക് മടക്കയാത്രയില്ല” എന്ന പുസ്തകം കോഴിക്കോട് നാരായണന് നായര് കൈതപ്പുറം ദാമോദരന് നമ്പൂതിരിക്ക് നല്‍കി പ്രകാശനം ചെയ്തു. തുടര്‍ന്ന് കോഴിക്കോട് ശ്രീബാല മീനാക്ഷി കലാ കോവിലിന്റെ നേതൃത്വത്തില് നൃത്ത വിരുന്നും പതിനഞ്ചോളം ഗായകര് അണിനിരന്ന ഗാനമേളയും അരങ്ങേറി.


'അക്കാലത്താണ് അസഹിഷ്ണുത ഭരണകൂട നയമായത്' :: Janmabhumi Daily\n'അക്കാലത്താണ് അസഹിഷ്ണുത ഭരണകൂട നയമായത്'\nSunday 12 August 2018 2:30 am IST\nആര്‍ക്കും എന്നെ ഇഷ്ടമുള്ളത് വിളിക്കാം. കാവി, ധിക്കാരി എന്നൊക്കെയാണ് പലരും വിളിച്ചിട്ടുള്ളത്. അതൊന്നും കാര്യമാക്കാറില്ല. രാജ്യത്തിന്റെ സംസ്‌കാരത്തിലും പാരമ്പര്യത്തിലും എനിക്ക് അഭിമാനമുണ്ട്. ഇതാണ് ചിലരുടെ പ്രശ്‌നങ്ങള്‍ക്ക് കാരണം. ഇടത്, വലത് എന്നൊക്കെ കലാകാരന്മാരെ വേര്‍തിരിക്കുന്നതിന് പിന്നില് രാഷ്ട്രീയമാണ്. ഞാന് ഇതൊന്നുമല്ല. കലയുടെ നിറം കാവിയോ പച്ചയോ ചുവപ്പോ അല്ല. മഴവില്ല് പോലെയാണത്. ഒരു നിറവും ഒഴിവാക്കാനാവില്ല.\n''ഹിറ്റ്‌ലര് വിളിച്ചാലും ഇവര് നൃത്തം അവതരിപ്പിക്കാന് പോകും.'' ദല്‍ഹി കോണ്‍സ്റ്റിറ്റിയൂഷന് ക്ലബ്ബിലെ മാവ്‌ലങ്കര് ഹാളില് 'വിചാരണ'ക്കിടെ അഗ്നിവേശ് അലറി. കുങ്കുമം പടര്‍ന്ന നെറ്റിയില് ചുളിവുവീഴാതെ മുഖമുയര്‍ത്തി അഭിമാനത്തോടെ സോണാല് മാന്‍സിംഗ് പറഞ്ഞു. ''തീര്‍ച്ചയായും. എന്റെ നൃത്തത്തിന് ഹിറ്റ്‌ലറുടെ മനസ്സിനെപ്പോലും മാറ്റിയെടുക്കാനുള്ള കഴിവുണ്ട്'' അന്നവര് സോണാലിനൊരു വിശേഷണം നല്‍കി-സാഫ്രോണ് ആര്‍ട്ടിസ്റ്റ്.\nഭാരതീയ ദര്‍ശനത്തിന്റെ അന്തസ്സത്ത ലോകത്തിന് പകര്‍ന്നുനല്‍കിയ സ്വാമി വിവേകാനന്ദന്റെ ചിക്കാഗോ പ്രസംഗത്തിന്റെ നൂറാം വാര്‍ഷികാഘോഷത്തിന്റെ ഭാഗമായി 1993-ല് വിഎച്ച്പി വാഷിംഗ്ടണില് സംഘടിപ്പിച്ച പരിപാടിയില് സോണാല് മാന്‍സിംഗ് പങ്കെടുത്തതാണ് ഇടത്-ജിഹാദി ബ്രിഗേഡുകളെ പ്രകോപിപ്പിച്ചത്. ജെഎന്‍യുവിലും ദന്തേവാഡയിലും രാജ്യദ്രോഹത്തിന്റെ വിത്ത് വിതയ്ക്കുന്നവര് അസഹിഷ്ണുതയുമായി രംഗത്തെത്തി. പ്രമുഖ മാധ്യമപ്രവര്‍ത്തകന് കുല്‍ദീപ് നയ്യാരുടെ നേതൃത്വത്തില് അവര് സോണാലിനെ 'ചോദ്യം ചെയ്തു.' ''നിങ്ങള് കാവിക്കാരുടെ കൂടെയാണ് പോയത്. ബുദ്ധിജീവികള് എന്നവകാശപ്പെടുന്നവര് എന്നോട് ആക്രോശിച്ചു. ഇഷ്ടമുള്ളത് വിളിച്ചോളൂ. എന്താണ് അവതരിപ്പിക്കേണ്ടതെന്ന് എന്നോട് ആജ്ഞാപിക്കാത്തപക്ഷം ആരാണ് വിളിച്ചതെന്ന് ഞാന് നോക്കാറില്ല. ഞാന് മറുപടി നല്‍കി.'' അന്നത്തെ അനുഭവം സോണാല് വിശദീകരിച്ചു.\nഅറിയപ്പെടുന്ന കലാകാരിയായപ്പോഴും പ്രതിസന്ധികള് നിറഞ്ഞതായിരുന്നു സോണാലിന്റെ ജീവിതം. പരീക്ഷണഘട്ടങ്ങളെ ആത്മവിശ്വാസത്തോടെ അതിജീവിച്ചാണ് ഒഡീസിക്കും ഭരതനാട്യത്തിനുമൊപ്പം സോണാല് വളര്‍ന്നത്. മുംബൈയിലായിരുന്നു കുട്ടിക്കാലം. മുത്തശ്ശന് മംഗള്‍ദാസ് പക്‌വാസ സ്വാതന്ത്ര്യ സമര സേനാനിയും, സ്വതന്ത്ര ഇന്ത്യയിലെ ആദ്യത്തെ അഞ്ച് ഗവര്‍ണര്‍മാരില് ഒരാളുമായിരുന്നു. പത്മവിഭൂഷണ് ജേതാവും സാമൂഹ്യ പ്രവര്‍ത്തകയുമായിരുന്നു അമ്മ പൂര്‍ണിമ പക്‌വാസ. നാലാം വയസ്സില് മണിപ്പൂരി നൃത്തവും ഏഴാം വയസ്സില് ഭരതനാട്യവും പഠിക്കാന് ആരംഭിച്ച സോണാലിനെ വീട്ടുകാര് അകമഴിഞ്ഞു പിന്തുണച്ചു. എന്നാല് ജീവിതം എന്താകണമെന്ന് തീരുമാനിക്കേണ്ട ഘട്ടമെത്തിയപ്പോള് നൃത്തം മാത്രം മതിയെന്ന പിടിവാശിയെ ഉള്‍ക്കൊള്ളാന് കുടുംബത്തിന് സാധിച്ചില്ല. സര്‍ക്കാര് സര്‍വ്വീസിലെ ഉയര്‍ന്ന ജോലി, വിദേശത്തെ പഠനം, വിവാഹം എന്നിവ തിരഞ്ഞെടുക്കാന് അവര് നിര്‍ബന്ധിച്ചു. ഇതോടെ പതിനെട്ടാം വയസ്സില് വീടുവിട്ടിറങ്ങിയ സോണാല് ബംഗളൂരുവിലെ ഗുരുവായിരുന്ന പ്രൊഫ.യു.എസ്. കൃഷ്ണ റാവുവിന്റെ അടുത്തെത്തി. പിന്നീട് നൃത്തമായിരുന്നു സോണാലിന്റെ ലോകം.\nനയതന്ത്ര ഉദ്യോഗസ്ഥനായിരുന്ന ലളിത് മാന്‍സിങ്ങിനെ വിവാഹം കഴിച്ച് ദാമ്പത്യ ജീവിതത്തിലേക്ക് പ്രവേശിച്ചെങ്കിലും ബന്ധം ഏറെനാള് നീണ്ടുനിന്നില്ല. ഒഡിയ കവിയായിരുന്ന ലളിതിന്റെ അച്ഛന് മായാധര് മാന്‍സിങ്ങാണ് സോണാലിനെ ഒഡീസിയിലേക്ക് തിരിച്ചുവിടുന്നത്. കലാ ജീവിതത്തിന്റെ നിറുകയില് നില്‍ക്കുമ്പോഴായിരുന്നു ജര്‍മ്മനിയിലെ വാഹനാപകടം. നൃത്തം അവസാനിപ്പിക്കേണ്ടി വരുമെന്ന ഡോക്ടര്‍മാരുടെ വാക്കുകള് സോണാലിനെ തളര്‍ത്തി. വേദികള് കീഴടക്കാന് ഇനി സോണാല് ഉണ്ടാകില്ലെന്ന് മാധ്യമങ്ങള് അനുശോചനക്കുറിപ്പെഴുതി. എന്നാല് നിരന്തര പരിശ്രമത്തിലൂടെ അത്ഭുതകരമായി അവര് വീണ്ടും ചിലങ്കയണിഞ്ഞു. മൂന്ന് വര്‍ഷത്തിനുശേഷം 1977-ല് ക്ലാസിക്കല് ഡാന്‍സിന്റെ ഉയര്‍ച്ചയ്ക്കായി ദല്‍ഹിയില് സെന്റര് ഫോര് ഇന്ത്യന് ക്ലാസിക്കല് ഡാന്‍സസ് എന്ന സ്ഥാപനം ആരംഭിക്കുകയും ചെയ്തു.\nആറ് പതിറ്റാണ്ടത്തെ നൃത്ത ജീവിതത്തിനുശേഷമാണ് തീര്‍ത്തും വ്യത്യസ്തമായ മറ്റൊരു മേഖലയില് പ്രവര്‍ത്തനം ആരംഭിക്കുന്നത്. നാല്‍പ്പത് വര്‍ഷം മുന്‍പ്, 1986-ല് സിത്താര് വാദകന് പണ്ഡിറ്റ് രവിശങ്കറാണ് അവതരണകലാ വിഭാഗത്തില്‍നിന്ന് ഇതിനുമുന്‍പ് രാജ്യസഭയിലേക്ക് നാമനിര്‍ദ്ദേശം ചെയ്യപ്പെട്ടത്. പുതിയ ദൗത്യത്തെ എങ്ങനെ കാണുന്നു?\nഏറെ അഭിമാനമുണ്ട്. കലയും കലാകാരിയും ആദരിക്കപ്പെടുന്നുവെന്നത് സന്തോഷം നല്‍കുന്നു. ഇന്ത്യയുടെ കലാപാരമ്പര്യത്തിനും സംസ്‌കാരത്തിനുമുള്ള അംഗീകാരമാണിത്. ഒരു കുടുംബത്തിന്റെ ഭാഗമായതുപോലെ തോന്നുന്നു. ഈയൊരു അവസരം നല്‍കിയതിന് രാഷ്ട്രപതി രാംനാഥ് കോവിന്ദിനോടും പ്രധാനമന്ത്രി നരേന്ദ്ര മോദിയോടും നന്ദി പറയുന്നു. കലയും നൃത്തവും മാത്രമല്ല, സ്ത്രീ, പരിസ്ഥിതി, മലിനീകരണം തുടങ്ങിയവയുമായി ബന്ധപ്പെട്ട വിഷയങ്ങളും രാജ്യസഭയില് ഉന്നയിക്കും. എല്ലാ വിഭാഗം ജനങ്ങള്‍ക്ക് വേണ്ടിയും പ്രവര്‍ത്തിക്കും.\nരാജ്യത്ത് അസഹിഷ്ണുതയുണ്ടെന്ന് പ്രചാരണം നടത്തുന്നവരുടെ അസഹിഷ്ണുതയുടെ ഇരയായിരുന്നു താങ്കള്. അവര്‍ക്കിഷ്ടമുള്ള രാഷ്ട്രീയ നിലപാടുകള് പിന്‍പറ്റിയില്ലെന്നതിനാല് ആക്ഷേപിക്കുകയും കാവി കലാകാരിയെന്ന് മുദ്രകുത്തുകയും ചെയ്തു?\nഒരു വിഭാഗം കലാകാരന്മാരും രാഷ്ട്രീയ നേതാക്കളും നടത്തിക്കൊണ്ടിരിക്കുന്ന അസഹിഷ്ണുതാ പ്രചാരണങ്ങളോട് എന്താണ് അഭിപ്രായം? ഇന്ത്യ ഹിന്ദു പാക്കിസ്ഥാനാകുമെന്ന നിലയിലുള്ള വിഷലിപ്തമായ പരാമര്‍ശങ്ങളാണ് കോണ്‍ഗ്രസ് നേതാക്കള് നടത്തുന്നത്?\nനിര്‍ഭാഗ്യകരമാണിത്. എന്തിനാണ് നമ്മള് നമ്മളെത്തന്നെ അവഹേളിക്കുന്നത്? എങ്ങനെയാണ് ഒരാള്‍ക്ക് നമ്മുടെ രാജ്യം ഹിന്ദു പാക്കിസ്ഥാന് ആകും എന്ന് ചിന്തിക്കാനും പറയാനും സാധിക്കുന്നത്? എല്ലാവര്‍ക്കും അഭയം നല്‍കിയ നാടാണിത്. എത്രയെത്ര അധിനിവേശ ശക്തികളാണ് നമ്മളെ ആക്രമിക്കുകയും ഭരിക്കുകയും ചെയ്തിട്ടുള്ളത്. നമ്മളാരെയും ആക്രമിച്ചിട്ടില്ല. ഇതില്‍ക്കൂടുതല് എന്താണ് ഹിന്ദുവിന് ചെയ്യാന് കഴിയുക. എല്ലാക്കാലത്തും എല്ലാവരുടെയും കാല്‍ക്കല് വീഴണമെന്നാണോ? വന്ന് കൊന്നോളൂ എന്ന് പറഞ്ഞുകൊണ്ടിരിക്കണമെന്നാണോ? കഴിഞ്ഞ നാല് വര്‍ഷത്തെക്കുറിച്ച് മാത്രമാണ് ഇവര് സംസാരിക്കുന്നത്. എന്തുകൊണ്ടാണ് ഇതിന് മുന്‍പുള്ള വര്‍ഷങ്ങള് ചര്‍ച്ചയാക്കാത്തത്? യുപിഎ സര്‍ക്കാരിന്റെ പത്ത് വര്‍ഷക്കാലം ഞാന് അരക്ഷിതയായിരുന്നു. എന്നെ പിന്തുടര്‍ന്ന് വേട്ടയാടി. എന്തിനാണ് തിലകം അണിയുന്നതെന്ന ചോദ്യം പോലും ഇന്ത്യയില് ഞാന് നേരിട്ടു. 90 രാജ്യങ്ങള് സന്ദര്‍ശിച്ചിട്ടുണ്ട്. സാരി ഉടുക്കുന്നതിനെയും തിലകം അണിയുന്നതിനെയും അവിടെയെല്ലാവരും പ്രശംസിച്ചിട്ടേയുള്ളു. സ്വന്തം രാജ്യത്ത് ഹിന്ദുവായിരിക്കാനുള്ള എന്റെ അവകാശത്തെ ചോദ്യം ചെയ്യരുത്. മുസ്ലിങ്ങള് അരക്ഷിതരാണെന്ന് പ്രചരിപ്പിക്കുന്നവര്‍ക്ക് ഇതിനെക്കുറിച്ച് എന്താണ് പറയാനുള്ളത്.\nരാജ്യത്ത് അപ്രഖ്യാപിത അടിയന്തരാവസ്ഥയുണ്ടെന്ന് കോണ്‍ഗ്രസ് ഉള്‍പ്പെടെയുള്ളവര് വാദിക്കുന്നു. കോണ്‍ഗ്രസ്സിന്റെ അടിയന്തരാവസ്ഥയുടെ ഇരയായിരുന്നു താങ്കള്. എങ്ങനെയായിരുന്നു അക്കാലത്തെ ജീവിതം?\nഅടിയന്തരാവസ്ഥയെ എതിര്‍ത്തതിന് ഞാന് വിലക്ക് നേരിട്ടു. ടെലിവിഷനിലും റേഡിയോയിലും സര്‍ക്കാര് സഹായത്തോടെ സംഘടിപ്പിക്കുന്ന പരിപാടികളിലും ഒഴിവാക്കപ്പെട്ടു. അവാര്‍ഡുകളോ സാമ്പത്തിക സഹായമോ നല്‍കാതെ അവഗണിച്ചു. എന്റെ സഹപ്രവര്‍ത്തകര്‍ക്ക് 1970-കളില് പത്മ അവാര്‍ഡുകള് ലഭിച്ചപ്പോള് 1992-ലാണ് എനിക്ക് പത്മഭൂഷണ് കിട്ടിയത്. 2003-ല് വാജ്‌പേയ് സര്‍ക്കാര് പത്മവിഭൂഷണും നല്‍കി. രാജീവ് ഗാന്ധിയും മന്‍മോഹന് സിങ്ങും പ്രധാനമന്ത്രിയായപ്പോഴും വിലക്ക് തുടര്‍ന്നു. മറ്റ് കലാകാരന്മാര്‍ക്ക് സര്‍ക്കാര് നല്‍കിയിരുന്ന സഹായങ്ങള് എനിക്ക് ലഭിച്ചില്ല. എന്നെ രാജ്യസഭയിലേക്ക് നാമനിര്‍ദ്ദേശം ചെയ്യണമെന്ന് മണി ശങ്കര് അയ്യര് ആവശ്യപ്പെട്ടപ്പോള് രാജീവ് ഗാന്ധി എതിര്‍ത്തു. അഭിപ്രായ സ്വാതന്ത്ര്യം നിഷേധിക്കപ്പെട്ടതും അസഹിഷ്ണുത ഭരണകൂടത്തിന്റെ നയമായതും യഥാര്‍ത്ഥത്തില് അടിയന്തരാവസ്ഥക്കാലത്തായിരുന്നു.\nസംഗീത നാടക അക്കാദമി ചെയര്‍പേഴ്‌സണ് സ്ഥാനത്ത്‌നിന്നും താങ്കളെ ഒഴിവാക്കിയതും കോണ്‍ഗ്രസ് സര്‍ക്കാരായിരുന്നു?\nകലാരംഗത്തെ രാഷ്ട്രീയ ഇടപെടലിന്റെ ഏറ്റവും വലിയ ഉദാഹരണമാണത്. 2004-ല് വാജ്‌പേയിയുടെ കാലത്താണ് ഞാന് ചെയര്‍പേഴ്‌സണ് ആയത്. ഇടത് പിന്തുണയോടെ യുപിഎ സര്‍ക്കാര് അധികാരത്തിലെത്തിയ ഉടന് ഒന്‍പത് പേരെ പുറത്താക്കണമെന്ന് അവര് എന്നോടാവശ്യപ്പെട്ടെങ്കിലും ഞാന് വഴങ്ങിയില്ല. ഞാന് ഏകാധിപതിയാണെന്നും 2002-ലെ ഗുജറാത്ത് തെരഞ്ഞെടുപ്പില് മോദിക്കുവേണ്ടി പ്രചാരണം നടത്തിയെന്നും ആരോപിച്ച് ഏതാനും പേര് അക്കാദമിയില്‍നിന്ന് രാജിവെച്ചു. ഞാന് ഇതുവരെ മോദിക്ക് വേണ്ടി പ്രചാരണം നടത്തിയിട്ടില്ല. ചട്ടങ്ങള് കര്‍ശനമായി നടപ്പാക്കുന്നത് ചിലര് ഇഷ്ടപ്പെട്ടിരുന്നില്ല. അവര്‍ക്ക് അവരുടേതായ അജണ്ടകളും ഉണ്ടായിരുന്നു. എന്നെ മാറ്റാനാവശ്യപ്പെട്ട് അറുപതോളം പേര് രാഷ്ട്രപതി ഡോ.എ.പി.ജെ. അബ്ദുള് കലാമിന് പരാതി നല്‍കി. മൂന്നാമത്തെ പ്രാവശ്യമാണ് ഫയല് തന്റെ മുന്‍പാകെ വരുന്നതെന്നും ഒപ്പിടുകയല്ലാതെ മറ്റ് വഴികളില്ലെന്നും കലാം എന്നോട് പറഞ്ഞു. 'ഒഴിവാക്കി' എന്നത് തിരുത്തി 'പകരം നിയമിച്ചു' എന്ന വാക്കാണ് അദ്ദേഹം ഉപയോഗിച്ചത്. എന്റെ കണ്ണുകള് നിറഞ്ഞു. ഒരു കലാകാരിയെന്ന നിലയില് അദ്ദേഹം ചെയ്തത് എനിക്കൊരിക്കലും മറക്കാനാവില്ല.\nമോദിയുമായുള്ള ബന്ധമാണ് രാജ്യസഭാംഗമാക്കിയതിന് പിന്നിലെന്ന് പറയുന്നവരുണ്ട്?\nസച്ചിന് ടെന്‍ഡുല്‍ക്കറെയും രേഖയെയും കോണ്‍ഗ്രസ്സാണ് രാജ്യസഭയിലേക്ക് നാമനിര്‍ദ്ദേശം ചെയ്തത്. അവരെക്കുറിച്ച് ഇവര് എന്താണ് പറയുക? നരേന്ദ്ര മോദിയുമായി എനിക്ക് ബന്ധമൊന്നുമില്ല. ഗുജറാത്ത് മുഖ്യമന്ത്രിയായിരിക്കുമ്പോള് അദ്ദേഹത്തെ കാണുകയോ സംസാരിക്കുകയോ ചെയ്തിട്ടില്ല. 2014-ല് പ്രധാമന്ത്രിയായപ്പോള് അഭിനന്ദനം അറിയിച്ച് കത്തയച്ചു. 2015-ലാണ് കൂടിക്കാഴ്ച നടത്തിയത്. നൃത്തം, കവിത, സംസ്‌കാരം തുടങ്ങിയ വിഷയങ്ങളായിരുന്നു മോദി സംസാരിച്ചത്. നല്ല അനുഭവമായിരുന്നു അത്. പിന്നീട് ഇപ്പോഴാണ് കാണുന്നത്.\nസച്ചിനും രേഖയും സഭയില് ഹാജരാകാതിരുന്നത് വിവാദമായിരുന്നു?\nഞാന് ഒരു സാമൂഹ്യ പ്രവര്‍ത്തകയാണ്. സാമൂഹിക പ്രശ്‌നങ്ങള് പരിഹരിക്കാന് പോരാടേണ്ടതുണ്ടെന്ന് വിശ്വസിക്കുന്നു. സഭയില് പങ്കെടുക്കുന്നതും ചോദ്യങ്ങള് ഉന്നയിക്കുന്നതും പ്രധാനമാണ്. ഗൗരവമുള്ള വിഷയങ്ങളില് രാജ്യത്തിന്റെ ശ്രദ്ധ ക്ഷണിക്കാനുള്ള അവസരമാണത്. പാര്‍ലമെന്റ് അംഗമെന്ന ചുമതലയോട് നീതി പുലര്‍ത്തും. സാധിക്കുമ്പോഴൊക്കെ സഭാ നടപടികളില് പങ്കെടുക്കും. വെറുതെ സാനിധ്യം അറിയിക്കാനല്ല, നിരീക്ഷിക്കാനും പഠിക്കാനും ഇടപെടാനും ശ്രമിക്കും.\nസോണാല് മാന്‍സിംഗ് / കെ. സുജിത്\nമാളികപ്പുറത്തെ അപകടം ഭരണകൂട കെടുകാര്യസ്ഥതയാലെന്ന്


തെക്കന് കാശി എന്നറിയപ്പെടുന്ന തിരുനെല്ലിക്ഷേത്രം !!!\nBy BINDU PP.25 Jul, 2017\nആധുനികതയുടേതായ ഈ കാലത്തും പരിഷ്കാരത്തിന്റേയും നഗരവല്‍ക്കരണത്തിന്റേയും വേവലാതികളോ തിരക്കോ ഗ്രസിക്കാത്ത ഗ്രാമമാണ് തിരുനെല്ലി. ചേരരാജാവായ ഭാസ്ക്കര രവിവര്‍മ്മയുടെ കാലത്താണ് തിരുനെല്ലിക്ഷേത്രം പ്രധാന തീര്‍ത്ഥാടന കേന്ദ്രമായി മാറിയത്. മുന്‍പ് തിരുനെല്ലി ആമലകഗ്രാമം എന്നും അറിയപ്പെട്ടിരുന്നു. ആമലകം എന്നാല് നെല്ലിക്ക എന്നാണര്‍ത്ഥം. മാനന്തവാടി ടൗണിൽ നിന്നും 32 കി.മീ ദൂരെയാണ് തിരുനെല്ലി. കുടക് മലനിരകളോട് ചേർന്ന് ബ്രഹ്മഗിരിയുടെ താഴ്വരയിൽ പ്രകൃതിരമണീയമായ പുണ്യഭൂമിയിൽ തിരുനെല്ലി ക്ഷേത്രം പരിലസിക്കുന്നു.തിരുനെല്ലി ക്ഷേത്രത്തെക്കുറിച്ചുള്ള ഐതിഹ്യങ്ങൾക്കും കുറവില്ല. ക്ഷേത്രപ്രതിഷ്ഠ നടത്തിയത് ബ്രഹ്മദേവനാണ്. യാഗംചെയ്ത് ബ്രഹ്മാവ് ഇവിടെ പരിപാവനമാക്കിതീർത്തു. ക്ഷേത്രത്തിനകത്ത് കരിങ്കല്ല് വിരിക്കാത്ത സ്ഥലത്ത് യാഗം നടത്തിയത്രെ. ബ്രഹ്മഗിരി എന്ന സ്ഥലനാമവും ബ്രഹ്മാവിന്റെ ബന്ധം ഉറപ്പിക്കുന്നതാണ്.വയനാടന് ഗോത്രഭൂമിയിലെ ആത്മീയ ചൈതന്യത്തിന്റെ മുഖമുദ്രയാണ് തെക്കന് കാശി എന്നറിയപ്പെടുന്ന തിരുനെല്ലി. പാപമോചനത്തിനും പിതൃമോക്ഷത്തിനും ഈ കല്‍പ്പടവുകള് താണ്ടി ബലിയര്‍പ്പിക്കാന് നിരവധിപേര് ദിവസേന എത്തുന്നു.\n‘തിരുനെല്ലി’ എന്ന പേരിന്റെ ഉല്‍പ്പത്തിയെപ്പറ്റി പല ഐതിഹ്യങ്ങളുമുണ്ട്. കാലങ്ങള്‍ക്കു മുമ്പ് ഭക്തരായ മൂന്നു ബ്രാഹ്മണര് കാശിവിശ്വനാഥ ദര്‍ശനത്തിന് കാല്‍നടയായി പുറപ്പെട്ടു. ഒരുപാടു ദൂരം യാത്രചെയ്ത് വിജനമായ സ്ഥലത്ത് എത്തി. ചുറ്റും അന്തകാരം. അവിടെയുള്ള അരുവി തീരത്ത് തങ്ങളുടെ ഭാണ്ഡം ഇറക്കിവെച്ച് അവര് വിശ്രമിച്ചു. ഒന്നു മയങ്ങി ഉണര്‍ന്ന് ചുറ്റും നോക്കിയപ്പോള് ദൂരെ ഒരു മരത്തില് നെല്ലിക്ക കായ്ച്ചു നില്‍ക്കുന്നതുകണ്ടു. മൂന്നുപേരും ഓരോ നെല്ലിക്ക വീതം പറിച്ചു. കുളിയും കര്‍മ്മങ്ങളും കഴിഞ്ഞ് നെല്ലിക്ക ഭക്ഷിക്കാമെന്നു തീരുമാനിച്ച അവര് മൂന്നു നെല്ലിക്കയും ഭാണ്ഡത്തിനരികില് വച്ചു. കുളി കഴിഞ്ഞതും ക്ഷീണവും വിശപ്പും എവിടെയോ മറഞ്ഞു. വിഭവസമൃദ്ധമായ സദ്യയുണ്ട പ്രതീതി. അത്ഭുതപ്പെട്ടുപോയ അവര് തങ്ങളുടെ ഭാണ്ഡത്തിനടുത്തെത്തി. അവിടെ നെല്ലിക്കയ്ക്കു പകരം മൂന്നു കല്ലുകള്, പിന്നീട് കേട്ടത് ഒരു അശരീരിയാണ്. ”ഇവിടെ നിന്നും അല്‍പ്പം തെക്കോട്ടു മാറി ഭഗവാന് ശ്രീപരമേശ്വരന് കുടികൊള്ളുന്നുണ്ടെന്നും ശിവനെ വണങ്ങിയശേഷം കിഴക്കോട്ടു ചെന്നാല് സംശയനിവാരണം ലഭിക്കും എന്നുമായിരുന്നു കേട്ടത്”. ബ്രാഹ്മണര് അപ്രകാരം ചെയ്തു.\nതെക്ക് ദിശയില് വലിയ പാറയുടെ അടിയിലായി മനോഹരമായ ഗുഹ അതിനകത്ത് ജ്വലിക്കുന്ന തേജസ്സോടെ ഒരു ശിവലിംഗം. ഭഗവാനെ ഭക്തിപൂര്‍വ്വം വണങ്ങിയ ശേഷം കിഴക്കോട്ടു നടന്നു. നെല്ലിക്ക പറിച്ച മരത്തിനു സമീപത്തായി ശംഖ് ചക്ര-ഗദാ-പത്മത്തോടുകൂടി കരുണാകടാക്ഷം പൊഴിച്ചു നില്‍ക്കുന്ന മഹാവിഷ്ണുവിനെയാണ് കാണാന് കഴിഞ്ഞത്. അതിശയത്തോടെയും അതിലേറെ ഭക്തിയോടെയും ഭഗവാനെ നമസ്‌കരിച്ച അവര് വീണ്ടും അശരീരി കേട്ടു. ”യഥാര്‍ത്ഥ ഭക്തിയാല് നിങ്ങളുടെ ഈ ജന്മം സഫലമായിരിക്കുന്നു. ഇനി ഈശ്വരനെ തേടി എങ്ങും അലയേണ്ട. ഇതുതന്നെ കാശിവിശ്വനാഥസന്നിധി. മാത്രമല്ല ഭക്ഷ്യയോഗ്യമായ ഫലം തീര്‍ത്ഥക്കരയിലെ പാറയില് അര്‍പ്പിച്ചതുമൂലം നിങ്ങളുടെ പിതൃക്കളും നിങ്ങളില് സംപ്രീതരായിരിക്കുന്നു. ഇനി ഏതൊരുവന് ഈ തീര്‍ത്ഥക്കരയില് പിതൃപിണ്ഡം അര്‍പ്പിക്കുന്നുവോ ആ പിതൃക്കള് വിഷ്ണുപാദങ്ങളില് വിലയം പ്രാപിച്ച് മോക്ഷം നേടും”. ഇതാണ് ഒരു ഐതിഹ്യം.\nമറ്റൊരു ഐതിഹ്യം പറയുന്നത് സൃഷ്ടികര്‍ത്താവായ ബ്രഹ്മാവ് ഹംസാരൂഢനായി താന് സൃഷ്ടിച്ച ലോകങ്ങള് ചുറ്റി സഞ്ചരിക്കുമ്പോള് ബ്രഹ്മഗിരി മലയുടെ അടിത്തട്ടില് എത്തിച്ചേരുകയും ആ പ്രദേശത്തെ മനോഹാരിത കണ്ട് അവിടെയിരുന്ന് മഹാവിഷ്ണുവിനെ തപസ്സു ചെയ്തു. കാലങ്ങള് കഴിഞ്ഞപ്പോള് നെല്ലിമരത്തിനു ചാരെ ഭഗവാന് ശ്രീനാരായണന് പ്രത്യക്ഷപ്പെട്ടു. നാരായണന് ബ്രഹ്മാവിനോടു പറഞ്ഞു, ശ്രീ പരമേശ്വരന്റെ സാന്നിദ്ധ്യത്തില് പരമപവിത്രമായ ഈ സ്ഥലത്ത് നമ്മള് രണ്ടുപേരും എത്തിയിരിക്കുന്നു. ഇപ്പോള് ഈ സ്ഥലം ത്രിമൂര്‍ത്തികളുടെ സംഗമസ്ഥലമായി മാറിയിരിക്കുന്നു. കൂടാതെ അങ്ങ് എന്നെ ദര്‍ശിച്ചത് നെല്ലിമരത്തിന്റെ ചാരത്തും, അതിനാല് ഈ സ്ഥലം ഇനി തിരുനെല്ലി എന്ന പേരില് അറിയപ്പെടട്ടെ. കാശിക്കുതുല്യമായ ഈ സ്ഥലത്തെ അരുവിയില് സ്‌നാനം ചെയ്ത് പിണ്ഡപ്പാറയില് പിതൃക്കള്‍ക്കായി ആരാണോ പിതൃപിണ്ഡം അര്‍പ്പിക്കുന്നത് ആ പിതൃക്കള് വിഷ്ണുപാദത്തില് മോക്ഷം പ്രാപിക്കും.\nബ്രഹ്മാവിനാല് പ്രതിഷ്ഠിക്കപ്പെട്ടതുകൊണ്ടുതന്നെ ഈ ക്ഷേത്രത്തിന്റെ കാലപ്പഴക്കത്തെപ്പറ്റി ഊഹിക്കാം. ദിനംതോറും രാത്രികാലങ്ങളില് ബ്രഹ്മാവ് പൂജ നടത്തിവരുന്നു എന്ന വിശ്വാസം ഇന്നും നിലനില്‍ക്കുന്നു. മറ്റു ക്ഷേത്രങ്ങളില് അത്താഴപ്പൂജ കഴിഞ്ഞ് നട അടച്ചാല് അടുത്ത ദിവസം പുലര്‍ച്ചെയാണ് നിര്‍മാല്യം മാറ്റുന്ന പതിവ്. എന്നാല് തിരുനെല്ലി ക്ഷേത്രത്തില് അത്താഴപ്പൂജയ്ക്കു ശേഷം നിര്‍മാല്യം മാറ്റി ഒരു പൂജയ്ക്കുള്ള സകല സാധനസാമഗ്രികളും ഒരുക്കിവെച്ചതിനുശേഷമേ ശ്രീകോവില് നട അടയ്ക്കുകയുള്ളൂ. രാത്രി ബ്രഹ്മാവ് പൂജ ചെയ്യുന്നു എന്ന വിശ്വാസമാണ് കാരണം. ബ്രഹ്മാവിനാല് അര്‍പ്പിക്കപ്പെട്ട പൂജാപുഷ്പങ്ങളാണ് പ്രഭാതത്തില് പ്രസാദമായി ലഭിക്കുന്നതെന്നാണ് വിശ്വാസം. മറ്റു ക്ഷേത്രങ്ങളിലെ പൂജാവിധികളില് നിന്നും വ്യത്യസ്തമാണ് തിരുനെല്ലിയിലേത്. ഈ ക്ഷേത്രത്തില് തന്ത്രിയുടെ പ്രത്യേക കാര്‍മ്മികത്വത്തില് കര്‍മ്മാനുഷ്ഠാനങ്ങളോടെ ‘അവരോധനം’ എന്ന ചടങ്ങ് നിര്‍വ്വഹിച്ചവര്‍ക്ക് മാത്രമേ അവിടെ പൂജ നടത്തുവാന് അര്‍ഹതയുള്ളൂ. അത് ഇന്നും അനുഷ്ഠിച്ചുവരുന്നു. ഭഗവാന്റെ വിഗ്രഹത്തില് അഭിഷേകം ചെയ്യുന്ന തീര്‍ത്ഥജലം ശ്രീകോവിലില് നിന്നും ഓവില്‍ക്കൂടി തീര്‍ത്ഥക്കുഴിയില് പതിക്കുന്നു. അത് ഒരിക്കലും പുറത്തേക്ക് പോകുന്നില്ല. എത്ര കുടം ജലം അഭിഷേകം ചെയ്താലും തീര്‍ത്ഥക്കുഴി കവിഞ്ഞ് പുറത്തുപോകാതെ കുഴിയില്‍ത്തന്നെ വറ്റിപ്പോകുന്നു എന്നതാണ് യാഥാര്‍ത്ഥ്യം.


4malayalees - കൈരളി ആര്‍ട്സ് ക്ലബ് സൗത്ത് ഫ്ളോറിഡയ്ക്ക് നവ നേതൃത്വം\n2020-03-25/ ജോര്‍ജി വര്‍ഗീസ്\nഫ്ളോറിഡ: ചാരിറ്റി പ്രവര്‍ത്തനങ്ങള് കൊണ്ട് സുപ്രസിദ്ധി ആര്‍ജിച്ച ഫ്ലോറിഡയിലെ കൈരളി ആര്‍ട്സ് ക്ലബ്ബിന് പുതിയ നേതൃത്വം ചാര്‍ജ്ടുത്തു. കൈരളിയുടെ സജീവ പ്രവര്‍ത്തകനും സാമൂഹ്യ പ്രവര്‍ത്തകനുമായ വറുഗീസ് ജേക്കബ് ആണ് പ്രസിഡന്റ്. കെ എസ് യുവിലൂടെ പൊതു പ്രവര്‍ത്തനം ആരംഭിച്ച, മാര്‍ത്തോമാ യുവജന സഖ്യത്തിലും മറ്റും നല്ല പ്രവര്‍ത്തനം കാഴ്ച വച്ചാണ് അമേരിക്കയിലേക്ക് കുടിയേറിയത്. സൗത്ത് ഫ്ളോറിഡാ മാര് തോമാ ചര്‍ച്ച വൈസ് പ്രസിഡന്റ്, ട്രസ്റ്റീ, മണ്ഡലം മെംബര് തുടങ്ങി പല നിലകളിലും പ്രവര്‍ത്തിച്ചു. ഭോപ്പാല് യൂണിവേഴ്സിറ്റിയില് നിന്നും എം.എസ്. സി നേടിയിട്ടുണ്ട്.\nസെക്രട്ടറി മഞ്ജു റോബിന് സാമുവേല് സമൂഹത്തിലെ പല രംഗങ്ങളിലും നേതൃത്വം നല്‍കുന്ന ആളാണ്. നഴ്സിങ്ങില് ഡോക്ടറേറ്റ് ഉള്ള മഞ്ജു, മയാമി സൗത്ത് ഈസ്റ്റേണ് കോളേജില് നഴ്സിംഗ് പ്രൊഫസറാണ്.\nസൗത്ത് ഫ്ളോറിഡാ നഴ്സസ് അസോസിയേഷന്റെ സെക്രട്ടറിയായി സ്തുത്യര്‍ഹമായ സേവനം ചെയ്യുന്നു. സെന്റ് ജോണ്‍സ് സി എസ് ഐ കോണ്‍ഗ്രഗേഷന് ഓഫ് സൗത്ത് ഫ്ലോറിഡയുടെ ട്രസ്റ്റീ യായി പ്രവര്‍ത്തിക്കുന്ന മഞ്ജുവിന്റെ നേതൃത്വം കൈരളിക്കു പുതിയ രൂപവും ഭാവവും നല്കുമെന്നുറപ്പാണ്.\nട്രഷറര് ജോര്‍ജ് മാത്യു (എബി) വിവിധ സാമൂഹ്യ രംഗങ്ങളില് പ്രവര്‍ത്തിച്ചു പരിചയ സമ്പന്നനാണ്.കാലിക്കറ്റ് റീജിയണല് എഞ്ചിനീയറിംഗ് കോളേജില് നിന്നും പഠനത്തിന് ശേഷം എം ആര് എഫില്\nവൈസ് പ്രസിഡന്റ് മാത്യു ജേക്കബ് അറിയപ്പെടുന്ന സാമൂഹ്യ പ്രവര്‍ത്തകനാണ്. ജോയിന്റ് സെക്രട്ടറി അവിനാഷ് ഫിലിപ്പ് മികച്ച കലാകാരനാണ്. സൗത്ത് ഫ്ളോറിഡാ സി എസ് ഐ കോണ്‍ഗ്രിഗേഷനിലെ കമ്മറ്റി അംഗമായി സേവനം ചെയ്യുന്നു.\nജോയിന്റ് ട്രഷറര് ശോശാമ്മ വറുഗീസ് പല ഔദ്യോഗിക സ്ഥാനങ്ങളിലും പ്രവര്‍ത്തിച്ചിട്ടുണ്ട്.\nസെന്റ് ഗ്രീഗോറിയോസ് ഓര്‍ത്തഡോക്സ് പള്ളിയിലെ സെക്രെട്ടറിയായും സണ്‍ഡേ സ്‌കൂള് അധ്യാപികയായും സേവനം ചെയ്തിട്ടുണ്ട്.\nമുന് പ്രസിഡന്റ് വറുഗീസ് സാമുവേല് കൈരളിയുടെ ട്രസ്റ്റീ ബോര്‍ഡ് ചെയര്‍മാനായി തെരഞ്ഞെടുക്കപ്പെട്ടു. സൗത്ത് ഫ്ലോറിഡാ ക്നാനായ അസോസിയേഷന് പ്രസിഡന്റ് രാജുമോന് ഇടുക്കള കൈരളിയുടെ നിയുക്ത പ്രെസിഡന്റായി തെരഞ്ഞെടുക്കപ്പെട്ടു.\nരാജന് പാടവത്തില്, ഡോ മാമ്മന് സി ജേക്കബ്, ജോര്‍ജി വറുഗീസ്, ഏബ്രഹാം കളത്തില്, മേരി ജോര്‍ജ്, ചെറിയാന് മാത്യു എന്നിവര് കമ്മറ്റി അംഗങ്ങളായി പ്രഖ്വര്‍ത്തിക്കും.\nഫൊക്കാനയുടെ 100വീട് പദ്ധതിയില്‍കൂടി കൈരളി ആര്‍ട്സ് ക്ലബ്3വീടുകളും കൈരളി അംഗങ്ങള്3വീടുകളും ഉള്‍പ്പെടെ6വീടുകള് വയ്ക്കാന് പണം നല്‍കിയത് അടുത്തിടെയാണ്.


കായിന്റെ കാര്യം പറയുമ്പം അറിയാം മോനെ സ്നേഹം\nപി. സി. മാത്യു May 20, 2019 11:18 AM IST\nഡാലസ്∙ താഴത്തെ അപ്പച്ചൻ കച്ചവടം കഴിഞ്ഞെത്തുമ്പോൾ സന്ധ്യയോടടുക്കും. മിക്ക ദിവസങ്ങളും അപ്പച്ചൻ തെങ്ങും കള്ളാണെങ്കിലും ഒന്ന് വീശിയിട്ടേ വരാറുള്ളൂ. എന്റെ വീടും കഴിഞ്ഞു ഒന്ന് രണ്ട് ഫർലോങ് റോഡിൽ നിന്നും താഴേക്കുള്ള വഴിയിലൂടെ യാത്ര ചെയ്താൽ മാത്രമേ അപ്പച്ചന് തന്റെ വീട്ടിൽ എത്തിപ്പെടുകയുള്ളു. കുടിച്ചിട്ടുണ്ടെങ്കിലും ചില ദിവസങ്ങളൊഴിച്ചു അപ്പച്ചൻ വീലാകാറില്ല. വീലാകുന്ന ദിവസം ഒരു ടോർച്ചും എടുത്തു ബാലനായിരുന്ന ഞാൻ വെട്ടം അടിച്ചു കൊടുത്തു താഴെ വീട്ടിൽ കൊണ്ടാക്കാറുണ്ട്. എന്റെ ഇളയ സഹോദരിക്കും എനിക്കും മറ്റും പരിപ്പുവട, പഴം, ബോണ്ട, ഏത്തക്ക പൊരിച്ചത്, മിഠായി മറ്റും വാങ്ങി കൊണ്ട് തരുകയും പതിവായിരുന്നു. ദൂരെ റോഡിൽ എത്തുമ്പോൾ തന്നെ ഒരു കൂവൽ ശബ്ദം ഉണ്ടാക്കി ഒരു ആഘോഷത്തോടെയാണ് അപ്പച്ചൻ വരാറുള്ളത്. അപ്പച്ചന്റെ കൂകൽ ശബ്ദം കേൾക്കുമ്പോൾ കൂടെ ഉണ്ടായിരുന്ന സഹോദരിയുടെ കുഞ്ഞു മൂന്നു വയസുള്ളവനും പ്രതികരിച്ചു കൂകുമായിരുന്നു. അപ്പച്ചൻ ഇടത്താവളമായി എന്റെ വീട്ടിൽ കയറുമ്പോൾ ആകാംഷയോട് കാത്തിരുന്ന കുഞ്ഞു തന്നെ അപ്പച്ചന്റെ മടി അഴിക്കും. പലഹാരങ്ങൾ ഞങ്ങൾ പങ്കുവയ്ക്കും. പിന്നെ അൽപനേരം കുഞ്ഞിനെ കളിപ്പിച്ചിട്ടു ഞാൻ അപ്പച്ചനെ അനുഗമിക്കും. വർഷങ്ങൾ പിന്നിലേക്ക് ഒരു പ്രകാശ രശ്മിയുടെ വേഗത്തിൽ ഓർമ്മകൾ പാഞ്ഞു പോയപ്പോൾ ഇന്നലത്തെ പോലെ അപ്പച്ചൻ എന്റെ ഹൃദയത്തിൽ മരിക്കാത്ത നിഴൽ ബിംബമായി.\nഒരുദിവസം അപ്പച്ചൻ വീശിയത് കൂടിപ്പോയതിനാൽ ഞാൻ താഴെ വീട്ടിൽ കൊണ്ടാക്കി. ഞാൻ കൂടെ ഉള്ളതുകൊണ്ട് 'അമ്മ ഒന്നും പറഞ്ഞില്ല. ഇല്ലെങ്കിൽ വൈകി എത്തുന്ന അപ്പച്ചനെ 'അമ്മ സ്നേഹത്തോടെ ശകാരിക്കുന്നത് പതിവായി കേൾക്കാറുണ്ടായിരുന്നു. എന്നെ പിടിച്ചിരുത്തി കുറെ വർത്തമാനം പറഞ്ഞു. അപ്പച്ചന്റെ മൂത്ത മകൻ ബോംബയിൽ വച്ച് മരിച്ച രാത്രി അപ്പച്ചന് സ്വപ്നത്തിൽ മകൻ മരിച്ചതായി കണ്ടതും അപ്പച്ചൻ ഉറക്കെ കരഞ്ഞു ബഹളം വച്ചതും അയൽക്കാർ ഓടിക്കൂടി ഇന്ന് കള്ളൽപം കൂടിപ്പോയി മാപ്പിളക്കു എന്ന് പറഞ്ഞു കളിയാക്കിയതും ഒടുവിൽ രാവിലെ മകൻ മരിച്ച വിവരം ടെലിഗ്രാമിൽ കൂടി അറിഞ്ഞതും ഒക്കെ. ഒത്തിരി വർത്തമാനം പറയുമ്പോൾ അപ്പച്ചന്റെ ശബ്ദം മാറി ഒരു മാതിരി സ്ത്രീകളുടെ ശബ്ദം പോലാകാറുണ്ട്. പ്രത്യകിച്ചും പതുക്കെ പറയുമ്പോൾ. അങ്ങനെ ആ പതുങ്ങിയ ശബ്ദത്തിൽ അപ്പച്ചൻ എന്തോ ഓർത്തിരുന്നിട്ടു പറഞ്ഞു. "മോനെ കയീന്റെ കാര്യം പറയുമ്പം അറിയാം സ്നേഹം. എല്ലാരും പറയും എനിക്ക് ഭയങ്കര സ്നേഹമാണ് എന്നൊക്കെ പക്ഷെ കാശു പോന്ന കാര്യം വരുമ്പോൾ അറിയാം മോനെ യഥാർത്ഥ സ്നേഹം." അപ്പച്ചൻ എനിക്ക് മനസ്സിലാകുന്ന ലളിതമായ ഭാഷയിൽ പറഞ്ഞു മനസ്സിലാക്കി.\nജീവിതമാകുന്ന യാത്രയിൽ ഞാൻ എന്ന യാത്രാ വിമാനം വേഗത്തിൽ പറന്നു മുന്നോട്ടു പോയപ്പോൾ മനസ്സിലായി അപ്പച്ചൻ അന്ന് പറഞ്ഞത് സത്യമാണെന്നു. ജീവിതത്തിൽ ആർക്കും കടക്കാരനല്ല എങ്കിലും മോർട്ടഗേജ് കമ്പനിയോടും ക്രെഡിറ്റ് കാർഡ് കമ്പനിയോടും കടമില്ലാത്തവർ ചുരുക്കം പേര് മാത്രമേ അമേരിക്കയിൽ കാണുകയുള്ളു. കാരണം നല്ല ക്രെഡിറ്റ് സ്വരൂപിക്കാനും ടാക്സിൽ സേവിങ് നേടാനും ഇവിടെ ഇതൊക്കെ ആവശ്യമായി വരുന്നു എന്നുള്ളതാണ് സത്യം. അങ്ങനെ ഇവിടെ എത്തുന്ന മലയാളികളിൽ ഭൂരിഭാഗവും തിരികെ പോകാൻ ആഗ്രഹിക്കുമെങ്കിലും കുടുങ്ങി ഇവിടെ കിടക്കും. ഒടുവിൽ പോകാം എന്നൊരു സാഹചര്യം ഉണ്ടാകുമ്പോഴേക്കും കുട്ടികൾ ഇവിടെ ആഴത്തിൽ വേരൂന്നിയ ആഞ്ഞിലി മരം പോലെ പിഴുവാൻ ഒരു ബുൾഡോസറിനു പോലും കഴിയാത്ത വിധം ഉറക്കും. കുറെ നാൾ നാട്ടിലേക്കു ഷട്ടിൽ അടിച്ചു ഒടുവിൽ നാട്ടിൽ ആരും നോക്കാനും സഹായിക്കാനുമില്ലാതെ ഇവിടെത്തന്നെ അടിഞ്ഞ് കൂടും. പണ്ടാരോ പറഞ്ഞതോർക്കുന്നു. ആദ്യം അമേരിക്കയിലെത്തിയപ്പോൾ പറഞ്ഞു "രക്ഷപെട്ടു". പിന്നെ മനസിലായി "പെട്ടു" എന്ന്.\nഓ... ഞാൻ പറയാൻ വന്ന കാര്യം മറന്നു വികാരം ഒരു ഒഴുക്കായി കുത്തൊഴുക്കായി മനസ്സെന്ന കയത്തിൽ ചുഴികളായി കറങ്ങി പുറത്തേക്കൊഴുകവേ ഒരു സ്നേഹ നിധിയായ ഒരു പ്രായമുള്ള എന്റെ കൂട്ടുകാരന്റെ സുഹൃത്. അദ്ദേഹം ഒരു അഭിമാനിയും ആരെയും സഹായിക്കുന്ന രീതിയിൽ ഒരു ആത്മീയാനുമാണ്. മിക്കവാറും വിളിക്കുകയൂം എന്റെ കൂട്ടുകാരനുമായി സ്നേഹം പങ്കു വയ്കാറുമുണ്ട്. തന്നെയല്ല അവന്റെയും എന്റെയും ആശയങ്ങളുമായി പലപ്പോഴും യോജിക്കുന്ന ആളുമാണ്. അനീതിക്കെതിരെ പ്രതികരിക്കുന്ന അച്ചായൻ. ഒരു അനിയനെ പോലെ എന്നെയും എന്റെ കൂട്ടുകാരനെയും കരുതുന്ന ആൾ. ഒരിക്കൽ എന്റെ കൂട്ടുകാരൻ പറഞ്ഞു "എടാ ഇ അച്ചായൻ എത്ര നല്ല അച്ചായൻ". ഞാൻ അദ്ദേഹത്തെ എന്റെ മൂത്ത ജേഷ്ഠനെ പോലെ സ്നേഹിക്കുന്നു. പലപ്പോഴും എനിക്ക് എന്ത് ആവശ്യമുണ്ടെങ്കിലും ചോദിക്കാൻ മടിക്കരുതെന്ന് പറയാറുണ്ട്. എന്റെ അച്ചൻ മരിച്ചപ്പോൾ മോനെ എന്തെങ്കിലും സാമ്പത്തികമായി പോലും ആവശ്യമുണ്ടെങ്കിൽ പറയണം എന്ന് പറഞ്ഞു എന്നെ ആശ്വസിപ്പിച്ചു. അപ്പോഴൊക്കെ എനിക്കൊരു ആവശ്യവും വന്നില്ല. പിന്നെ എന്താന്ന് നീ പറഞ്ഞു വരുന്നത് ഞാൻ ജിജ്ഞാസയോടെ അവനോട് ചോദിച്ചു. എന്റെ കൂട്ടുകാരന്റെ മിഴികൾ നിറയുന്നുവോ എന്നൊരു സംശയം. നീ എന്താന്നുവെച്ചാൽ പറയെടാ കാര്യം. അവൻ പറഞ്ഞു "എടാ എനിക്ക് ഒരു അത്യാവശ്യം വന്നപ്പോൾ ഞാൻ ഈ അച്ചായനോട് ഒരൽപം പണം കടം ചോദിച്ചു. അപ്പോൾ അച്ചായൻ പറഞ്ഞു "മോനെ ഞാൻ ഭയങ്കരമായ ടൈറ്റിൽ നിൽക്കുവാ ഇപ്പോൾ സോറി മോനെ...." കൂടാതെ അച്ചായൻ കടം കൊടുത്തിട്ടുള്ള വലിയ തുകയുടെ കഥകൾ ഒക്കെ എന്നോട് പറഞ്ഞു. സാരമില്ല എന്നോട് ഒത്തിരി അടുപ്പം കിട്ടിയതുകൊണ്ട് ആദ്യമായാണ് ഒരാളിനോടെ കടം ചോദിക്കുന്നത്. കിട്ടാതെ വന്നപ്പോൾ ഒരുന ചെറിയ പ്രയാസം... അത്ര മാത്രം." ഇത് കേട്ട ഞാൻ ഓർത്തു പോയി പണ്ട് അപ്പച്ചൻ പറഞ്ഞ കാര്യം "കായിന്റെ കാര്യം പറയുമ്പോൾ അറിയാം മോനെ സ്നേഹം". ഞാൻ ചോദിച്ചു. എടാ ആ അങ്കിൾ ഒരു വല്യ വിശ്വസിയല്ലേ? ഹൃദയാലുവായി വായ്പ കൊടുക്കുന്നവൻ ശുഭമായിരിക്കുമെന്നല്ലേ വിശുദ്ധ വേദപുസ്തകത്തിൽ പറയുന്നത്? പലപ്പോഴും നീ ചോദിക്കാതെ നിനക്ക് ഓഫർ ചെയ്തിട്ടില്ലേ? അപ്പോഴൊന്നും നീ വാങ്ങിയിട്ടില്ലല്ലോ. തന്നെയല്ല ഈ ചെറിയ തുക തിരിച്ചു നൽകാൻ നിനക്ക് ആസ്ഥിയും ഉണ്ട്. പിന്നെ എന്തെ ഇങ്ങനെ? അവൻ ഒന്നും പറയാൻ കഴിയാതെ നിന്നു. എവിടയോ വായിച്ച ഒരു നല്ല ആപ്ത വാക്യം ഓര്മ വന്നു. "എ ഫ്രണ്ട് ഇൻ നീഡ് ഈസ് എ ഫ്രണ്ട് ഇൻ ഡീഡ്". ആവശ്യത്തിൽ ഉപകരിക്കുന്ന സുഹൃത്താണ് യഥാർത്ഥ സുഹൃത് എന്ന്. വിശുദ്ധ വേദപുസ്തകത്തിൽ സാദൃശ്യ വാക്യങ്ങൾ പതിനേഴാം അദ്ധ്യായം പതിനേഴാം വാക്യം എടുത്തു വായിച്ചു നോക്കി. "സ്നേഹിതൻ എല്ലാ കാലത്തും സ്നേഹിക്കുന്നു; അനർത്ഥ കാലത്തു അവൻ സഹോദരനായി തീരുന്നു." എത്ര മനോഹരമായ ദൈവ വചനം.\nഅവൻ പറഞ്ഞു "ഇപ്പോഴത്തെ മിക്ക വിശ്വസികളും വില കൂടിയ കാറുകൾ വാങ്ങുകയും, വലിപ്പമേറിയ വീടുകൾ വാങ്ങുകയും, വിലയേറിയ വസ്ത്രങ്ങൾ ധരിക്കുകയും ചെയ്യന്നു.


കൊച്ചിയിലെ മാലിന്യവിപത്ത് :: Janmabhumi Daily\nമാലിന്യക്കൂമ്പാരങ്ങള് കൊച്ചിയുടെ ശാപമായി മാറുമ്പോഴും മാലിന്യ നിര്‍മാര്‍ജനം ഇന്നും ഒരു പ്രഹേളികയായി തുടരുന്നു. എറണാകുളം നഗരത്തിലെയും പരിസര പ്രദേശത്തെയും മാലിന്യങ്ങള് ബ്രഹ്മപുരത്ത് നിക്ഷേപിക്കുകവഴി ബ്രഹ്മപുരം മാത്രമല്ല സമീപ പഞ്ചായത്തുകള്‍പോലും മലിനീകരണബാധ അനുഭവിക്കുകയാണ്. സംസ്ക്കരിക്കാത്ത നഗരമാലിന്യം ശേഖരിച്ച് തള്ളുന്നത് കോര്‍പ്പറേഷന് മാലിന്യസംസ്ക്കരണ പ്ലാന്റിന് ഏറ്റെടുത്ത ചതുപ്പുനിലം നികത്തിയ സ്ഥലത്തായതിനാല് ഇതിലെ വിഷാംശം വടവുകോട്, കുന്നത്തുനാട്, അമ്പലമുകള്, ഇരുമ്പനം മുതലായ സമീപ പഞ്ചായത്തുകളിലെ ജലസ്രോതസ്സുകളും അന്തരീക്ഷവും മലിനീകരിക്കുകയാണ്.\nബ്രഹ്മപുരം മാലിന്യനിര്‍മാര്‍ജന പ്ലാന്റിനുവേണ്ടി സ്ഥലം ഏറ്റെടുത്തത് മുതല് പ്ലാന്റ് പണിയുന്നതിലും മറ്റും വ്യാപകമായി കോടികള് മതിക്കുന്ന അഴിമതി നടന്നുവെന്നാരോപണമുണ്ട്. വര്‍ഷങ്ങള് കഴിഞ്ഞിട്ടും കോടികള് മുടക്കി പണിത പ്ലാന്റ് പ്രവര്‍ത്തനസജ്ജമാകാതെ നികത്തു ഭൂമിയില് താണുകൊണ്ടിരിക്കുകയാണ്. പക്ഷേ മാലിന്യശേഖരണവും തള്ളലും നിര്‍ബാധം തുടരുന്നു.\nഇപ്പോള് കോയമ്പത്തൂര് മോഡലില് പുതിയ മാലിന്യനിര്‍മാര്‍ജനപ്ലാന്റ് ഉണ്ടാക്കാനുള്ള നീക്കം അമ്പലമുകള് വടവുകോട് പ്രദേശത്തുനിന്ന് മാത്രമല്ല, അയല് പഞ്ചായത്തുകളില്‍നിന്നുപോലും കടുത്ത പ്രതിഷേധം ക്ഷണിച്ചുവരുത്തിക്കഴിഞ്ഞു. ഇപ്പോള് അവിടെ തള്ളിയിരിക്കുന്ന മാലിന്യക്കൂമ്പാരങ്ങള് ഉളവാക്കുന്ന മലിനീകരണത്തിന് അറുതിവരുത്താതെ മറ്റൊരു പ്ലാന്റ് ഉയരാന് അനുവദിക്കില്ലെന്ന വാശിയിലാണ് പഞ്ചായത്തുകള്. ഇന്ന് മാലിന്യനിര്‍മാര്‍ജനം എന്നാല് മാലിന്യം ശേഖരിച്ച് അടുത്ത പഞ്ചായത്തിലോ വിജന പ്രദേശത്തോ തള്ളുക എന്നാണ് സങ്കല്‍പ്പം. പെരിയാര് കുടിവെള്ളമാണെന്നിരിക്കെ അതില്‍പ്പോലും കക്കൂസ് മാലിന്യം നിക്ഷേപിക്കാന് കരാറുകാര് തയ്യാറാകുന്നു. മാലിന്യം പേറി അയല് പ്രദേശങ്ങളിലേക്ക് നീങ്ങുന്ന ലോറികള് അത് തങ്ങളുടെ പ്രദേശത്ത് തള്ളാതെ കയ്യോടെ പിടികൂടുന്ന നിലയിലേക്ക് ജനം ജാഗരൂകരായിരിക്കുന്നു. മാലിന്യ സംസ്ക്കരണം വികേന്ദ്രീകരിക്കേണ്ട സമയം അതിക്രമിച്ചുവെന്നാണ് ഈ വ്യാപകപ്രതിഷേധം തെളിയിക്കുന്നത്.\nകൊച്ചിയിലെ ഒബ്‌റോണ് മാള് പൂട്ടി


മുപ്പതുകോടി രൂപ അനുവദിച്ച റോഡ് നന്നാക്കാതെ അധികൃതർ | Moolamattam\nമുപ്പതുകോടി രൂപ അനുവദിച്ച റോഡ് നന്നാക്കാതെ അധികൃതർ\nശ്രമദാനവുമായി ബി.ജെ.പി., യുവമോർച്ച പ്രവർത്തകർ\nമൂലമറ്റം: തകർന്നുകിടക്കുന്ന മൂലമറ്റം-ആശ്രമം-കോട്ടമല റോഡ് നന്നാക്കാൻ അധികൃതർ തയ്യാറാകത്തതിനെതിരേ പ്രതിഷേധം ശക്തമാകുന്നു. ഇതുവഴിയുള്ള വാഹന ഗതാഗതം ദുസ്സഹമായതോടെ ബി.ജെ.പി.-യുവമോർച്ച പ്രവർത്തകർ റോഡിലെ കുഴികൾ മണ്ണിട്ട് നികത്തി. ജനപ്രതിനിധികളും പൊതുമരാമത്തുവകുപ്പും പ്രദേശത്തോട് കാട്ടുന്ന അവഗണനക്കെതിരായിരുന്നു പ്രതിഷേധ ശ്രമദാനമെന്ന് ഭാരവാഹികൾ പറഞ്ഞു.\nമുൻ വർഷത്തെ സംസ്ഥാന ബജറ്റിൽ ഇതേ റോഡ് കടന്നുപോകുന്ന മൂലമറ്റം മുതൽ കോട്ടമല വരെയുള്ള ഭാഗത്തെ നിർമാണത്തിനായി മുപ്പതുകോടി രൂപ വകയിരുത്തിയിരുന്നു. എന്നാൽ നിർമാണം തുടങ്ങിയില്ല.\nഇതിനിടെ കഴിഞ്ഞ കാലവർഷത്തിൽ റോഡിൻറെ പലഭാഗങ്ങളും തകർന്നു. ടാറിങ് ഇളകിയും റോഡ് ഇടിഞ്ഞും പലയിടത്തും വാഹന ഗതാഗതം അസാധ്യമായി. ടാക്സിവാഹനങ്ങൾ പലതും ഇവിടേക്ക് ഓട്ടം പോകാത്ത അവസ്ഥയിലാണ്. ഇതേ തുടർന്ന് വിദ്യാർഥികളടക്കമുള്ളവർ കിലോമീറ്ററുകളോളം കാൽനടയായാണ് ഇതുവഴി യാത്രചെയ്യുന്നത്.\nഇക്കാര്യം ഉന്നത ഉദ്യോഗസ്ഥരുടെയും ജനപ്രതിനിധികളുടെയും ശ്രദ്ധയിൽപ്പെടുത്തിയെങ്കിലും ബജറ്റ് പ്രഖ്യാപനം യാഥാർഥ്യമാക്കാൻ ആരും തയ്യാറായില്ല. ഇതോടെയാണ് താത്കാലിക പരിഹാരമെന്നനിലയിൽ റോഡിലെ പൂർണമായും തകർന്നഭാഗം മണ്ണിട്ട് ഗതാഗതയോഗ്യമാക്കാൻ ഇറങ്ങിയതെന്ന് നേതാക്കൾ പറഞ്ഞു. ഭാരവാഹികളായ ഡി.രാജീവ്, സുകുമാരൻ കളപുരയ്ക്കൽ, മനോജ് പുളിക്കൽ, ഗോപൻ മുതുകാപുറം, വിഷ്ണു, പഞ്ചായത്തംഗങ്ങളായ രമാ രാജീവ്, ബിജി വേലുക്കുട്ടൻ എന്നിവർ നേതൃത്വം നൽകി.\nഅടിമാലി: അമ്പഴച്ചാൽ പുഴയിൽ വൈദ്യുതി ബോർഡ് തള്ളിയ പാറമക്ക് നാട്ടുകാരുടെ പരാതിയെ തുടർന്ന് ..\nസർക്കാരിന്റെ തടി, വെട്ടോട് വെട്ട്... പക്ഷേ, പിടിവീണു


പഴയവാഹനങ്ങള് നിരത്തിലിറക്കിയാല് ഗതാഗതവകുപ്പ് പിടിച്ചെടുക്കും\nHomeVehiclesപഴയവാഹനങ്ങള് നിരത്തിലിറക്കിയാല് ഗതാഗതവകുപ്പ് പിടിച്ചെടുക്കും\nന്യൂഡല്‍ഹി: പതിനഞ്ചുവര്‍ഷം പഴക്കമുള്ള ഡീസല് വാഹനത്തിന്റെ ഉടമയാണോ നിങ്ങള്? വൈകാതെ നിങ്ങളെതേടി ഗതാഗത വകുപ്പിലെ ഒരു ഉദ്യോഗസ്ഥന് എത്തും. ജനവാസ കേന്ദ്രങ്ങളിലെത്തി ബോധവത്കരണം നടത്തി, 15 വര്‍ഷത്തിലേറെ പഴക്കമുള്ള ഡീസല് വാഹനങ്ങള് ഒഴിവാക്കുന്നതിന് പ്രേരിപ്പിക്കുകയാണ് ലക്ഷ്യം.\nപഴക്കമേറിയ വാഹനങ്ങള് രാജ്യത്തെ നിരത്തില് നിന്ന് പൂര്‍ണമായും ഒഴിവാക്കാന് ലക്ഷ്യമിട്ട് നടത്തുന്ന ബോധവത്കരണം ആദ്യം തുടങ്ങുന്നത് ഡല്‍ഹിയില്‍നിന്നാണ്. ഡല്‍ഹിയില് ഇതിനകം 15 വര്‍ഷം പഴക്കമുള്ള രണ്ടു ലക്ഷത്തിലേറെ ഡീസല് വാഹനങ്ങളുടെ രജിസ്‌ട്രേഷന് റദ്ദാക്കിയതായി ഗതാഗതവകുപ്പ് അറിയിച്ചു.\nഗതാഗത വകുപ്പിലെ ആള്‍ക്ഷാമം മൂലം ആദ്യഘട്ടത്തില് നഗരസഭകളിലെ പഴയ വാഹനങ്ങള് അന്വേഷിച്ചിറങ്ങാനാണ് തീരുമാനം. നഗരസഭകളുടെ നിരത്തുകളില് പഴയ വാഹനങ്ങള് കണ്ടാല് പിടിച്ചെടുക്കും. ഇരുചക്ര വാഹനങ്ങള്, മുചക്ര വാഹനങ്ങള്, കാറുകള് എന്നിവയെല്ലാം പിടിച്ചെടുക്കാനാണ് തീരുമാനം. സ്വകാര്യ വാഹനങ്ങളും വാണിജ്യ വാഹനങ്ങളും ഉള്‍പ്പടെ പിടികൂടും. പ്രത്യേകം തയ്യാറാക്കിയ സോഫ്റ്റ് വെയര് ഉപയോഗിച്ചായിരിക്കും വാഹനങ്ങളുടെ രജിസ്‌ട്രേഷന് വിവരങ്ങള് കണ്ടെത്തുക.


സംസ്ഥാനത്ത് ഇന്ന് 5420 പേർക്ക് കൊവിഡ്, 5149 പേർക്ക് രോഗമുക്തി; കർശന മുന്നറിയിപ്പുകളുമായി മുഖ്യമന്ത്രി | cm pinarayi vijayan press meet covid updates\nസംസ്ഥാനത്ത് ഇന്ന് 5420 പേർക്ക് കൊവിഡ്, 5149 പേർക്ക് രോഗമുക്തി; കർശന മുന്നറിയിപ്പുകളുമായി മുഖ്യമന്ത്രി\nThiruvananthapuram, First Published Nov 24, 2020, 6:01 PM IST\n4693 പേർക്ക് സമ്പർക്കത്തിലൂടെയാണ് രോഗബാധ ഉണ്ടായത്. ഉറവിടം അറിയാത്ത 592 പേരുണ്ട്. രോഗം സ്ഥിരീകരിച്ചവരിൽ 52 പേർ ആരോഗ്യപ്രവർത്തകരാണ്.\nതിരുവനന്തപുരം: സംസ്ഥാനത്ത് ഇന്ന് 5420 പേർക്ക് കൊവിഡ് സ്ഥിരീകരിച്ചതായി മുഖ്യമന്ത്രി പിണറായി വിജയൻ വാർത്താ സമ്മേളനത്തിൽ അറിയിച്ചു. 4693 പേർക്ക് സമ്പർക്കത്തിലൂടെയാണ് രോഗബാധ ഉണ്ടായത്.\nമലപ്പുറം 852, എറണാകുളം 570, തൃശൂര് 556, കോഴിക്കോട് 541, കൊല്ലം 462, കോട്ടയം 461, പാലക്കാട് 453, ആലപ്പുഴ 390, തിരുവനന്തപുരം 350, കണ്ണൂര് 264, പത്തനംതിട്ട 197, ഇടുക്കി 122, വയനാട് 103, കാസര്‍ഗോഡ് 99 എന്നിങ്ങനേയാണ് ജില്ലകളില് ഇന്ന് രോഗ ബാധ സ്ഥിരീകരിച്ചത്. കഴിഞ്ഞ 24 മണിക്കൂറിനിടെ 59,983 സാമ്പിളുകളാണ് പരിശോധിച്ചത്. ടെസ്റ്റ് പോസിറ്റിവിറ്റി നിരക്ക് 9.04 ആണ്. റുട്ടീന് സാമ്പിള്, സെന്റിനല് സാമ്പിള്, സിബി നാറ്റ്, ട്രൂനാറ്റ്, പി.ഒ.സി.ടി. പി.സി.ആര്., ആര്.ടി. എല്.എ.എം.പി., ആന്റിജന് പരിശോധന എന്നിവ ഉള്‍പ്പെടെ ഇതുവരെ ആകെ 59,52,883 സാമ്പിളുകളാണ് പരിശോധനയ്ക്കായി അയച്ചത്. 24 മരണങ്ങളാണ് ഇന്ന് കോവിഡ്-19 മൂലമാണെന്ന് സ്ഥിരീകരിച്ചത്. ഇതോടെ ആകെ മരണം 2095 ആയി. ഇത് കൂടാതെ ഉണ്ടായ മരണങ്ങള് എന്‍ഐവി ആലപ്പുഴയിലെ പരിശോധനയ്ക്ക് ശേഷം സ്ഥിരീകരിക്കുന്നതാണ്.\nഇന്ന് രോഗം സ്ഥിരീകരിച്ചവരില് 83 പേര് സംസ്ഥാനത്തിന് പുറത്ത് നിന്നും വന്നവരാണ്. 4693 പേര്‍ക്ക് സമ്പര്‍ക്കത്തിലൂടെയാണ് രോഗം ബാധിച്ചത്. 592 പേരുടെ സമ്പര്‍ക്ക ഉറവിടം വ്യക്തമല്ല. മലപ്പുറം 796, എറണാകുളം 447, തൃശൂര് 542, കോഴിക്കോട് 487, കൊല്ലം 459, കോട്ടയം 459, പാലക്കാട് 234, ആലപ്പുഴ 372, തിരുവനന്തപുരം 265, കണ്ണൂര് 209, പത്തനംതിട്ട 145, ഇടുക്കി 93, വയനാട് 92, കാസര്‍ഗോഡ് 93 എന്നിങ്ങനേയാണ് സമ്പര്‍ക്കത്തിലൂടെ രോഗം ബാധിച്ചത്. 52 ആരോഗ്യ പ്രവര്‍ത്തകര്‍ക്കാണ് രോഗം ബാധിച്ചത്.\nരോഗം സ്ഥിരീകരിച്ച് ചികിത്സയിലായിരുന്ന 5149 പേരുടെ പരിശോധനാഫലം നെഗറ്റീവ് ആയി. തിരുവനന്തപുരം 441, കൊല്ലം 97, പത്തനംതിട്ട 100, ആലപ്പുഴ 254, കോട്ടയം 463, ഇടുക്കി 49, എറണാകുളം 450, തൃശൂര് 924, പാലക്കാട് 443, മലപ്പുറം 617, കോഴിക്കോട് 782, വയനാട് 111, കണ്ണൂര് 317, കാസര്‍ഗോഡ് 101 എന്നിങ്ങനേയാണ് പരിശോധനാ ഫലം ഇന്ന് നെഗറ്റീവായത്. ഇതോടെ 64,412 പേരാണ് രോഗം സ്ഥിരീകരിച്ച് ഇനി ചികിത്സയിലുള്ളത്. 5,05,238 പേര് ഇതുവരെ കോവിഡില് നിന്നും മുക്തി നേടി. ഇന്ന്4പുതിയ ഹോട്ട് സ്‌പോട്ടുകളാണുള്ളത്. പാലക്കാട് ജില്ലയിലെ ആനങ്ങാനാടി (കണ്ടെന്‍മെന്റ് സോണ് വാര്‍ഡ് 12), പട്ടിത്തറ (16), കോട്ടയം ജില്ലയിലെ അയര്‍കുന്നം (2), പത്തനംതിട്ട ജില്ലയിലെ പ്രമദം (സബ് വാര്‍ഡ് 11) എന്നിവയാണ് പുതിയ ഹോട്ട് സ്‌പോട്ടുകള്.4പ്രദേശങ്ങളെ ഹോട്ട് സ്‌പോട്ടില് നിന്നും ഒഴിവാക്കിയിട്ടുണ്ട്. ഇതോടെ ആകെ 556 ഹോട്ട് സ്‌പോട്ടുകളാണുള്ളത്.\nഇപ്പോഴത്തെ സാഹചര്യം കൊവിഡ് രോഗബാധിതരുടെ എണ്ണം കുറയുന്നതാണ്. മഹാമാരി ലോകത്ത് മറ്റ് പ്രദേശങ്ങളിൽ വ്യാപിച്ചത് എങ്ങിനെയെന്ന അനുഭവം പ്രധാനമാണ്. പലയിടത്തും ഒന്നാം തരംഗത്തിന് ശേഷം രണ്ടാമതും മൂന്നാമതും വ്യാപനമുണ്ടായി. ഇത് രൂക്ഷവുമായിരുന്നു. രോഗികളുടെ എണ്ണം കുറയുന്ന ഘട്ടത്തിൽ ജാഗ്രതയിൽ വീഴ്ച സംഭവിക്കുന്നതും ആളുകൾ അടുത്ത് ഇടപഴകുമ്പോഴുമാണ് രോഗം ഉച്ഛസ്ഥായിയിൽ എത്തുന്നത്. അതുകൊണ്ട് ജനം ശ്രദ്ധ കൈവിടരുത്.\nയൂറോപ്പിലും അമേരിക്കയിലുമുണ്ടായ രണ്ടാം തരംഗത്തിന്റെ പഠനത്തിൽ, രോഗവ്യാപനത്തിന്റെ പ്രധാന ഉറവിടം ഭക്ഷണശാലകളും പബുകളുമാണ്. ഈ ഘട്ടത്തിൽ കേരളത്തിൽ വലിയ ശ്രദ്ധ കൊടുക്കണം. നിയന്ത്രണങ്ങളും മുൻകരുതലും പാലിക്കാതെ വലിയ ഹോട്ടലുകളും വഴിയോര ഭക്ഷണശാലകളും പ്രവർത്തിക്കുന്നു. അവർക്കെതിരെ നടപടിയെടുക്കും.\nഅടച്ചിട്ട എസി മുറികളിൽ അകലമില്ലാതെ ആളുകൾ തിങ്ങിനിറഞ്ഞ് ഇരിക്കരുത്. ഹോട്ടലുകളിൽ ആളുകൾ തിങ്ങിനിറയാതെ കട നടത്തിപ്പുകാർ നോക്കണം. വഴിയോര ഭോജനശാലകൾക്ക് മുന്നിൽ ആൾക്കൂട്ടം പാടില്ല.ഏറ്റവും കൂടുതൽ ഭക്ഷണ ശാലകളുള്ള സ്ഥലമാണ് കേരളം. അടുത്ത തരംഗത്തിന്റെ കേന്ദ്രമായി ഹോട്ടലുകൾ മാറിയേക്കും. അതിന് ഇടവരുത്തരുത്. ജാഗ്രതയോടെ മാത്രമേ ഹോട്ടലുകൾ നടത്താനും അവിടം സന്ദർശിക്കാനും പോകാവൂ. പ്രായാധിക്യവും മറ്റ് രോഗാവസ്ഥയും ഉള്ളവരിലാണ് രോഗം മാരകമാവുന്നത്. ഇത് കരുതലോടെ മുന്നോട്ട് കൊണ്ടുപോകണം. എല്ലാവരും ഇത് ശ്രദ്ധിക്കണം.\nതെരഞ്ഞെടുപ്പ് പ്രചാരണം നടക്കുമ്പോൾ ഇക്കാര്യം എല്ലാ പ്രവർത്തകരും പ്രത്യേക കരുതലോടെ ശ്രദ്ധിക്കണം. ആശുപത്രി വാസങ്ങളും മരണങ്ങളും കുറയ്ക്കുന്നതിന് ഈ കരുതൽ സഹായകരമാകും. രോഗികളുടെ എണ്ണം കുറയുന്ന സാഹചര്യം ഉണ്ടായാൽ പൊതുപരീക്ഷയിലൂടെ മൂല്യനിർണയം നടത്തുന്ന ഉയർന്ന ക്ലാസുകളിലെ കുട്ടികൾക്കായി വിദ്യാഭ്യാസ സ്ഥാപനങ്ങൾ തുറക്കുന്ന കാര്യം വിദഗ്ദ്ധരുമായി വിശദമായി ചർച്ച ചെയ്ത് തീരുമാനിക്കും. ഉടനടി തീരുമാനം എടുക്കില്ല.\nഔദ്യോഗിക കണക്ക് പ്രകാരം സംസ്ഥാനത്ത് അഞ്ച് ലക്ഷത്തിലേറെ പേർക്ക് കൊവിഡ് ബാധയുണ്ടായി. നിശ്ചിത ശതമാനം രോഗികളിൽ കൊവിഡ് നെഗറ്റീവായ ശേഷവും ശാരീരിക വിഷമതകളുണ്ട്. രോഗം ശക്തമായവരിലാണ് ഈ ബുദ്ധിമുട്ട്. പല അവയവങ്ങൾക്കും സംഭവിച്ച ആഘാതങ്ങളാണ് ഇതിന് കാരണം. അവയുടെ കേടുപാട് പരിഹരിച്ച് പൂർവ സ്ഥിതിയിലാകാൻ സമയം എടുക്കും. രോഗം മാറിയാലും നല്ല ഭക്ഷണവും കൃത്യമായ ഉറക്കവും പാലിച്ച് വിശ്രമിക്കണം. ആരോഗ്യം വീണ്ടെടുത്ത ശേഷമേ ജോലിക്ക് പോകാവൂ.\nതീർത്ഥാടന കേന്ദ്രങ്ങളിലെ കൊവിഡ് നിയന്ത്രണം ആരോഗ്യമേഖലയിലെ വിദഗ്ദ്ധരോട് ചർച്ച ചെയ്താണ് എടുത്തത്. രോഗവ്യാപനം ഇല്ലാതെ തീർത്ഥാടനം ഒരുക്കാനാണ് ശ്രമം. തീർത്ഥാടകർ മുൻകരുതലിനോട് പൂർണമായും സഹകരിക്കണം. രോഗം വ്യാപിക്കാതെ ശ്രദ്ധിക്കണം. രോഗം പടരാതിരിക്കാൻ മാസ്ക് കൃത്യമായി ധരിക്കണം. സ്നാന ഘട്ടങ്ങളിൽ കൂട്ടമായി കുളിക്കുന്നതിന് നിയന്ത്രണം ഏർപ്പെടുത്തിയത് ഇതുകൊണ്ടാണ്. അന്നദാനം ശാരീരിക അകലം പാലിച്ച് നടത്താനും ശ്രമം നടക്കുന്നുണ്ട്. ശബരിമല തീർത്ഥാടകർ മറ്റ് പ്രദേശങ്ങളിൽ നിന്ന് വന്നവരുമായി ഇടകലരാതെ ഇരിക്കാൻ ശ്രമിക്കണം. കൊവിഡ് ബാധ മാറിയ ശേഷം വരുന്നവർ ലക്ഷണങ്ങൾ പൂർണമായും മാറി ആരോഗ്യം വീണ്ടെടുത്ത ശേഷമേ വരാവൂ.\nനെഗറ്റീവ് സർട്ടിഫിക്കറ്റുള്ളവർക്കാണ് നിലവിൽ പ്രവേശനം. നിലക്കലിൽ നടന്ന ടെസ്റ്റുകളുടെ ഫലം പരിശോധിക്കുമ്പോൾ ആയിരത്തിൽ അഞ്ച് പേർക്കാണ് രോഗബാധ കണ്ടെത്തിയത്. ഇത് ശബരിമല തീർത്ഥാടനം സുരക്ഷിതമായി നടത്താമെന്ന ആത്മവിശ്വാസം നൽകുന്നു.\nഇന്ന് പ്രധാനമന്ത്രി മുഖ്യമന്ത്രിമാരുമായി യോഗം നടത്തി. കൊവിഡിൽ കേരളം സ്വീകരിച്ച നടപടികൾ വിശദീകരിച്ചു. തദ്ദേശ സ്ഥാപനങ്ങളെയും സർക്കാർ വകുപ്പുകളെയും ഏകോപിപ്പിച്ച് സർക്കാർ നടത്തുന്ന പ്രതിരോധം ഫലപ്രദമാണ്. സിഎഫ്എൽടിസികൾ വ്യാപകമായി തുറന്നത് ആശുപത്രിക്ക് മേലുള്ള സമ്മർദ്ദം കുറയ്ക്കാനായി. നിലവിൽ ആശുപത്രികളിലെ കിടക്കകൾക്ക് പുറമെ 120000 കിടക്കകൾ പുതുതായി ഏർപ്പെടുത്തി. ഒക്ടോബർ രണ്ടാം വാരത്തിന് ശേഷം പുതിയ രോഗികളുടെ എണ്ണം കുറയുന്നു. ഇതുവരെ 5.66 ലക്ഷം പേർ കൊവിഡ് ബാധിതരായി.5ലക്ഷം പേർ രോഗമുക്തരായി. രോഗമുക്തി നിരക്ക് കേരളത്തിൽ ഉയരുന്നുണ്ട്. മരണ നിരക്ക് 0.4 ശതമാനത്തിൽ താഴെയെത്തി.\nസംസ്ഥാനത്തെ സാമ്പത്തിക പ്രയാസം കണക്കിലെടുത്ത് ജിഎസ്‌ടി നഷ്ടപരിഹാരം നൽകുന്നതിലെ കാലതാമസം ഒഴിവാക്കാൻ ആവശ്യപ്പെട്ടു. 15ാം ധനകാര്യ കമ്മീഷന്റെ നിർദ്ദേശം സംസ്ഥാന താത്പര്യം കണ്ടാവണം. ദുരിതാശ്വാസ നിധി വിനിയോഗിക്കുന്നതിന് കൂടുതൽ ഇളവ് വേണം.\nകിഫ്ബി: മുഖ്യമന്ത്രിയുടെ വിശദീകരണം\nസംസ്ഥാനത്തിന്റെ വികസന കാര്യത്തിൽ പ്രധാന പങ്ക് വഹിക്കുന്നതാണ് കിഫ്ബി. ഇതുമായി ബന്ധപ്പെട്ട ചില പ്രശ്നങ്ങളുണ്ട്. ചില വാദങ്ങൾ ചിലർ ഉയർത്താൻ ശ്രമിക്കുന്നു. ധനകാര്യ മന്ത്രി വിശദമായി കാര്യങ്ങൾ വ്യക്തമാക്കിയതാണ്. ആവർത്തിച്ച് പറയാനുള്ളത്, കിഫ്ബിയെ തകർക്കാനുള്ള നിലപാട് നാട് അംഗീകരിക്കില്ല. കേരളത്തിന്റെ വികസനം തകർക്കാനുള്ള ആസൂത്രിത ശ്രമത്തിന്റെ ഭാഗമാണത്. സാധാരണ കരട് റിപ്പോർട്ടിൽ പറയാത്ത കാര്യങ്ങൾ സിഎജിയുടെ അന്തിമ റിപ്പോർട്ടിൽ ഉണ്ടാകാറില്ല. അങ്ങിനെ ഉണ്ടായത് സംസ്ഥാനത്തെ വികസന പ്രവർത്തനങ്ങളെയും സർക്കാരിനെയും അട്ടിമറിക്കാൻ ശ്രമിക്കുന്ന അന്വേഷണ ഏജൻസികൾക്ക് പിന്നാലെ സിഎജിയും വന്നു. ഇതിനൊന്നും വഴങ്ങുന്ന പ്രശ്നമേയില്ല.\nകിഫ്ബി ഈ എൽഡിഎഫ് സർക്കാർ സ്ഥാപിച്ചതല്ല. 1999 ൽ അന്നത്തെ ഇടത് സർക്കാരാണ് ഇത് സ്ഥാപിച്ചത്. അന്ന് മുതൽ 2016 വരെ കിഫ്ബി മൂന്ന് തവണ ധനസമാഹരണം നടത്തിയിട്ടുണ്ട്. ഒരു തവണ ഇടത് സർക്കാരിന്റെ കാലത്തും രണ്ട് തവണ പിന്നീട് വന്ന യുഡിഎഫ് സർക്കാരിന്റെ കാലത്താണ്. 1999ലാണ് ആദ്യമായി കടം എടുത്തത്. അന്ന് 13.25 ശതമാനം പലിശയായിരുന്നു. 507.06 കോടി എടുത്തു. പിന്നീട് 2002 ൽ 10.05 ശതമാനം പലിശക്ക് 10.74 കോടി എടുത്തു. 2003 ൽ 11 ശതമാനം പലിശക്ക് 505.91 കോടി എടുത്തു. അന്ന് കടമെടുത്ത പണം സംസ്ഥാന ട്രഷറിയിൽ ഇടാമായിരുന്നു. അന്നത്തെ സാമ്പത്തിക പ്രതിസന്ധിയെ തുടർന്ന് സർക്കാരിന്റെ ദൈനംദിന ചെലവിനായിഈ തുക ചെലവാക്കി. അതുകൊണ്ട് കിഫ്ബി പദ്ധതികൾ നടപ്പാക്കാൻ കഴിഞ്ഞില്ല.\nഇപ്പോൾ കിഫ്ബി സിഎജി ഓഡിറ്റിന് വിധേയമായ സ്ഥാപനമാണ്. അല്ലെന്നത് വ്യാജപ്രചാരണമാണ്. ഒരു സ്ഥാപനം അതിന്റെ വാർഷിക ചെലവിന്റെ 75 ശതമാനം, കുറഞ്ഞത് 25 ലക്ഷം രൂപ സഹായമായി സർക്കാർ ഖജനാവിൽ നിന്നും കിട്ടുന്നുവെങ്കിൽ സിഎജി ഓഡിറ്റിന് വിധേയമാണ്. അതിന് ആരുടെയും അനുവാദം വേണ്ട. ഇത് പ്രകാരം ഈ സർക്കാരിന്റെ കാലത്ത് നാല് തവണ ഓഡിറ്റ് നടന്നിട്ടുണ്ട്. ഇത് വ്യക്തമായപ്പോ പുതിയ വാദമാണ് ചിലർ ഉയർത്തുന്നത്.\nകിഫ്ബിയുടെ വാർഷിക ചെലവ് ഇനിയും ഉയരുമല്ലോ. അപ്പോൾ 75 ശതമാനം വരവ് സർക്കാരിൽ നിന്നാവില്ലല്ലോ. അപ്പോ സിഎജി ഓഡിറ്റിൽ നിന്ന് പുറത്താകുമല്ലോ. ഒരിക്കൽ തുടങ്ങിയാൽ ശതമാന കണക്കിൽ താഴ്ന്നാലും തുടർന്നും ഈ ഓഡിറ്റ് തുടരാം. അത് കഴിഞ്ഞാൽ സിഎജി ഓഡിറ്റ് തുടരണമെന്ന് സർക്കാരിന് സിഎജിയോട് ആവശ്യപ്പെടാം. ഇത് വ്യക്തമാക്കി സർക്കാർ നേരത്തെ കത്ത് നൽകി. ഓഡിറ്റിന് തടസമില്ല. തുടർന്നുള്ല വർഷങ്ങളിൽ കിഫ്ബി നിർജീവമായി. 2014-15 ലാണ് അടിസ്ഥാന സൗകര്യ വികസനത്തിന് ഫണ്ട് സ്വരൂപിക്കാൻ തീരുമാനമായത്. ഈ ശ്രമം തുടങ്ങും മുൻപ് ഭരണം മാറി. 2016 ൽ ഇടത് സർക്കാർ അധികാരത്തിലെത്തി. ഈ സർക്കാർ പോരായ്മകൾ തിരിച്ചറിഞ്ഞു.\nസമഗ്രമായ മാറ്റങ്ങൾ നടപ്പാക്കി. ആധുനിക വിപണിയിലെ സാധ്യതകൾ ഉപയോഗപ്പെടുത്താനുള്ള പരിഷ്കാരങ്ങൾ 2016 ലെ ഭേദഗതി ആക്ടിൽ കൊണ്ടുവന്നു. അതിപ്രഗത്ഭമായ ബോർഡാണ് കിഫ്ബിയെ നിയന്ത്രിക്കുന്നത്. ദേശീയ-അന്തർ ദേശീയ തലങ്ങളിൽ പ്രാവീണ്യമുള്ള സ്വതന്ത്ര അംഗങ്ങളും സർക്കാർ പ്രതിനിധികളും തുല്യ അനുപാതത്തിൽ ഉൾപ്പെട്ടതാണ് കിഫ്ബി ബോർഡ്.\nശക്തമായ നിയന്ത്രണ സംവിധാനമാണ് കിഫ്ബിക്ക് ഉള്ളത്. പഴയ കിഫ്ബിയിൽ, സമാഹരിച്ച പണം വകമാറ്റി സർക്കാരിന്റെ ദൈനംദിന ചെലവിന് ഉപയോഗിച്ചിരുന്നു. ഇതിന് പരിഹാരമായി ഭേദഗതിയിലൂടെ സമാഹരിക്കപ്പെട്ട പണം സർക്കാർ ഖജനാവിൽ നിന്ന് മാറ്റി. വിവേകപൂർണമായ നടപടിയായിരുന്നു ഇത്. നിക്ഷേപകരുടെ ആത്മവിശ്വാസം വർധിപ്പിക്കുന്നതിനായി മോട്ടോർ വെഹികിൾ ടാക്സിന്റെ 50 ശതമാനവും പെട്രോളിയം സെസും കിഫ്ബിക്ക് അനുവദിച്ചു. ഇതാണ് കിഫ്ബിയുടെ പ്രധാന മാറ്റം. ഇതുമായി ബന്ധപ്പെട്ട ഭേദഗതി നിയമം ഐകകണ്ഠേനയാണ് സഭ പാസാക്കിയത്.\nമുൻ സിഎജി ആയ വിനോദ് റോയിയാണ് എഫ് ടാക് ചെയർമാൻ. ഓരോ ആറ് മാസം കൂടുമ്പോഴും വിശ്വാസ്യതാ സർട്ടിഫിക്കറ്റ് നൽകുകയാണ് എഫ് ടാകിന്റെ ചുമതല. കിഫ്ബിയിൽ വരുന്ന പദ്ധതികൾ ബജറ്റിലൂടെ നിയമസഭയിൽ അവതരിപ്പിക്കുന്നവയാണ്. ബജറ്റിൽ പ്രഖ്യാപിക്കാത്ത പദ്ധതികൾ മന്ത്രിസഭയുടെ അനുമതിയോടെയാണ് കിഫ്ബിയുടെ പരിഗണനയിൽ വരുന്നത്. ഇതല്ലാത്ത ഒരു പദ്ധതിയും ഇല്ല.\nകേരളത്തിലെ എല്ലാ നിയോജക മണ്ഡലങ്ങളിലും കിഫ്ബിയുടെ സ്പർശമുണ്ട്. 2020 ലെ സമ്പൂർണ ഓഡിറ്റ് സിഎജി പുറത്തിറക്കി. എട്ട് മാസത്തെ ഓഡിറ്റിനുള്ള എല്ലാ സൗകര്യവും കിഫ്ബി സിഎജിക്ക് ചെയ്തുകൊടുത്തിരുന്നു. ലോക്ക്ഡൗണിൽ പോലും ഓഡിറ്റ് നടന്നു. എക്സിറ്റ് മീറ്റിന് ശേഷവും സിഎജി കിഫ്ബി ഫയലുകൾ ഓൺലൈനായി പരിശോധിച്ചു. അതും അനുവദിച്ചു. നാടിനെ തകർക്കാമെന്നും വികസന പ്രവർത്തനം തടയാമെന്നും ധരിക്കുന്നവർക്ക് വഴങ്ങില്ല. ഈ നാടിന്റെ മുന്നേറ്റം കിഫ്ബി വഴി ഉണ്ടായതാണ്. അതാണ് അട്ടിമറിക്കുന്നത്. അപവാദം പ്രവചിക്കുന്നവർ നാട് നശിച്ചുകാണാൻ ആഗ്രഹിക്കുന്നവർ. അവർ ശത്രുക്കളാണ്. അവർക്ക് വഴങ്ങില്ല. പ്രതിപക്ഷ നേതാവ് എതിത്താലും ഹരിപ്പാടെ കിഫ്ബി വികസന പദ്ധതികൾ ഉപേക്ഷിക്കില്ല. ഞങ്ങൾ നാടിനെയും ജനത്തെയും കാണുന്നു. സാമ്പത്തിക പ്രതിസന്ധിയുടെയും വെല്ലുവിളിയുടെയും മുന്നിൽ നിസഹായരായി നിൽക്കാനല്ല ജനം ഞങ്ങളെ തെരഞ്ഞെടുത്തത്. നാട് മുരടിക്കാതെ വികസനം സാധ്യമാക്കാനുള്ള ഉപാധിയാണ് കിഫ്ബി. അത് ഈ നാടിന്റെ ആവശ്യമാണ്.\nകേരളം പൊലീസ്ക് ആക്ട് ഓർഡിനൻസ് പിൻവലിക്കാൻ ശുപാർശ: മുഖ്യമന്ത്രി\nഇന്ന് മന്ത്രിസഭാ യോഗം ചേർന്നു. 118 എ വകുപ്പ് കൂട്ടിച്ചേർത്ത് പുറപ്പെടുവിച്ച ഓർഡിനൻസ് പിൻവലിക്കാൻ മന്ത്രിസഭാ യോഗം ഗവർണറോട് ആവശ്യപ്പെടാൻ തീരുമാനിച്ചു.വ്യാജ വാർത്തകളും വിദ്വേഷവും പ്രചരിപ്പിക്കുന്നത് തടയാനാണ് ഈ നിയമ ഭേദഗതി കൊണ്ടുവന്നത്. വിവിധ വിഭാഗങ്ങളിൽ നിന്ന് ഈ നിയമ ഭേദഗതിയെ കുറിച്ച് ആശങ്ക ഉയർന്നു. ഭേദഗതി പൊലീസിന് അമിതാധികാരം നൽകുമെന്നും ദുരപയോഗം ചെയ്യുമെന്ന അഭിപ്രായവും സർക്കാർ മുഖവിലയ്ക്ക് എടുത്തു. സംശയങ്ങളും ആശങ്കകളും ബാക്കിനിൽക്കുന്ന സാഹചര്യത്തിൽ നിയമ ഭേദഗതി പിൻവലിക്കാനാണ് തീരുമാനിച്ചത്.\nഭേദഗതി കൊണ്ടുവരാൻ ഇടയാക്കിയ സംഭവങ്ങൾ ആരും മറന്നുകാണില്ല. അന്നെല്ലാം ചൂണ്ടിക്കാണിച്ചത് നിയമത്തിന്റെ അപര്യാപ്തതയായിരുന്നു. അതുകൊണ്ട് ആളുകൾ നിയമം കൈയ്യിലെടുക്കുന്ന സാഹചര്യം ഉണ്ടാവുന്നു, ഇതൊഴിവാക്കണം എന്നൊക്കെ മാധ്യമങ്ങൾ അടക്കം ചർച്ച ചെയ്യുകയും അഭിപ്രായം പ്രകടിപ്പിക്കുകയും. മാധ്യമ മേധാവിമാരുടെ യോഗത്തിലും ഈ അഭിപ്രായം ഉയർന്നു. നൂറ് കണക്കിന് ഉദാഹരണങ്ങൾ നാടിന്റെ മുന്നിലുണ്ട്. സ്ത്രീകളെ അധിക്ഷേപിക്കുക, അപകീർത്തി പെടുത്താൻ ശ്രമിക്കുക, ട്രാൻസ്ജെന്റേർസിനെ അധിക്ഷേപിക്കുക എന്നൊക്കെയുണ്ടായി. ഇത് തടയണമെന്ന ആവശ്യം പ്രതിപക്ഷത്ത് നിന്നടക്കം ഉയർന്നു. ഇത്തരം ചില സംഭവങ്ങളുടെ ഭാഗമായി ആത്മഹത്യ പോലും ഉണ്ടാകുന്ന നില നാട്ടിലുണ്ടായി.\nജീവിതം താറുമാറായ ചില സംഭവങ്ങളുണ്ട്. ഫോട്ടോയും വീഡിയോയും എഡിറ്റ് ചെയ്ത് മോശമായി പ്രചരിപ്പിക്കപ്പെട്ടതിന്റെ ഭാഗമായി ജീവിതം നഷ്ടപ്പെട്ടവർ അടക്കം ഉണ്ടായി. പ്രതിപക്ഷ നേതാവടക്കം ഇത്തരം വിഷയങ്ങൾ ചൂണ്ടിക്കാട്ടി സംസാരിച്ചു. മാധ്യമ മേധാവികളെ ഒരു പ്രത്യേക വിഷയത്തിൽ ഒരു ഘട്ടത്തിൽ വിളിച്ച് ആലോചിച്ചു. അന്ന് ഏറ്റവും പ്രധാനപ്പെട്ട നിർദ്ദേശമായി വന്നത് ഇതായിരുന്നു.\nഈ അഭിപ്രായം പരിഗണിച്ചാണ് നിയമ ഭേദഗതി തയ്യാറാക്കിയത്. നിയമം നിലവിൽ വന്നപ്പോൾ അത് ദുരുപയോഗിക്കാൻ സാധ്യതയുണ്ടെന്ന് ഇടത് സർക്കാരിനെ പിന്തുണച്ചവരടക്കം ഉണ്ടായിരുന്നു. മാധ്യമ മേധാവികളുടെ യോഗത്തിൽ ഈ ആവശ്യം ഉന്നയിച്ചവർ അവരുടെ മാധ്യമങ്ങളിൽ മുഖപ്രസംഗങ്ങളിൽ നിയമത്തെ വിമർശിച്ചു. സർക്കാരെന്ന നിലയിൽ ആശങ്ക പരിഗണിക്കാതെ കഴിയില്ല. ഏതെങ്കിലും പൊതു അഭിപ്രായത്തെ വിലക്കുകയോ മാധ്യമത്തെ തടുത്ത് നിർത്തുന്നതും സർക്കാരിന്റെ ലക്ഷ്യമല്ല. ഇടത് സർക്കാർ അധികാരത്തിലുള്ളപ്പോവും ഇല്ലാത്തപ്പോഴും തുടർച്ചയായി എതിർത്ത കുറേ മാധ്യമങ്ങൾ കേരളത്തിലുണ്ടായിട്ടുണ്ട്. ഏതെങ്കിലും ഇടത് സർക്കാർ ഏതെങ്കിലും ശത്രുതാ പരമായ നിലപാട് മാധ്യമങ്ങളോട് സ്വീകരിച്ചിട്ടില്ല. ഇനിയും ചെയ്യില്ല.\nമാധ്യമങ്ങളുടെ വിമർശനം ശത്രുതാ പരമല്ല. മാധ്യമങ്ങളുടെ ചില വിമർശനം തെറ്റായാലും ശത്രുതാപരമായ നിലപാട് സ്വീകരിച്ചിട്ടില്ല. നിയമം സദുദ്ദേശത്തോടെ ഉണ്ടാക്കിയതാണ്. ദുരുപയോഗം ചെയ്യപ്പെടുമെന്ന് സർക്കാരിനൊപ്പമുള്ളവർ അടക്കം അഭിപ്രായപ്പെട്ടപ്പോൾ ഏറ്റവും അടുത്ത അവസരത്തിൽ തന്നെ അത് പിൻവലിക്കാനുള്ള ഓർഡിനൻസും ഇറക്കി.\nLast Updated Nov 24, 2020, 7:01 PM IST


V Muraleedharan slams state government over Mathayi's custody death | 21 ദിവസമായി മത്തായിയുടെ മൃതദേഹം മോ‍ർച്ചറിയിൽ! പിണറായി സർക്കാരിനെ കടന്നാക്രമിച്ച് വി മുരളീധരൻ - Malayalam Oneindia\nഇസ്ലാം ഭീകരത രാജ്യങ്ങളെ തകര്‍ത്തെന്ന് ക്രിസ്ത്യന് വേദിയില് മുരളീധരന്; അതേവേദിയില് മറുപടിയുമായി ബ്രിട്ടാസ്\n26 min ago തൃക്കാക്കരയില് നൂറ് ആക്കാന് നടക്കുകയാണ്; പക്ഷേ 100 ആയത് തക്കാളി വില; സര്‍ക്കാരിനെ പരിഹസിച്ച് വിഡി സതീശന്\n33 min ago പാട്ട് കേട്ട ജയലളിത വേദിയില് കയറി പത്തര പവന്റെ മാല ഊരി നല്‍കി; വിസ്മയിപ്പിച്ച സംഗീത\n46 min ago 'ദിലീപ് കേസില് പി ശശിയുടെ ഇടപെടല്; സര്‍ക്കാരിന്റെ സ്ത്രീവിരുദ്ധ മുഖ'മെന്ന് യൂത്ത കോണ്‍ഗ്രസ്\nUpdated: Wed, Aug 19, 2020, 22:04 [IST]\nതിരുവനന്തപുരം: സംസ്ഥാന സർക്കാരിനെ രൂക്ഷമായി വിമർശിച്ച് കേന്ദ്രമന്ത്രി വി മുരളീധരൻ. വനംവകുപ്പ് കസ്റ്റഡിയിൽ എടുത്തതിന് പിറകെ കിണറ്റിൽ മരിച്ച നിലയിൽ കണ്ടെത്തിയ മത്തായിയുടെ മൃതദേഹം ആഴ്ചകളായി മൃതദേഹം മോ‍ർച്ചറിയിലാണ്.\nഇതെങ്ങനെ സംഭവിച്ചെന്ന ആ കുടുംബത്തിന്റെയും പൊതു സമൂഹത്തിന്റെയും ചോദ്യത്തിന് സർക്കാർ മറുപടി പറഞ്ഞേ പറ്റൂ എന്ന് വി മുരളീധരൻ പറഞ്ഞു. 21 ദിവസമായി മോർച്ചറിയിലിരിക്കുന്ന മത്തായിയുടെ മൃതദേഹത്തോടെങ്കിലും സർക്കാർ നീതി കാട്ടണമെന്ന് മുരളീധരൻ ആവശ്യപ്പെട്ടു.\nകസ്റ്റഡി മരണങ്ങളുടെ നാടോ?\nവി മുരളീധരന്റെ ഫേസ്ബുക്ക് കുറിപ്പ്: '' പത്തനംതിട്ട ചിറ്റാറിലെ കർഷകൻ കുടപ്പനക്കുളം പി.പി.മത്തായി, വനപാലകരുടെ കസ്റ്റഡിയിൽ മരിച്ച് മൂന്നാഴ്ചയായിട്ടും കുടുംബമുന്നയിക്കുന്ന ന്യായമായ ആവശ്യം നിറവേറ്റാൻ സർക്കാർ തയ്യാറാകുന്നില്ല. ജൂലൈ 28ന് മരിച്ച മത്തായിയുടെ മൃതദേഹം റാന്നി മാർത്തോമ്മാ ആശുപത്രി മോർച്ചറിയിലാണ് ഞാൻ ഈ കുറിപ്പെഴുതുന്ന വേളയിലും. കസ്റ്റഡി മരണങ്ങളുടെ നാടായി മാറുകയാണോ കേരളം?\nഇത്രയും വീഴ്ചകൾ യാദൃശ്ചികമാണോ?\nജൂലൈ 28ന് വൈകിട്ട് നാലിനാണ് മത്തായിയെ വീട്ടുകാരുടെ മുന്നിൽ വെച്ച് ഏഴംഗ വനപാലകസംഘം കസ്റ്റഡിയിലെടുത്തത്. എന്നാൽ മത്തായിയെ വീട്ടിൽ നിന്ന് കസ്റ്റഡിയിൽ എടുക്കുമ്പോഴുള്ള നടപടിക്രമങ്ങൾ പാലിച്ചില്ല, കസ്റ്റഡിയിലെടുത്തതിന് പിന്നാലെ ഫോറസ്റ്റ് ഓഫീസിൽ എത്തിച്ചില്ല, മൊഴി രേഖപ്പെടുത്തിയില്ല, ജി‍ഡി എൻട്രി നടത്തിയില്ല. ഇത്രയും വീഴ്ചകൾ സംഭവിച്ചത് യാദൃശ്ചികമാണോ? വനം വകുപ്പ് കസ്റ്റഡിയിലെടുത്ത് കൊണ്ടു പോയ മത്തായിയെ വീട്ടുകാർ പിന്നെ കാണുന്നത് സ്വന്തം കൃഷിയിടത്തിലെ കിണറ്റിൽ മരിച്ച നിലയിൽ.\nസർക്കാർ മറുപടി പറഞ്ഞേ പറ്റൂ!\nഇതെങ്ങനെ സംഭവിച്ചെന്ന ആ കുടുംബത്തിന്റെയും പൊതു സമൂഹത്തിന്റെയും ചോദ്യത്തിന് സർക്കാർ മറുപടി പറഞ്ഞേ പറ്റൂ! ഒരാളെ കസ്റ്റഡിയിലെടുത്ത് ഇത്രയൊക്കെ സംഭവിച്ചിട്ടും ഉദ്യോഗസ്ഥരെ സസ്പെൻ‍ഡ് ചെയ്തതല്ലാതെ ഇടതു സർക്കാ‍ർ എന്താണ് ചെയ്തത് ? ആഴ്ചകളായി മത്തായിയുടെ മൃതദേഹം മോ‍ർച്ചറിയിലാണ്. ഭ‍ർത്താവിന്റെ മരണത്തിന് കാരണമായവരെ നിയമത്തിന് മുന്നിൽ കൊണ്ടുവരാതെ മൃതദേഹം അടക്കം ചെയ്യില്ലെന്നാണ് ഭാര്യ ഷീബയുടെയും കുടുംബത്തിന്റെയും നിലപാട്.\nപിണറായി വിജയൻ ഇതൊക്കെ കാണുന്നുണ്ടോ?\nഅതിനു പിന്തുണയുമായി ഒരു നാട് മുഴുവൻ ഒപ്പമുണ്ട്. മുഖ്യമന്ത്രി പിണറായി വിജയൻ ഇതൊക്കെ കാണുന്നുണ്ടോ? ഭർത്താവിനെ നഷ്ടപ്പെട്ട ആ വീട്ടമ്മയുടെ തീരാ വേദന തിരിച്ചറിയുന്നുണ്ടോ? അരയ്ക്ക് താഴേക്ക് തളർന്നുപോയ മത്തായിയുടെ സഹോദരിയുടെ കണ്ണീര് കാണുന്നുണ്ടോ? ആ വീട്ടിൽ പ്രായമായ ഒരമ്മയുണ്ട്. ആശ്രയം നഷ്ടപ്പെട്ട ആ കുടുംബത്തിന് നീതി ഉറപ്പാക്കാൻ താങ്കളുടെ സർക്കാ‍ർ എന്താണ് ചെയ്തത്? 21 ദിവസമായി മോർച്ചറിയിലിരിക്കുന്ന മത്തായിയുടെ മൃതദേഹത്തോടെങ്കിലും സർക്കാർ നീതി കാട്ടണം.\nകൈ കഴുകിയ വനംമന്ത്രി\nമൃതദേഹം അടക്കുന്നത് തന്റെ ജോലിയല്ല എന്ന് പറഞ്ഞ് കൈ കഴുകിയ വനംമന്ത്രി എന്ത് ഉത്തരവാദിത്തമാണ് നിർവഹിക്കുന്നതെന്ന് മുഖ്യമന്ത്രി ഇനിയെങ്കിലും ചോദിക്കണം! തെറ്റുചെയ്തവർ ശിക്ഷിക്കപ്പെടണമെന്നതിൽ തർക്കമില്ല. മത്തായി തെറ്റുകാരനെങ്കിൽ ആ തെറ്റിനായിരുന്നു നിയമപരമായി ശിക്ഷ വാങ്ങിക്കൊടുക്കേണ്ടത്. അല്ലാതെ ഒരു കുടുംബത്തിന്റ അത്താണി ഇല്ലാതാക്കുകയായിരുന്നില്ല വേണ്ടത് !!\nമാതൃകാപരമായ നടപടി വേണം\nമത്തായിയുടെ ഭാര്യ സിബിഐ അന്വേഷണം ആവശ്യപ്പെട്ട് കോടതിയെ സമീപിച്ചിരിക്കുകയാണ്. നീതികാണിക്കാത്ത സർക്കാരിലും ഭരണസംവിധാനത്തിലും വിശ്വാസമില്ലാത്തതുകൊണ്ടാണ് അവർക്ക് കോടതിയെ സമീപിക്കേണ്ടി വന്നത്. ശ്രീ പിണറായി വിജയൻ , ആ കുടുംബത്തോട് സർക്കാരിന് കനിവുണ്ടെങ്കിൽ സമഗ്രമായ അന്വേഷണത്തിന് തയാറാകണം. കുറ്റക്കാർക്കെതിരെ മാതൃകാപരമായ നടപടി വേണം!!\nലൗ ജിഹാദ്; സിപിഎം കാപട്യം പുറത്തായി..ജോർജ് എം തോമസിനെതിരെ കേസെടുക്കാത്ത് എന്തെന്ന് മുരളീധരൻ\nകര്‍ഷകര്‍ക്ക് നഷ്ടപരിഹാരം നല്‍കാത്ത സര്‍ക്കാര് എങ്ങനെ കെ റെയിലില് നാലിരട്ടി നഷ്ടപരിഹാരം നല്‍കും: വി മുരളീധരന\n'വാളയാർ കഴിഞ്ഞാൽ സീതാറാം യെച്ചൂരിയും രാഹുൽ ഗാന്ധിയും ഒന്ന്' - പരിഹസിച്ച് വി മുരളീധരൻ\nമോദിയെ കാണുന്നത് കേരളത്തിലെ വികസനം മുടക്കാന്; വി മുരളീധരനെതിരെ വീണ്ടും ആഞ്ഞടിച്ച് ശിവന്‍കുട്ടി\nനാടിന് വേണ്ടി എന്ത് ചെയ്‌തെന്ന് അറിയാന് യുക്രെയിനില് നിന്നെത്തിയവരോട് ചോദിച്ചാല് മതി; വി മുരളീധരന്\nഒരു കേന്ദ്രമന്ത്രി വികസന പദ്ധതിയെ മുടക്കാന് നടക്കുന്നത് നിയമപരമായി തെറ്റല്ലെ?; ഹരീഷ് പേരടി ചോദിക്കുന്നു\n'മൊട്ടുസൂചിയുടെ പ്രയോജനം പോലും കേരളത്തിനില്ല'; കേന്ദ്ര മന്ത്രി വി മുരളീധരനെതിരെ തുറന്നടിച്ച് ശിവന്‍കുട്ടി\n'സര്‍ക്കാര് സിൽവർ ലൈനിന്റെ പേരില് ജനങ്ങളെ തെറ്റിദ്ധരിപ്പിക്കുന്നു'; തുക തികയില്ല - വി.മുരളീധരന്\n'കല്ലിടലിനായി ഉദ്യോഗസ്ഥർ മതിൽ ചാടുന്നു'; വി.മുരളീധരൻ..'രാഷ്ട്രീയ എതിര്‍പ്പെന്ന് ജോണ് ബ്രിട്ടാസ്'\nv muraleedharan pinarayi vijayan minister കസ്റ്റഡി മരണം പോലീസ്\nV Muraleedharan slams state government over Mathayi's custody death